হাম-রুবেলার টিকা পাবে তিন কোটি ৪০ লাখ শিশু | Time Bangla News\nHome সর্বশেষ হাম-রুবেলার টিকা পাবে তিন কোটি ৪০ লাখ শিশু\nদেশব্যাপী নয় মাস থেকে দশ বছর বয়সী তিন কোটি ৪০ লাখ শিশুকে হাম-রুবেলার টিকা দেয়া হবে। টিকা দেয়ার এই কর্মসূচি শুরু হবে ১৮ মার্চ, শেষ হবে ১১ এপ্রিল।\nমঙ্গলবার রাজধানীতে এক সভায় স্বাস্থ্য অধিদফতরে সম্প্র্রসারিত টিকাদান কর্মসূচির (ইপিআই) পক্ষ থেকে এই ঘোষণা দেয়া হয়।\nসভায় স্বাগত বক্তব্য দেন স্বাস্থ্য অধিদফতরের লাইন ডিরেক্টর (এমএনসি অ্যান্ড এএইচ) ডা. মো. শামসুল হক, প্রবন্ধ উপস্থাপন করেন ইপিআই প্রোগ্রাম ম্যানেজার ডা. মাওলা বকস চৌধুরী। এ সময় উপস্থিত ছিলেন বিশ্ব স্বাস্থ্য সংস্থার (ডব্লিউএইচও) কনসালটেন্ট ও স্বাস্থ্য অধিদফতরের সাবেক মহাপরিচালক অধ্যাপক ডা. শাহ মনির হোসেন, ইউনিসেফ বাংলাদেশের স্বাস্থ্য বিশেষজ্ঞ জুসি মেরিনা অধিকারী প্রমুখ।\nদুই ধাপে এই টিকাদান কর্মসূচি সম্পন্ন করতে স্বাস্থ্য ও পরিবার কল্যাণ মন্ত্রণালয়কে সহযোগিতা করবে ইউনিসেফ, গাভী ও ডব্লিউএইচও। ক্যাম্পেইনটির প্রথম ধাপে (১৮ থেকে ২৫ মার্চ) সকল শিক্ষা প্রতিষ্ঠানে হাম-রুবেলার টিকা দেয়া হবে। পরের ধাপে (২৮ মার্চ থেকে ১১ এপ্রিল) বিভিন্ন কমিউনিটিকে এই টিকাদান কর্মসূচিতে অন্তর্ভুক্ত করা হবে বলে জানিয়েছে কর্তৃপক্ষ।\nএ সময় জানানো হয়, সব শিশুকে এই টিকাদান কর্মসূচির মধ্যে নিয়ে আসার জন্য আমরা ছয় মাস ধরে প্রস্তুতি নিয়েছি। শতভাগ সম্ভব না হলেও অন্তত ৯৫ শতাংশ শিশুকে টিকার আওতায় আনা হবে।\nদেশের প্রতিটি জেলা-উপজেলায় এই কার্যক্রম পরিচালিত হবে। এতে নয় মাস থেকে পাঁচ বছর বয়সী এক কোটি ৫৬ লাখ এবং পাঁচ থেকে ১০ বছরের কম বয়সী এক কোটি ৮২ লাখ শিশুকে টিকা দেয়া হবে। এই কর্মসূচির লক্ষ্যমাত্রায় বলা হয়েছে আগামী ২০২৩ সালের মধ্যে হাম-রুবেলার রোগীর সংখ্যা শূন্যের কোঠায় নামিয়ে আনা হবে।\nশিক্ষা প্রতিষ্ঠান বন্ধের সিদ্ধান্ত হয়নি : শিক্ষা মন্ত্রণালয়


হোয়াটস অ্যাপ গ্রুপে আছেন? আপত্তিকর পোস্টের জন্য অ্যাডমিন দায়ী? রায় কেরল আদালতের - Whats App Admin can't be held liable for objectionable post: Kerala HC , Bangla News\nবাংলা নিউজ > ঘরে বাইরে > হোয়াটস অ্যাপ গ্রুপে আছেন? আপত্তিকর পোস্টের জন্য অ্যাডমিন দায়ী? রায় কেরল আদালতের\nহোয়াটস অ্যাপ গ্রুপের অ্যাডমিন কি আপত্তিকর পোস্টের জন্য দায়ী থাকবেন? (REUTERS) (REUTERS)\nহোয়াটস অ্যাপ গ্রুপে আছেন? আপত্তিকর পোস্টের জন্য অ্যাডমিন দায়ী? রায় কেরল আদালতের\n1 মিনিটে পড়ুন . Updated: 24 Feb 2022, 02:33 PM IST\nআদালত সূত্রে জানা গিয়েছে ২০২০ সালে ফ্রেন্ডস নামে একটি হোয়াটস অ্যাপ গ্রুপ তৈরি করা হয়েছিল। সেখানে একজন অ্যাডমিন শিশুদের নিয়ে একটি পর্ন ভিডিও পোস্ট করেছিলেন।\nবর্তমানে প্রায় সকলেই কোনও না কোনও হোয়াটস অ্যাপ গ্রুপের সঙ্গে যুক্ত রয়েছেন। সেক্ষেত্রে প্রশ্নটা থেকেই যায়, হোয়াটস অ্যাপ গ্রুপে যদি কোনও আপত্তিকর পোস্ট হয় তবে তার জন্য কি অ্যাডমিন দায়ী থাকবেন? বৃহস্পতিবার এনিয়ে বিশেষ রায় দিল কেরল হাইকোর্ট। কেরল হাইকোর্ট জানিয়েছে. যদি কোনও সদস্য আপত্তিকর পোস্ট করেন গ্রুপে তবে হোয়াটস অ্যাপ গ্রুপের কোনও অ্যাডমিন সেক্ষেত্রে দায়ী থাকবেন না। সূত্রের খবর, একটি হোয়াটস অ্যাপ গ্রুপে এই ধরনের পোস্ট করা হয়েছিল। এরপর Protection of Children from sexual offences Act ও IT Act এ ওই গ্রুপ অ্য়াডমিনের বিরুদ্ধে অভিযোগ ওঠে। কিন্তু এনিয়ে এবার বিশেষ রায় দিল কেরল আদালত।\nআদালত সূত্রে জানা গিয়েছে ২০২০ সালে ফ্রেন্ডস নামে একটি হোয়াটস অ্যাপ গ্রুপ তৈরি করা হয়েছিল। সেখানে একজন অ্যাডমিন শিশুদের নিয়ে একটি পর্ন ভিডিও পোস্ট করেছিলেন। এরপরই পসকো আইনে অ্যাডমিনদের বিরুদ্ধে মামলা করা হয়। কিন্তু প্রশ্ন ওঠে অপর অ্যাডমিন কেন এজন্য দায়ী থাকবেন?\nতবে আদালতের তরফে জানানো হয়েছে, একজন অ্যাডমিন অন্যান্য মেম্বারদের সরিয়ে দিতে পারেন। কিন্তু একজন মেম্বার কী ধরণের পোস্ট করবেন সেক্ষেত্রে তাঁর কোনও নিয়ন্ত্রণ থাকতে পারে না। বিচারপতি কৌসর এডাপ্পাগথের সিঙ্গল বেঞ্চ জানিয়েছে, কোনও মেম্বারের পোস্ট করা নিয়ে হোয়াটস অ্যাপ গ্রুপের অ্যাডমিনকে দায়ী করা যায় না।\nWhats App Group Admin Kerala High Court


ভারত কতটা আমেরিকার দিকে ঝুঁকে আছে, তা মাপছে চিন - Bengali Oneindia\n17 min ago চিনের অন্দরে কোন সমস্য়ার জেরে লাদাখ নিয়ে মুখিয়ে রয়েছে জিনপিং বাহিনী! কিছু চাঞ্চল্যকর তথ্য\n31 min ago বিজয়ার কোলাকুলি থেকে দূরে সাংসদ সুদীপ বন্দ্যোপাধ্যায়, ভার্চুয়ালি শুভেচ্ছা জানাবেন সকলকে\n31 min ago কয়লা দুর্নীতি মামলা! ৩ বছরের কারাদণ্ডের পর জামিন মঞ্জুর প্রাক্তন কেন্দ্রীয় মন্ত্রী দিলীপ রায়ের\n32 min ago বিহারে প্রথম দফার নির্বাচনের আগে চমক তেজস্বীর! হাতে পেঁয়াজের মালা, কিন্তু কার উদ্দেশে\nভারত-মার্কিন প্রতিরক্ষা সম্পর্ক নিয়ে জল মাপতে শুরু করল চিন! দিল্লির বিদেশনীতি নিয়ে বেজিং বার্তা\n| Updated: Thu, Jul 23, 2020, 18:32 [IST]\nমার্কিন যুক্তরাষ্ট্রের তরফে 'ইন্ডিয়া আইডিয়াস সামিটে' সচিব মাইক পম্পেও বলেছেন, ভারতকে মার্কিন যুক্তরাষ্ট্র স্ট্র্যাটেজিক পার্টনার হিসাবে দেখছে আমেরিকা। অন্যদিকে, মার্কিন কংগ্রেসের তরফেও এমনই বার্তা বারবার ট্রাম্প প্রশাসনের কাছে দেওয়া হচ্ছে। চিনকে শায়েস্তা করতে আমেরিকা যে ভারতকে পাশে চাইছে , তা বারবার বোঝানোর চেষ্টা করছে আমেরিকা। এমন পরিস্থিতিতে সন্ত্রস্ত চিন একের পর এক বার্তা দিতে শুরু করেছে।\nআতঙ্কিত চিনের বার্তা\nমার্কিন ভারত সখ্যতা দেখে, চিনের তরফে বলা হয়েছে, ' ভারত তার নিরপেক্ষ বিদেশ নীতি এলাকাভিত্তিক শান্তি স্থাপনের জন্য ধরে রাখবে বলে আশা করা হচ্ছে।' এবিষয়ে বারত গঠনমূলক পদক্ষেপ নেবে বলেও আশা চিনের। উল্লেখ্য, ভারত মার্কিন সম্পর্ক আঁটোসাঁটো হতেই এমন বার্তা চিন থেকে আসতে শুরু করে।\nট্রাম্প এদিন বলেন, মার্কিন যুক্তরাষ্ট্র থেকে আরও বেশি সংখ্যক চিনা কনস্যুলেট সরিয়ে দেওয়ার ঘটনা 'সব সময়ই সম্ভব'। উল্লেখ্য, এর আগে আমেরিকার প্রশাসন হিউস্টনে অবস্থিত চিনা কনস্যুলেট ৭২ ঘণ্টার মধ্যে বন্ধ করার নির্দেশ দেয়। তারপরই ট্রাম্পের এমন বক্তব্য রীতিমতো তোলপাড় করেছে কূটনৈতিক মহলকে। এদিন ট্রাম্প চিনা কনস্যুলেটের বিষয়ে নথি পোড়ানো নিয়ে সন্দেহ প্রকাশ করেন । তিনি বলেন, 'আমার মনে হয়, সেখানে কোনও নথি পোড়ানো হচ্ছিল'। আর মার্কিন এই পদক্ষেপের পর রীতিমতো সন্ত্রস্ত হয়ে পড়েছে চিন।\n' আমি খুব খুশি এটা জানাতে পেরে যে, ভারত মার্কিন যুক্তরাষ্ট্রের প্রতিরক্ষার সঙ্গী হিসাবে উঠে আসছে। 'পাশাপাশি নিরাপত্তা বিষয়ক পার্টনার হিসাবেও ইন্দো পেসিফিক এলাকায় ভারত আমেরিকার পাশে রয়েছে বলে এদিন মন্তব্য করেন পম্পেও। উল্লেখ্য, দক্ষিণ চিন সাগরে ভারত , আমেরিকা যৌথ নৌ মহড়ার পর মার্কিন সচিবের বার্তা অত্যন্ত প্রাসঙ্গিক। আর এমন ঘটনার পরই চিনের তরফে বিদেশমন্ত্রকের সচিব সচেতন বাণী দিয়েছেন।\nসাগর সীমায় চিন-ভারত\nউল্লেখ্য, দক্ষিণ চিন সাগরের মুখে ভারত ও মার্কিন সেনার যৌথ মহড়া রীতিমতো উদ্বেগে রেখেছে চিনকে। ইউএসএস নিমিৎসের সঙ্গে ভারতীয় সেনার মহড়া যে দক্ষিণ চিন সাগরে চিনের দাপটকে কিছুটা চ্যালেঞ্জ করছে, তা বলাই বাহুল্য। অন্যদিকে, মার্কিন আরও এক যুদ্ধজাহাজের সঙ্গে এবার মহড়ায় নামছে অস্ট্রেলিয়াও। যা উদ্বেগে রেখেছে চিনকে।\nপাকিস্তানে থেকে ফোকাস সরেছে চিনে! ভারতের পারমাণবিক মিসাইলের লক্ষ্যে এখন বেজিং\nchina india usa delhi দিল্লি চিন ভারত মার্কিন যুক্তরাষ্ট্র\nChina says, Hope India's Foreign Policy Remains Independent as USA wants delhi by its side


মক্ষীরানীর নয়া কীর্তি, জামিন পেয়ে বাঁদরামি - তালুতে লেখা "বিচ" লক্ষ্য দেশের প্রধানমন্ত্রী? - খবর ৩৬৫ দিন\nHome ৩৬৫ দিন এক্সক্লুসিভ মক্ষীরানীর নয়া কীর্তি, জামিন পেয়ে বাঁদরামি – তালুতে লেখা “বিচ” লক্ষ্য দেশের...\nমক্ষীরানীর নয়া কীর্তি, জামিন পেয়ে বাঁদরামি – তালুতে লেখা “বিচ” লক্ষ্য দেশের প্রধানমন্ত্রী?\nজামিনে জেল থেকে বেরিয়েই ফের বিতর্কের কেন্দ্রবিন্দুতে বাংলাদেশের মক্ষীরানি পরীমনি। কাশিমপুর জেল থেকে বেরিয়ে গাড়িতে করে ঢাকায় যান তিনি। গাড়ির সান রুফ থেকে হাত বের করে দেখাতে থাকেন। হাতে মেহেন্দি করে লেখা ডোন্ট লভ মি বিচ, এর পাশে মধ্যমার ছবি। অনেকে মনে করছেন দেশের প্রধানমন্ত্রী শেখ হাসিনাকে উদ্দেশ্য করেই এই বার্তা পরীমনির।\nতার পরনে ছিল সাদা টি-শার্ট এবং মাথায় সাদা পাগড়ির মতো করে জড়ানো একটি কাপড়।\nহাতে মেহেদীর রঙে আঁকা ওই লেখার মাধ্যমে তিনি কি বোঝাতে চেয়েছেন, তা জানতে চাওয়া হলে পরীমনি বলেন, “ডেফিনেটলি এটা তো একটা বার্তাই ছিল।” তিনি বলেন, “এত কথা তো বলতে পারছিলাম না ওখানে বসে, মনে হলো এভাবে পৌঁছাইয়া দেই সবাইকে। এখন এটা দেখে যে মনে করবে, যার মনে হবে, আমাকে বলছে মনে হয়, ওর জন্যেই বলছি আমি।”\nএই ‘বিচ’ কারা জানতে চাইলে পরীমনি বলছেন, ”যারা বিচ, তাদের উদ্দেশ্য করে লেখা। যে যে বিচ, যারা মনে করে আল্লাহ, আমাকে এটা আমাকে লিখছে কিনা, সে-ই বিচ। বিচের সংখ্যা তো অনেক বড়, অনেক লম্বা।\n“দেখেন না যখন আমি অ্যারেস্ট হইলাম তখন এক রকম অ্যাকটিভিটিজ। আবার যখন জামিন পেলাম, তখন অন্যরকম অ্যাকটিভিটিজ। ওরা হইল বিচ।”\nপরীমনি আরও বলেন, ”ওদের ভালোবাসার দরকার নেই। মুখে এক, মনে এক – ওদের ভালোবাসার দরকার নেই। যারা আমাকে ভালোবাসে, তারা আমার পাশে থাকলেই হবে।” তিনি জানান, গ্রেপ্তার হওয়া ও কারাগারে যেভাবে তাকে সময় কাটাতে হয়েছে, কয়েকদিন পর সবাইকে তার বিস্তারিত জানাবেন।\n”এটা নিয়ে ডেফিনিটলি কথা বলবো। আমাকে তো কথা বলতেই হবে। এটা আমার দায়বদ্ধতা। কিন্তু আমার কিছু সময় লাগবে।”\nতিনি আরও বলেন, ”অনেক লম্বা কথা আছে, আমি বলতে চাই। সত্যি সত্যি বলতে চাই, ডেফিনিটলি আমি বলবো।” বনানীর যে বাড়িতে তিনি থাকতেন সেই বাড়ি ছেড়ে দেওয়ার জন্য নোটিশ দিয়েছেন বাড়িওয়ালা। এই নিয়েও ক্ষোভ উগরে দেন তিনি।\nPrevious articleআগরতলায় বিস্ফোরক ব্রাত্য\nত্রিপুরার বিজেপি বিধায়ক তৃণমূলে যোগাযোগ রাখছেন\nNext article৩৫ বছর ধরে\n১ নম্বরে নচিকেতা\nমিশন ৩৫৬ – পার্ট ১ লজ্জার হার অসহ্য তাই ভাজপার...\n৩৬৫ দিন এক্সক্লুসিভ May 20, 2021\nজেট নয় ঘোঁট আব্বাস ভাইকে জড়িয়ে অধীরকে অপমান\n৩৬৫ দিন এক্সক্লুসিভ February 28, 2021\nহাসপাতালে আহত যুবকর্মীদের সামনে মমতার ভবিষ্যদ্বাণী, ত্রিপুরায় রংবদল দিল্লিতেও রংবদল\n৩৬৫ দিন এক্সক্লুসিভ May 5, 2021\nমানবাধিকার কমিশনে ভাজপার সঙ্গে কারা যুক্ত, রাজ্যের কাছে বিস্তারিত রিপোর্ট চাইল...\nঘাটাল কলেজের ম্যানেজিং কমিটির সভাপতি দেব\nসংবিধানের ৭নং শিডিউল ভাঙছে কেন্দ্র আইনশৃঙ্খলা রাজ্যের বিষয় কোন অধিকারে তলব...\nবাকিদের মুখে ঝামা ঘষে নচিকেতাই শিখিয়েছেন কেমন গান লেখা উচিত\n৩৬৫ দিন এক্সক্লুসিভ September 2, 2021


swadinbangla71.com আহলে সুন্নাত ওয়াল জামা’আত বাংলাদেশ এর স্মরণ সভায় বক্তারা – swadinbangla71.com\nশুক্রবার, ০১ জুলাই ২০২২, ০৬:১৩ পূর্বাহ্ন\nচট্টগ্রাম বিভাগ প্রকাশিত- বৃহস্পতিবার ৯ জুলাই ২০২০, ২২৭ বার পড়া হয়েছে\nইমামে আহলে সুন্নাত আল্লামা কাযী নুরুল ইসলাম হাশেমী (রহ.) ও আহলে সুন্নাত ওয়াল জামা’আত বাংলাদেশ এর চেয়ারম্যান শায়খুল হাদিস শেরে মিল্লাত আল্লামা মুফতি ওবায়দুল হক নঈমী (রহ.) ইসলামি জ্ঞানের দুই মহাপন্ডিতই ছিলেন না শুধু তাঁরা একাধাওে দক্ষ সংগঠক ও গণমানুষের প্রিয়ভাজন ও ভালোবাসার পাত্র ছিলেন। তাঁদের দু’জনের জানাজায় লাখো মানুষের উপস্থিতই তার প্রমাণ। আল্লামা হাশেমী (রহ.) ও শেরে মিল্লাত মুফতি নঈমী (রহ.) আহলে সুন্নাত ওয়াল জামা’আতের আক্বিদার ক্ষেত্রে ছিলেন আপোষহীন।\nসুন্নী ওলামা-মাশায়েখ ও সাধারণের মাঝে ঐক্য সৃষ্টিতে তারা দু’জনই মৃত্যুর পূর্ব পর্যন্ত কাজ করেগেছন। তাঁদের বহুমুখী প্রতিভা ও কর্মই তাঁদের বাঁচিয়ে রাখবে। আজ ৯ জুলাই বৃহস্পতিবার সকালে নগরীর মোমিন রোড ‘আহলে সুন্নাত ওয়াল জামা’আত চট্টগ্রাম কার্যালয়ে আয়োজিত স্মরণ সভা ও মিলাদ মাহফিলে বক্তারা এ কথাগুলো বলেন।\nআহলে সুন্নাত ওয়াল জামা’আত বাংলাদেশ এর স্মরণ সভা ও দোয়া মাহফিল পীরে তরীকত আল্লামা সৈয়দ মছীহুদদৌলার সভাপতিত্বে অনুষ্ঠিত। স্মরণ সভায় বক্তরা আরো বলেন, আল্লামা হাশেমী (রহ.) ও শেরে মিল্লাত আল্লাম নঈমী (রহ.) ছিলেন এশিয়া মহাদেশের সুন্নিয়তের দুই দিকপাল। যাদের যুগল পদচরণ সুন্নিয়তের ময়দানকে সমৃদ্ধ ও বিস্তৃত করেছে। এ দুই মহান দিকপালের স্বল্প সময়ের ব্যবধানে বিদায় সুন্নিয়তের আন্দোলনে ব্যাপক ক্ষতি হয়েছে।\nস্মরণ সভায় বক্তব্য রাখেন আহলে সুন্নাত ওয়াল জামা’আত সমন্বয় কমিটির আহবায়ক মাওলানা এম.এ.মতিন, আহলে সুন্নাত ওয়াল জামা’আত বাংলাদেশ এর স্থায়ী কমিটির সদস্য মাওলানা স.উ.ম আবদুস সামাদ, প্রেসিডিয়াম সদস্য পীরে ত্বরিকত আল্লামা গোলাফুর রহমান আশরফ শাহ্, প্রেসিডিয়াম সদস্য আল্লামা শাহ্ নূর মোহাম্মদ আল কাদেরী, অর্থ সম্পাদক এড. সৈয়দ মোখতার আহমদ, প্রকাশনা সচিব অধ্যক্ষ আবু তালেব বেলাল, সদস্য মাওলানা রেজাউল করিম তালুকদার, মাওলানা সোহেল উদ্দিন আনসারী, আবু ইউসুফ চৌধুরী, অধ্যক্ষ ডি. আই জাহাঙ্গীর আলম, হাফেজ মাওলানা মনিরুদ্দীন, মোহাম্মদ ইছমাইল, মুহাম্মদ বেলায়েত হোসেন, আরাফাত হোসেন, মিজানুল ইসলাম প্রসুখ।\nউক্ত স্মরণ সভায় আহলে সুন্নাত ওয়াল জামা’আত ও অঙ্গ সংগঠন সমূহকে জেলা, উপজেলা, থানা ও ওয়ার্ড পর্যায়ে স্মরণ সভা ও মিলাদ মাহফিল আয়োজন করার জন্য অনুরোধ জানানো হয়।\nডিএফপি ভুক্ত সাপ্তাহিক চাটগাঁর সংবাদ পত্রিকার ৯ম বর্ষপূর্তি উদ্যাপন উপলক্ষে ১৯ নভেম্বর শুক্রবার বিকাল ৩টায় চট্টগ্রাম প্রেস ক্লাবে ইঞ্জিনিয়ার আব্দুল খালেক মিলনায়তনে সুধীআরও পড়ুন...


রুবল একটি আঞ্চলিক রিজার্ভ মুদ্রা হয়ে উঠতে পারে - খবর - রেডিও রাশিয়া\n3 জুন 2009, 11:56 0\nরুবল একটি আঞ্চলিক রিজার্ভ মুদ্রা হয়ে উঠতে পারে\nরাশিয়ার রুবল একটি আঞ্চলিক রিজার্ভ মুদ্রা হয়ে উঠতে পারে, সর্বপ্রথমে স্বাধীন রাষ্ট্রবর্গের এলাকায়. এমত প্রকাশ করেছেন রাশিয়ার রাষ্ট্রপতি দমিত্রি মেদভেদেভ মার্কিনী সি-এন-বি-সি টেলিচ্যানেলকে প্রদত্ত ইন্টারভিউতে. তিনি মনে করিয়ে দেন যে, এক বছর আগে সাঙ্কত-পিটারবুর্গ অর্থনৈতিক সম্মেলনে তিনি সতর্ক করে দিয়েছিলেন যে, ডলার পৃথিবীতে রিজার্ভ মুদ্রা হিসেবে নিজের ভূমিকা আর পালন করতে পারছে না.\nরাশিয়ার রুবল একটি আঞ্চলিক রিজার্ভ মুদ্রা হয়ে উঠতে পারে, সর্বপ্রথমে স্বাধীন রাষ্ট্রবর্গের এলাকায়. এমত প্রকাশ করেছেন রাশিয়ার রাষ্ট্রপতি দমিত্রি মেদভেদেভ মার্কিনী সি-এন-বি-সি টেলিচ্যানেলকে প্রদত্ত ইন্টারভিউতে. তিনি মনে করিয়ে দেন যে, এক বছর আগে সাঙ্কত-পিটারবুর্গ অর্থনৈতিক সম্মেলনে তিনি সতর্ক করে দিয়েছিলেন যে, ডলার পৃথিবীতে রিজার্ভ মুদ্রা হিসেবে নিজের ভূমিকা আর পালন করতে পারছে না. মেদভেদেভ মনে করেন যে, বেশি সংখ্যক মুদ্রা কোনো অর্থনীতিতে দেখা দেওয়া সমস্যায় প্রতিক্রিয়া দেখানোর সুযোগ দেবে. তবে সেই সঙ্গে মস্কো তথাকথিত জাতি-ঊর্ধ মুদ্রা গঠন অস্বীকার করছে না.


cpm – প্রিয় বন্ধু বাংলা\nহোম > Posts tagged "cpm"\nবাম-কংগ্রেস জোট কি ভেঙে যাচ্ছে? দলীয় বৈঠকে সিপিএমের উদ্যোগ নিয়ে জল্পনা!\nপ্রিয় বন্ধু মিডিয়া রিপোর্ট - 2016 সালে বাম এবং কংগ্রেস হাত মিলিয়েছিল। যেখানে তৃণমূলকে কুপোকাত করতে তাদের এই জোট ছিল। কেউ স্বপ্নেও কোনোকালে কল্পনা করতে পারেনি, বাম- কংগ্রেস জোট করে লড়াই করতে পারে। কিন্তু এই ঘটনা সম্ভব হয়েছিল বঙ্গ রাজনীতিতে। যা দেখে অনেকেই হতচকিত হয়ে গিয়েছিলেন। পরবর্তীতে 2021 সালের বিধানসভা\nজোট রক্ষা করতে বিতর্ক নয়, নয়া সাফাই বাম-কংগ্রেসের!\nপ্রিয় বন্ধু মিডিয়া রিপোর্ট -কংগ্রেসের সঙ্গে যে বামেদের কোনোকালে জোট হতে পারে, তা স্বপ্নেও কল্পনা করতে পারেননি কেউ। কিন্তু বঙ্গ রাজনীতিতে দুই দল অপ্রাসঙ্গিক হয়ে যাওয়ার কারণে একে অপরের ভিন্ন মেরুতে অবস্থান করা এই দুই রাজনৈতিক দল 2016 সালে নিজেদের মধ্যে জোট স্থাপন করেছে। পরবর্তীতে 2021 সালের বিধানসভা নির্বাচনে তারা\nবিকাশকে নিয়ে জোর লড়াই বাম-কংগ্রেসের, বাড়ছে তিক্ততা!\nপ্রিয় বন্ধু মিডিয়া রিপোর্ট - 34 বছরের বাম শাসনের আমলে তৎকালীন বিরোধী দল কংগ্রেসের পক্ষ থেকে নানা অভিযোগ করা হয়েছে সেই বাম সরকারের বিরুদ্ধে। সাঁইবাড়ি থেকে শুরু করে মরিচঝাঁপি, কংগ্রেসের নানা কর্মীদের খুন করে সিপিএম মৃত্যুলীলা খেলেছে বলে অভিযোগ করেছে কংগ্রেস। কিন্তু 2016 সালের বিধানসভা নির্বাচনে সেই বামেদের সঙ্গে জোট\nবাম-কংগ্রেস কি আলাদা হতে চলেছে? সিপিএম নেতার ফেসবুক পোস্টে ক্ষুন্ন বিধান ভবন!\nপ্রিয় বন্ধু মিডিয়া রিপোর্ট - তৃণমূল কংগ্রেস এবং বিজেপিকে সরাতে 2016 সালের পর 2021 সালের বিধানসভা নির্বাচনে লড়াই করেছিল বাম-কংগ্রেস। যেখানে আব্বাস সিদ্দিকীর দলকেও জায়গা দিয়েছিল তারা। কিন্তু ফলাফল ভালো হয়নি। এবারের বিধানসভা নির্বাচনে একটি আসনও দখল করতে পারেনি বাম-কংগ্রেস। বিধানসভায় তাদের শূন্য প্রতিনিধি। আর এই পরিস্থিতিতে জোট করে আদৌ\nজোট কি অটুট? পরাজিত হওয়ার পরেও দুই বিধানসভা উপনির্বাচন নিয়ে আলোচনা কংগ্রেস-সিপিএমের!\nপ্রিয় বন্ধু মিডিয়া রিপোর্ট - 2016 পর 2021 সালের বিধানসভা নির্বাচনে এককাট্টা হয়ে লড়াই করলেও ফলাফল ভালো হয়নি। আরও শোচনীয় পরাজয় হয়েছে বাম এবং কংগ্রেসের। একজন প্রতিনিধিও রাজ্য বিধানসভায় পাঠাতে পারেনি এই দুই রাজনৈতিক দল। স্বাভাবিক ভাবেই ব্যাপক ভরাডুবির পর শূন্য হয়ে যাওয়া বাম এবং কংগ্রেস তাদের ভবিষ্যৎ রণনীতি কি\nতৃণমূলের বিরোধীতা বড় ভুল! সূর্যের মন্তব্যে বাড়ল জল্পনা!\nপ্রিয় বন্ধু মিডিয়া রিপোর্ট - 2021 এর বিধানসভা নির্বাচনের আগে টিমটিম করে জ্বলছিল বামেদের বাতি। কিন্তু সদ্যসমাপ্ত বিধানসভা নির্বাচনে একটিও প্রতিনিধি রাজ্য বিধানসভায় পাঠাতে সক্ষম হয়নি বামফ্রন্ট। কংগ্রেসের সঙ্গে জোট গঠন করার পাশাপাশি এবারে সংযুক্ত মোর্চার সঙ্গে হাত মিলিয়ে তৃনমূল এবং বিজেপির বিরুদ্ধে ময়দানে নামার পরিকল্পনা নিয়েছিল তারা। সেই মত\nইয়াসের দাপটে ভেঙে পড়া বাঁধ নিয়ে প্রাক্তন সেচমন্ত্রীর বিস্ফোরক অভিযোগ\nপ্রিয় বন্ধু মিডিয়া রিপোর্ট - সদ্য হয়ে গেছে ঘূর্ণিঝড় ইয়াস। মূলত এই ঘূর্ণিঝড় উড়িষ্যার বুকে আছড়ে পড়লেও তার লেজের ঝাপটা এড়াতে পারেনি বঙ্গের উপকূলবর্তী অঞ্চল। ঘূর্ণিঝড় ইয়াসের দাপটে রীতিমতো লন্ডভন্ড হয়ে গিয়েছে দীঘা, শঙ্করপুরের মতন প্রসিদ্ধ এলাকাগুলি। পাশাপাশি হিঙ্গলগঞ্জ থেকে শুরু করে সুন্দরবন, সাগর এলাকা ঘূর্ণিঝড়ের ধ্বংসাবশেষ নিয়ে এখনো জেগে রয়েছে।\nআবারও শারীরিক অবনতি বাম নেতা ও প্রাক্তন মুখ্যমন্ত্রীর, উদ্বিগ্ন মেডিক্যাল টিম\nপ্রিয় বন্ধু মিডিয়া রিপোর্ট - বর্ষীয়ান বাম নেতা তথা প্রাক্তন মুখ্যমন্ত্রী বুদ্ধদেব ভট্টাচার্য আবারও অসুস্থ হয়ে পড়েছেন। কিছুদিন আগেই তিনি করোনা আক্রান্ত হয়েছিলেন। একই সাথে তাঁর স্ত্রীও করোনা আক্রান্ত হয়েছিলেন। বুদ্ধদেব ভট্টাচার্যকে করোনা পরিস্থিতিতে বাড়িতে রেখেই চিকিৎসা করা হলেও তাঁর স্ত্রী মীরা ভট্টাচার্যকে হাসপাতালে দেওয়া হয়। সে সময় অবশ্য বুদ্ধদেব ভট্টাচার্য\nভবানীপুরে মমতার বিরুদ্ধে বামেদের প্রার্থী কে? একক লড়াইয়ে বাজিমাত করার পরিকল্পনা!\nপ্রিয় বন্ধু মিডিয়া রিপোর্ট - এই প্রথম রাজ্য বিধানসভায় একজন প্রতিনিধিও পাঠাতে পারেনি বামফ্রন্ট। অনেক আসনে তাদের জামানত বাজেয়াপ্ত হয়েছে। 2016 সালে কংগ্রেসের সঙ্গে জোট করে কিছুটা হলেও তাদের মুখ রক্ষা হয়েছিল। তবে 2021 সালের বিধানসভা নির্বাচনে কংগ্রেসের পাশাপাশি আব্বাস সিদ্দিকীর সংযুক্ত মোর্চার সঙ্গে জোট করে বামফ্রন্ট ভেবেছিল, এবার তারা\nজোট নিয়ে বাড়ছে ঘোঁট? বাংলা থেকে বাম-কং মুছে যেতেই প্রশ্নের মুখে সংযুক্ত মোর্চার ভবিষ্যৎ?\nপ্রিয় বন্ধু মিডিয়া রিপোর্ট - এবার বহু স্বপ্ন দেখেছিল বাম- কংগ্রেস। তৃণমূল এবং বিজেপির বিরুদ্ধে লড়াই করতে তারা যেমন জোট করেছিল, ঠিক তেমনই সেই জোটে অংশগ্রহণ করেছিল নতুন গঠিত রাজনৈতিক দল আইএসএফ। প্রথম থেকে সেই জোটের মধ্যে জটিলতা বৃদ্ধি পেলেও, তাদেরকে যে একাট্টা হয়ে লড়তে হবে, তা বুঝিয়ে দিয়েছিলেন তিন\nমোদীর সভায় যোগ দিতে যাওয়ার আগে পুলিসকে মারধর অভিযোগের তীর বিজেপির দিকে\n৯৯ এর বদলা ৫০! মুখ্যমন্ত্রীকে বড়সড় চ্যালেঞ্জ বিধানসভার বিরোধী দলনেতার! উত্তাল গোটা রাজ্য\nপঞ্চায়েতের রায় লাইভ আপডেট সকাল ৮:৩০ টা – শুরু হল গণনার কাজ\nবড়সড় সুখবর: অক্সফোর্ড টিকার ট্রায়াল সঠিক পথেই, পার্শ্বপ্রতিক্রিয়ার খবর নেহাতই গুজব!


নৌ-পরিবহন অধিদপ্তরের ভারপ্রাপ্ত প্রধান প্রকৌশলী দুদকের নজরদারিতে এবার | Alertnews24\nHome / দুর্নীতি / নৌ-পরিবহন অধিদপ্তরের ভারপ্রাপ্ত প্রধান প্রকৌশলী দুদকের নজরদারিতে এবার\nনৌ-পরিবহন অধিদপ্তরের প্রধান প্রকৌশলী একেএম ফখরুল ইসলাম পাঁচ লাখ টাকা ঘুষ গ্রহণকালে চলতি বছরের ১৮ই জুলাই দুদকের হাতে আটক হন । এরপর দুদকের অনুসন্ধানে বের হয়ে আসে তার শত কোটি টাকার অবৈধ সম্পত্তির সন্ধান। অভিযোগ উঠে তিনি ঘুষ ছাড়া কোনো কাজই করতেন না। মন্ত্রণালয় তার এসব অপকর্মের জন্য সাময়িক বরখাস্তও করে। ফখরুলের অনুপস্থিতিতে অধিদপ্তরের গুরুত্বপূর্ণ কর্মকাণ্ড পরিচালনার জন্য ভারপ্রাপ্ত প্রধান প্রকৌশলী হিসেবে নিয়োগ দেয়া হয় সমুদ্র অধিদপ্তরের শীপ সার্ভেয়ার ও পরীক্ষক ড. এসএম নাজমুল হককে। কিন্তু হালে নাজমুল হকও একই অভিযোগে অভিযুক্ত হয়েছেন।\nদুদকের নজরদারিতে রয়েছেন তিনি। অবৈধ সম্পদ অর্জন করার অভিযোগে দুদক তাকে চিঠিও দিয়েছে। যদিও তিনি এসব সম্পদ তার বেতন-ভাতার টাকা দিয়ে করেছেন বলে দাবি করছেন। এছাড়া তিনি চলতি দায়িত্ব পাওয়ার ক্ষেত্রে গুরুত্বপূর্ণ কয়েকটি তথ্য গোপন করেছেন।\nসরকারি নিয়ম অনুযায়ী, কোনো কর্মকর্তা গুরুতর অভিযোগে অভিযুক্ত হলে উচ্চতর পদে পদোন্নতি কিংবা চলতি দায়িত্ব পাওয়ার ক্ষেত্রে নিষেধাজ্ঞা রয়েছে। আর দুর্নীতির অভিযোগে অভিযুক্ত হলে দুদকের ছাড়পত্র (দায়মুক্তির সনদ) নেয়ার বাধ্যবাধকতা রয়েছে। দুদক অনেক আগেই নাজমুল হকের সম্পদের হিসাব তলব এবং প্রধানমন্ত্রীর কার্যালয়ের নির্দেশে নৌ মন্ত্রণালয় তার বিরুদ্ধে আনা অনিয়ম ও দুর্নীতি তদন্তে কমিটি গঠন করে। সে তদন্ত চলমান থাকলেও চলতি দায়িত্ব প্রাপ্তির ক্ষেত্রে তিনি এসব তথ্য গোপন করেছেন। এছাড়া দুদক কর্তৃক তার বিরুদ্ধে অনুসন্ধান কর্মকর্তা নিয়োগ ও দ্বিতীয় দফায় সম্পদবিবরণী তলব এবং জাতীয় রাজস্ব বোর্ডের সংশ্লিষ্ট আয়কর শাখায় দাখিল করা আয়কর রিটার্নে উল্লিখিত সম্পদ বিবরণীর বাইরে একটি প্রাইভেট ব্যবসা প্রতিষ্ঠানে তিনি ও তার স্ত্রী সাহেলা নাজমুলের নগদ ৩ কোটি ২০ লাখ টাকা বিনিয়োগসহ নানা অভিযোগ রয়েছে। সংশ্লিষ্ট সকল কাগজপত্র পর্যালোচনা করে এ তথ্য নিশ্চিত হওয়া গেছে। অনুসন্ধানে জানা গেছে, নাজমুল হকের বিরুদ্ধে নানা অভিযোগের পরিপ্রেক্ষিতে ২০১৬ সালে প্রধানমন্ত্রীর কার্যালয় থেকে বিষয়টি জরুরি ভিত্তিতে তদন্তপূর্বক ব্যবস্থা গ্রহণ ও প্রধানমন্ত্রীর কার্যালয়কে অবহিতকরণের জন্য নৌ মন্ত্রণালয়কে নির্দেশ দেয়া হয়। এই নির্দেশের পর নৌ মন্ত্রণালয়ের অতিরিক্ত সচিব (প্রশাসন) মো. রফিকুল ইসলামকে আহ্বায়ক করে তদন্ত কমিটি গঠন করে মন্ত্রণালয়। সে তদন্ত দীর্ঘ এক বছরেও শেষ হয়নি। এমনকি গত ২০শে আগস্ট নাজমুল হককে প্রধান প্রকৌশলীর চলতি দায়িত্ব দিয়ে অফিস আদেশ জারি করা হয়, সেদিন তদন্ত কর্মকর্তা রফিকুল ইসলামই মন্ত্রণালয়ের ভারপ্রাপ্ত সচিবের দায়িত্বে ছিলেন।\nসূত্রে জানা যায়, দুর্নীতি দমন কমিশন (দুদক) বিভিন্ন অভিযোগের পরিপ্রেক্ষিতে ২০১৪ সালে নাজমুল হকের বিরুদ্ধে অনুসন্ধান শুরু করে। তৎকালীন অনুসন্ধান কর্মকর্তা দুদকের সহকারি পরিচালক মো, ইব্রাহিম দীর্ঘ দুই বছর অনুসন্ধান করেন। পরে এই অনুসন্ধান কর্মকর্তা নাজমুল হককে তার বিরুদ্ধে উঠা সকল অভিযোগ থেকে অব্যাহতি প্রদানের সুপারিশ করেন। কিন্তু দুদক অনুসন্ধান কর্মকর্তা মো. ইব্রাহিমের সুপারিশ নাকচ করে নতুন অনুসন্ধান কর্মকর্তা নিয়োগ দেয়। নতুন অনুসন্ধান কর্মকর্তা দুদকের উপ-পরিচালক হামিদুল হাসান নৌ-পরিবহন অধিদপ্তরের পরীক্ষক ড.এসএম নাজমুল হকের বিরুদ্ধে অনুসন্ধান করে তার নামে জ্ঞাত আয়বহির্ভূত অনেক সম্পত্তির তথ্য পান। এরপর কমিশন স্থাবর অস্থাবর সম্পত্তির হিসাব চেয়ে তার কাছে চিঠি পাঠায়। পরে নাজমুল হক দুদকে সম্পত্তির হিসাব জমা দেন। কিন্তু ২০১৭ সালের প্রথমদিকে দেয়া অনুসন্ধান প্রতিবেদনে হামিদুল হাসানও তাকে অব্যাহতির সুপারিশ করেন। তবে প্রতিবেদনে উল্লিখিত মূল্যের চেয়ে তার স্থাবর সম্পদের প্রকৃত বাজার মূল্য কয়েকগুণ বেশি। ফলে দুদকের নীতি নির্ধারকের কাছে নাজমুল হকের বৈধ আয়ে এই বিপুল পরিমাণ সম্পত্তির মালিক হওয়া অবিশ্বাস্য মনে হয়েছে। যে কারণে দ্বিতীয় দফা অনুসন্ধান প্রতিবেদন ও নাজমুল হককে অব্যাহতির সুপারিশ নাকচ করে দিয়ে তার বিরুদ্ধে তৃতীয়বারের মতো অনুসন্ধান কর্মকর্তা নিয়োগ করা হয়। নতুন অনুসন্ধান কর্মকর্তা বেনজির আহমেদ গত ১২ই জুলাই এক চিঠিতে তার নিজের এবং স্ত্রী-সন্তান ও তার উপর নির্ভরশীল ব্যক্তিদের স্বনামে-বেনামে অর্জিত যাবতীয় স্থাবর-অস্থাবর সম্পত্তির বিস্তারিত বিবরণী দাখিল করার নির্দেশ দেন।\nদুদক সূত্রে জানা গেছে, অনুসন্ধান কর্মকর্তা হামিদুল হকের চাহিদার বিপরীতে নাজমুল হক তার নিজের নামে ঢাকা, নারায়ণগঞ্জ ও খুলনার কিছু স্থাবর সম্পদের হিসাব জমা দিয়েছেন। এরমধ্যে রয়েছে ২০০৭-২০০৮ অর্থবছরে ক্রয়কৃত রাজধানীর ২নং সিদ্ধেশ্বরী রোডে ডম ইনো প্যাসিওর চার কক্ষ বিশিষ্ট একটি ফ্ল্যাট। (ফ্ল্যাট নং এ-১)। ফ্ল্যাটটির মূল্য দেখানো হয়েছে ৮ লাখ ৫০ হাজার টাকা। ২০১১-১২ অর্থবছরে ক্রয়কৃত রাজধানীর খিলক্ষেত ডম ইনোর ৫ কাঠার একটি আবাসিক প্লটের মূল্য দেখানো হয়েছে ৯ লাখ ৫০ হাজার। ২০১২-২০১৩ অর্থবছরে পূর্বাচল মেরিন সিটিতে ৫ কাঠার একটি আবাসিক প্লটের মূল্য দেখানো হয়েছে ৩ লাখ টাকা। একই অর্থবছরে ৩ লাখ টাকা ক্রয়মূল্য দেখানো হয়েছে নারায়ণগঞ্জের রূপগঞ্জের ৫ কাঠার একটি আবাসিক প্লটের। ২০০৩-২০০৪ সালে খুলনা মহানগরীর নিরালা আবাসিক এলাকায় ৩ দশমিক ৭৫ কাঠা জমির ক্রয়মূল্য দেখিয়েছেন ২ লাখ ৫০ হাজার টাকা। এসব সম্পত্তি বেতন ভাতার টাকা দিয়ে ক্রয় করা হয়েছে বলে তিনি সম্পদ বিবরণীতে উল্লেখ করেছেন। তবে উল্লিখিত সম্পদের মূল্য অবিশ্বাস্য মনে করছেন দুদকের কর্মকর্তারা। তাদের ধারণা তার স্থাবর সম্পত্তির প্রকৃত মূল্য আরো কয়েকগুণ বেশি। যে কারণে পূর্বের অনুসন্ধান কর্মকর্তাদের অনুসন্ধান প্রতিবেদন ও সুপারিশ আমলে নেয়নি কমিশন।\nখোঁজ নিয়ে আরো জানা যায়, স্থাবর অস্থাবর এসব সম্পত্তির বাইরে নাজমুল হক ও তার স্ত্রী সাহেলা নাজমুলের নামে বিভিন্ন ব্যাংকে অঢেল সম্পত্তি রয়েছে। এসব অভিযোগের তদন্ত করতে গিয়ে জানা যায়, নাজমুল হকের স্ত্রী সাহেলা নাজমুল একজন গৃহিণী হয়ে ২০১৩ সালে অংশীদারিত্ব ব্যবসা করার জন্য গুলশানের এক ব্যক্তিকে ১ কোটি ৭০ লাখ টাকা দেন। পরে অংশীদারিত্ব ও লভ্যাংশ না পেয়ে তিনি ওই ব্যক্তির নামে ঢাকা মুখ্য মহানগর হাকিম আদালতে মামলা করেন। যার নং ৪২২/১৪। এছাড়া নাজমুল হকও একই ব্যক্তিকে ব্যবসার কাজে এক কোটি ৫০ লাখ টাকা দেন। স্ত্রীর মতো তিনিও অংশীদারিত্ব ও লভ্যাংশ বঞ্চিত হয়ে ওই ব্যক্তির বিরুদ্ধে ২০১৪ সালে ঢাকার মুখ্য মহানগর হাকিম আদালতে একটি মামলা করেন; যার নম্বর ১৯০১/১৪। সরকারি চাকরিজীবী হয়েও ব্যবসায়িক অংশীদারিত্বের আশায় মোটা অঙ্কের পুঁজি বিনিয়োগের বিষয়টি সংশ্লিষ্ট মন্ত্রণালয়কে অবহিত করেননি তিনি। জাতীয় রাজস্ব বোর্ডের আয়কর শাখায় দাখিল করা ২০১২-১৩ অর্থবছরের আয়কর রিটার্নেও এই এক কোটি ৫০ লাখ টাকার তথ্য নেই।\nPrevious: রোহিঙ্গারা খাবারের অভাবে মেয়েদের বাল্যবিবাহ দিতে বাধ্য হচ্ছে\nNext: ‘পুশব্যাক’ সীমান্তে আটক ৮৭ রোহিঙ্গার মধ্যে ৭৬ জনকেই বাংলাদেশে


নিজের ছায়াকে ভয় পাচ্ছেন মমতা, 'হাঁড়ির খবর' জানিয়ে কারণ ব্যাখ্যা করলেন মুকুল রায় - Bengali Oneindia\nতৃণমূল নেত্রী মমতা বন্দ্যোপাধ্যায় নিজের ছায়াকেও ভয় পাচ্ছেন। দুর্গাপুরে এমনটাই মন্তব্য করলেন বিজেপি নেতা মুকুল রায়। প্রসঙ্গত বছরের শেষ দিনে রাজ্যের বেশ কিছু আইপিএস অফিসারকে বদলি করা হয়েছে। দুর্গাপুর গিয়ে সেই বদলি নিয়েই মুখ খুলেছেন মুকুল রায়। সেই সময়ই তিনি বলেন মমতা বন্দ্যোপাধ্যায় এখন নিজের ছায়া দেখলেও ভয় পাচ্ছেন।\n'আজ প্রশংসা তো কাল সমালোচনা'\nমুকুল রায় বলেন, মমতা বন্দ্যোপাধ্যায় কোনও আইপিএস-এর ওপর বিশ্বাস রাখতে পারছেন না। আজ যেই আইপিএস-এর প্রশংসা করছেন, কাল সেই অফিসারের সমালোচনা করছেন। সেই অফিসারকে বলছেন, ঠিকমতো কাজ হচ্ছে না।\n'নিজের ছায়াকে ভয় পাচ্ছেন মমতা'\nআইপিএসদের বদলি নিয়ে মমতা বন্দ্যোপাধ্যায়কে কটাক্ষ করেছেন মুকুল রায়। তিনি বলেছেন, মমতা বন্দ্যোপাধ্যায় এখন নিজের ছায়াকেই ভয় পাচ্ছেন।\nবছরের শেষদিনে বদলির নির্দেশ নিয়ে প্রশ্ন রাজনৈতিক মহলে\nবছরের শেষ দিনে বেশ কয়েকজন আইপিএস-কে বদলি করে রাজ্য সরকার। কেন বছরের শেষ দিনেই এই বদলি তা নিয়ে আলোচনা শুরু হয়ে যায় রাজনৈতিক মহলে। জানা গিয়েছে, অনেক আইপিএস বদলির জন্য বছরের শেষ দিনটিকে বেছে নেওয়ায় অবাক হয়েছেন।\nমুকুল রায় দাবি করেছেন, মমতা বন্দ্যোপাধ্যায় বুঝতে পারছেন আগামী বিধানসভা নির্বাচনে রাজ্যে ক্ষমতায় আসতে চলেছে বিজেপি। তিনি আর যে এই রাজ্যে ক্ষমতায় থাকতে পারবেন না তা স্পষ্ট করে বুঝে গিয়েছেন মমতা বন্দ্যোপাধ্যায়। বলেছেন মুকুল রায়।\n'সঠিক ভোট হলে পুরভোটে বিপুল জয় পাবে বিজেপি'\nমেয়াদ উত্তীর্ণ হয়ে গেলেও পুরসভাগুলির ভোট না হওয়ায় রাজ্য সরকারের সমালোচনা করেন মুকুল রায়। তিনি বলেছেন, যদি সুষ্ঠুভাবে ভোট হয়, তাহলে পুরসভাগুলিতে বিপুল জয় পাবে বিজেপি। কটাক্ষকরে তিনি বলেছেন, রাজ্য সরকারের হাতে থাকা পুরসভাগুলি সুরক্ষিত নয়।\nপ্রজাতন্ত্র দিবসে বাংলার ট্যাবলো বাতিল নিয়ে বিতর্ক! কারণ খুঁজে পেল তৃণমূল\nBJP leader Mukul Roy criticises Mamata Banerjee on transfer of IPS officers. He said, Mamata is aftaid of her shadow.


বেসিস নির্বাচনে প্রার্থীদের প্রতিশ্রুতি\nঢাকা, বাংলাদেশ , ৩৬ °সে | বুধবার, ১৯ জুন ২০১৯, ৫ আষাঢ় ১৪২৬\nবৃষ্টির কারণে দক্ষিণ আফ্রিকা-নিউজিল্যান্ড ম্যাচের টস হতে দেরি\nএম. মিজানুর রহমান সোহেল ১১ মার্চ ২০১৮, ০০:০০ | প্রিন্ট সংস্করণ\nদেশের তথ্যপ্রযুক্তি খাতের সবচেয়ে বড় বাণিজ্য সংগঠন বাংলাদেশ অ্যাসোসিয়েশন অব সফটওয়্যার অ্যান্ড সার্ভিসেসের (বেসিস) ২০১৮-২০ সেশনের কার্যনির্বাহী কমিটির নির্বাচন আগামী ৩১ মার্চ। এবার ৯ সদস্যের নির্বাহী কমিটির জন্য ৪০টি মনোনয়নপত্র জমা পড়েছে। মনোনয়নপত্র প্রত্যাহারের শেষ তারিখ ১৫ মার্চ। নির্বাচনের আগে প্রচার-প্রচারণায় নেমেছেন বিভিন্ন প্রার্থী। নির্বাচনে বিজয়ী হলে কী করবেন এবং নিজেদের নির্বাচনী প্রতিশ্রুতি সম্পর্কে কয়েকজন হেভিওয়েট প্রার্থী কথা বলেছেন যুগান্তরের সঙ্গে। সাক্ষাৎকার নিয়েছেন এম. মিজানুর রহমান সোহেল\nসদস্যদের উন্নয়নে সহজ শর্তে অর্থায়ন করব : মোস্তফা রফিকুল ইসলাম\nবাংলাদেশে আইটি ইনফ্রাস্ট্রাকচার এবং সফটওয়্যার কোম্পানি ফ্লোরা টেলিকম লিমিটেডের ব্যবস্থাপনা পরিচালক মোস্তফা রফিকুল ইসলাম বাংলাদেশ অ্যাসোসিয়েশন অব সফটওয়্যার অ্যান্ড সার্ভিসেসের (বেসিস) ২০১৮-২০ সেশনের কার্যনির্বাহী কমিটির নির্বাচন করছেন। নির্বাচনী প্রতিশ্রুতি সম্পর্কে মোস্তফা রফিকুল ইসলাম বলেন, বেসিস এখন দেশের সফটওয়্যার খাতের সবচেয়ে বড় সংগঠন। প্রধানমন্ত্রী শেখ হাসিনা ঘোষিত আজকের যে ডিজিটাল বাংলাদেশ দেখছেন এটা বাস্তবায়নে সরকারের সহায়ক শক্তি হিসেবে বেসিসের অবদান সবচেয়ে বেশি। আমি এ সংগঠনের একজন প্রতিষ্ঠাতা সদস্য।\nবাংলাদেশ যে আজকে নিম্ন মধ্যম আয়ের দেশ হিসেবে পরিণত হয়েছে তাতেও বেসিসের অবদান অনেক। কিন্তু আমাদের স্বপ্ন আরও অনেক বড়; বাংলাদেশকে আমরা উন্নত দেশ হিসেবে গড়তে চাই। আর উন্নত বাংলাদেশ গড়তে বেসিসকে যে গতিতে ও পরিকল্পনায় আনা উচিত আমরা লক্ষ করছি সে পথে বেসিস হাঁটছে না। আমরা মনে করি এটা শুধু সঠিক নেতৃত্বের অভাবে সঠিক পথে বিকশিত হচ্ছে না। আমরা দেখেছি বেসিসের নেতৃত্বের ব্যক্তিগত উন্নয়ন ঘটলেও বেসিস সদস্যদের কোনো উন্নয়ন ঘটেনি।\nআমরা বিশ্বাস করি একটি কার্যকর পরিবর্তনের মাধ্যমে বেসিস মেম্বারদের উপযুক্ত সক্ষমতা অর্জনে আমরা সহযোগিতা করতে পারব। সরকার যেহেতু তথ্যপ্রযুক্তিকে খাত হিসেবে প্রাধান্য দিয়েছে এবং এ খাতে সরকার ও দেশি-বিদেশি নানা সহযোগিতা বেসিস সদস্যরা যাতে ন্যায্যভাবে পায় আমরা দায়িত্ব পেলে সেটি নিশ্চিত করব। এখানে আমাদের প্যানেলের পক্ষে বিশেষ প্রতিশ্রুতি দিয়েছি যে, আমরা নির্বাচিত হয়ে এলে কার্যকরী কমিটির কেউ বেসিসকে সরকার প্রদত্ত দেয়া কোনো ব্যবসা বাণিজ্য করব না।\nএটা শুধু সাধারণ সদস্যদের জন্য উন্মুক্ত থাকবে। আমাদের বুলেট পয়েন্ট হচ্ছে বেসিসের সদস্যদের উন্নয়ন। বিজয়ী হলে সদস্য প্রতিষ্ঠানগুলোর জন্য নতুন কোনো সেবা ও সম্ভাবনা পরিকল্পনা করবেন কিনা? উত্তরে মোস্তফা বলেন, বর্তমান বেসিস এখন নিজেও তার সদস্যদের প্রতিদ্বন্দ্বী। যে কারণে বেসিস নেতাদের উন্নয়ন হলেও সদস্যদের কোনো উন্নয়ন হচ্ছে না। সদস্যরা এ কারণে যথেষ্ট হতাশ। আর একজন বেসিস সদস্য যদি হতাশ হয় তা হলে ডিজিটাল বাংলাদেশ গড়তে সরকারের তথ্যপ্রযুক্তি খাতের অগ্রগতি বাধাগ্রস্ত হয়। যেহেতু এখানকার মেম্বাররা নলেজ বেজড এন্টারপ্রেনার তাই আমরা মনে করি তাদের সব সময় প্রমোট করতে হবে। প্রযুক্তি বিজনেস সব সময় একটা চ্যালেঞ্জ ওয়ার্ক।\nতাই এখানে মাদার অর্গানাইজেশন হিসেবে বেসিসকে ফ্যাসিলিটরের ভূমিকায় সব সময় প্রস্তুত থাকতে হবে। সদস্যদের সব রকম সুবিধা দিয়ে ব্যবসায়িক উন্নয়নে এনগেইজড রাখতে হবে। আমরা ইসি কমিটিতে এলে সবকিছু ট্রান্সপারেন্ট রাখব। তাদের সঙ্গে আমরা নিয়মিত মিটিংয়ে বসব, তাদের যে কোনো সদস্যা সমাধানে আমরা সহযোগিতা করব। আমরা সদস্যদের ব্যবসা সম্প্রসারণের জন্য দেশ-বিদেশের মার্কেটে ফোকাস রাখব। আমরা চেষ্টা করব যাতে দেশের প্রতিষ্ঠানগুলো দেশীয় সফটওয়্যার ব্যবসা করে এবং বিদেশের এক্সপোর্ট মার্কেটের নতুন নতুন বাজার তৈরি করে। বেসিস সদস্যদের উন্নয়নে আমরা সহজ শর্তে অর্থায়ন করব।\nবেসিসের উন্নয়নে ভূমিকা রাখতে চাই দেলোয়ার হোসেন ফারুক\nবেসিসের এবারের নির্বাচনে প্রার্থী হয়েছেন রেডিসন ডিজিটাল টেকনোলজিস লিমিটেডের চেয়ারম্যান দেলোয়ার হোসেন ফারুক। বেসিসের নির্বাচন প্রার্থী হওয়া সম্পর্কে তিনি বলেন, যতটুকু সময় পেয়েছি সে সময়ে মনমতো কাজ করতে পারিনি। তাই এবারের নির্বাচনে বেসিসের উন্নয়নে কাজ করার আবারও সুযোগ চাই। সে সুযোগ তৈরি করে দেবেন বেসিস সম্মানিত সদস্যরা। যাদের ভালোবাসা আর মূল্যবান ভোট আমাকে তাদের পাশে থাকার সুযোগ দেবে। তিনি আরও বলেন, বেসিস তথ্যপ্রযুক্তি খাতের সবচেয়ে সুপ্রতিষ্ঠিত সংগঠন।\nবেসিস নিয়ে তথ্যপ্রযুক্তি অঙ্গন সংশ্লিষ্টদের পাশাপাশি সাধারণ মানুষেরও আগ্রহ অনেক। বেসিস তথ্যপ্রযুক্তি নির্ভর ডিজিটাল বাংলাদেশ বিনির্মাণে সরকারের সঙ্গে কাজ করছে। দেখুন, বেসিস হচ্ছে দেশীয় সফটওয়্যার, ই-কমার্স এবং তথ্য-প্রযুক্তিভিত্তিক সেবা (আইটিএস) খাতের প্রতিনিধিত্বকারী একমাত্র সংগঠন। আর ডিজিটাল বাংলাদেশ বিনির্মাণে সফটওয়্যার, ই-কমার্স এবং আইটিএস খাতের অপার সম্ভাবনা রয়েছে। এ খাতে বিশ্বজুড়ে হাজার হাজার কোটি টাকার বাজার তৈরি হয়েছে। দেশে ভালো মানের সফটওয়্যার নির্মাতাদের যদি প্রমোট করা যায় তবে গার্মেন্টের পরেই বৈদেশিক মুদ্রা আহরণে অন্যতম খাত হতে পারে এটি। এ ছাড়া ই-কমার্সেও আমাদের দারুণ সম্ভাবনা রয়েছে।\nএকইভাবে আইটিএস খাতের কথাও উল্লেখ করা যেতে পেরে। আর এ তিনটি সম্ভাবনাময় খাতের প্রতিনিধিত্বকারী সংগঠন হচ্ছে বেসিস। ফলে এ শিল্পের উন্নয়নে কাজ করতে হলে বেসিসই হতে পারে কাক্সিক্ষত লক্ষ্য। এ লক্ষ্য পূরণেই আমি এবারও বেসিস নির্বাচনে অংশ নিচ্ছি। দেলোয়ার হোসেন ফারুক বলেন, আমি আশাবাদী ভালো কিছু করা সম্ভব। কারণ প্রধানমন্ত্রী জননেত্রী শেখ হাসিনা ডিজিটাল বাংলাদেশ গঠনে ‘ভিশন ২০২১’ ঘোষণার পর আমরা দেখতে পাচ্ছি কত দ্রুত বাংলাদেশ এগিয়েছে। তথ্যপ্রযুক্তি ক্ষেত্রে আমাদের অগ্রগতি ঈর্ষণীয়। সব মিলিয়ে বেসিস নিয়ে কাজ করতে পারলে আরও এগিয়ে যাওয়া সম্ভব।\nসহজলভ্য ঋণ পেতে সহায়তা করব: সহিবুর রহমান রানা\nবাংলাদেশ অ্যাসোসিয়েশন অব সফটওয়্যার অ্যান্ড ইনফর্মেশন সার্ভিসেসের (বেসিস) নির্বাহী কমিটির নির্বাচনে অংশ নিচ্ছেন সল্যুশন নাইনের প্রধান নির্বাহী (সিইও) কর্মকর্তা সহিবুর রহমান খান রানা। তথ্যপ্রযুক্তি ও টেলিযোগাযোগ খাতে ভ্যাস, সফটওয়্যার, ডাটা সেন্টার এবং ট্রেনিং সেন্টার নিয়ে কাজ করেন তিনি। বেসিস নির্বাচনে বিজয়ী হলে তিনি সদস্যদের জন্য সহজলভ্য ঋণ পেতে সহায়তা করবেন।\nবেসিস নির্বাচনে অংশ নেয়ার বিষয়ে তরুণ আইটি ব্যবসায়ী রানা বলেন, আমি বেসিসের নতুন নেতৃত্বে আসতে চাই। আর কাজ করে যেতে চাই বেসিসের সদস্যদের জন্য। আমি সদস্যদের অনুরোধেই নির্বাচনে দাঁড়িয়েছি। এ সদস্যরাই আমাকে নির্বাচিত করবে। বিশেষত তরুণ ভোটারদের দৃষ্টি আকর্ষণ করে রানা বলেন, আজ ভোটাররা আমার জন্য প্রচার-প্রচারণা করছে, ভোট চাইছে, আমার খুব ভালো লাগছে। আমি নির্বাচিত হলে সদস্যদের পাশে সব সময় থাকব। সহিবুর রহমান খান রানা দুই লক্ষ্য নিয়ে বেসিস নির্বাচন করছেন। একটি হচ্ছে দেশীয় সফটওয়্যার এক্সপোর্টে ভূমিকা রাখা ও সদস্যদের কল্যাণে কাজ করা।\nনির্বাচনে প্রতিশ্রুতি সম্পর্কে বলেন, বেসিস সদস্যদের অনেক সময় সহজলভ্য ঋণ দরকার হয়। কিন্তু এখানে কাগজপত্রের জটিলতা কারণে নতুন উদ্যোক্তাদের সব কিছু থাকার পরও সহযোগিতা পায় না। বিশেষত ব্যাংক, ফিন্যান্স কোম্পানি, ভেঞ্চার ক্যাপিটাল কোম্পানিগুলোয় আর্থিক সুবিধা পাওয়ার নানা সুযোগ আছে। সে বিষয়ে সব ধরনের সহযোগিতা করতে আমি প্রস্তুত আছি। সম্ভাবনাময় ভ্যাসের মার্কেট সম্পর্কে সহিবুর রহমান খান রানা বলেন, বাংলাদেশের ভ্যাস ইন্ডাস্ট্রি প্রায় ২ হাজার কোটি টাকার মার্কেট। কিন্তু নীতিমালার অভাবে এ মার্কেট বিকশিত হয়নি। এ খাতেও তিনি কাজ করতে চান।\nবাংলাদেশে বিশ্বের পঞ্চম বৃহত্তম ডাটা সেন্টার স্থাপন করা হচ্ছে। সেখানেও বাংলাদেশের তরুণ উদ্যোক্তাদের নানা কাজ করার সুযোগ আছে উল্লেখ করে রানা বলেন, দেশে ডাটা সেন্টারের অনেক সম্ভাবনা রয়েছে। কিন্তু এ সম্পর্কে মানুষের ধারণা কম। এ বিষয়ে মানুষকে আরও শিক্ষিত করার জন্য তিনি কর্মশালার আয়োজন করবেন বলেও জানান।\nবিজয়ী হলে বেসিস সদস্যদের জন্য মেম্বার ক্লাব করব : দিদারুল আলম\nবেসিস নির্বাচনে শুটিং স্টার লিমিটেডের ব্যবস্থাপনা পরিচালক দিদারুল আলম এবারের প্রার্থী। তিনি বেসিসের ডিজিটাল মার্কেটিং স্ট্যান্ডিং কমিটির কো-চেয়ারম্যান হিসেবে সর্বাধিক মিটিং করেছেন এবং ডিজিটাল মিডিয়া বায়িংয়ের পলিসি উন্নয়নে কাজ করছেন। এ ছাড়া অ্যাপিটকা অ্যাওয়ার্ড অর্গানাইজিং এবং সফট এক্সপো অর্গানাইজিং কমিটিতেও কাজ করেছেন। তিনি বিশ্বাস করেন সম্মিলিত শক্তিতেই বেসিসকে এগিয়ে নিয়ে যাওয়া সম্ভব।\nদিদারুল আলম বলেন, আমি ভালোলাগার জায়গা থেকে কাজ করি। আর এ কাজ আমি করে যেতে চাই সব সময়। আমাকে বেসিসের সদস্যরা সব সময় পাবে। আমি নির্বাচিত হলে এ কাজগুলো আরও বড় পরিসরে করার সুযোগ পাব। দিদারুল আলম জানান, আমার প্রথম কাজ একটি মেম্বার ক্লাব করা ও মেম্বার স্কিল ট্রান্সফর্মেশন অ্যান্ড কোলাবোরেশন প্লাটফর্মের মাধ্যমে বেসিস মেম্বারদের সমন্বয় বাড়ানো যাতে করে একে অপরের ক্যাপাসিটি ডেভেলপমেন্টে কাজ করে ও অপরচুনিটি ক্রিয়েটের মাধ্যমে এক শক্তিশালী মেম্বার কল্যাণমুখী বেসিস গড়ে তোলার অঙ্গীকার নিয়ে সামনে এগোনো যায়।\nমেম্বার কোম্পানিদের এক্সেস টু ফান্ডের ব্যবস্থা করতে চাই। প্রত্যেকটি কোম্পানি স্বাবলম্বী করতে চাই। ২০১৫ সালের প্রথমদিকে গুগল ট্রান্সলেটে বাংলা শব্দ যোগ করার উদ্যোগ নিয়েছিল গুগল ডেভেলপার গ্রুপ বাংলা (জিডিজি বাংলা)। এ কাজে নেতৃত্ব দিয়ে আরও এগিয়ে নিয়েছে শুটিং স্টার লিমিটেডের এমডি দিদারুল আলম। বাংলা ভাষাকে সারা বিশ্বে ছড়িয়ে দিতে দিদারুল আলম গুরুত্বপূর্ণ ভূমিকা রেখেছেন। পরে ২৬ মার্চ গুগলে চার লাখ বাংলা শব্দ যুক্ত করতে উদ্যোগ নিয়েছে গুগল ডেভেলপার গ্রুপ বাংলা (জিডিজি বাংলা), বাংলাদেশ সরকারের তথ্য ও যোগাযোগ প্রযুক্তি বিভাগ।\nতথ্যপ্রযুক্তি খাতে মানবসম্পদ উন্নয়নে কাজ করবে ফুজিৎসু\nদেশে এলো রেনো সিরিজের দুই ফোন\nশেষ হল শিশুদের স্ক্র্যাচ প্রোগ্রামিং প্রতিযোগিতা\nতথ্যপ্রযুক্তির ৪ সংগঠনের প্রতিক্রিয়া\nআবারও পেছাল গ্যালাক্সি ফোল্ড\nএডিট ছবি শনাক্ত করবে এআই


সোহেল হাজারী কোন কর্তৃত্ববলে এমপি পদে, জানতে চান হাইকোর্ট! – Amar Tangail\nPublished: May 31, 20226:35 pm Updated: 6:37 pm\nস্থানীয় সরকার মন্ত্রণালয়ের সচিব, নির্বাচন কমিশন, প্রধান নির্বাচন কমিশনার ও এমপি পদে মোহাম্মদ হাছান ইমাম খান সোহেল হাজারীসহ সংশ্লিষ্ট ১০ জনকে এ রুলের জবাব দিতে বলা হয়েছে।রিটকারীর পক্ষের আইনজীবী মো.বুরহান খান আমার টাঙ্গাইলকে এ তথ্য নিশ্চিত করেছেন।\nরিটের বিষয়ে আইনজীবী মো. বুরহান খান আমার টাঙ্গাইল কে বলেন,এবার পিটিশনার সরাসরি কোয়ারেন্ট নিয়েছেন। আমরা যেটা বলি, তার এমপির যে পোস্ট, সেটা কোন অথরিটির বলে (কর্তৃত্ববলে), এটা চ্যালেঞ্জ করে কোয়ারেন্ট করা হয়। কোর্ট এনিয়ে রুল ইস্যু করেছেন।’তিনি বলেন,‘আদালতে রিট আবেদনটি করেছিলেন আমার চেম্বারের জুনিয়র অ্যাডভোকেট মাহফুজ চৌধুরী বাপন। আর সিনিয়র কাউন্সিলর হিসেবে ছিলেন আইনজীবী এ জে মোহাম্মদ আলী।’


সংকট জটিলতার আবর্তে পাবলিক বিশ্ববিদ্যালয় - মোহনানিউজ মোহনানিউজ\nপ্রকাশিত: ৬ নভেম্বর, ২০১৯ ৭:৩০ অপরাহ্ণ\nনানা সংকট ও জটিলতার আবর্তে ঘুরপাক খাচ্ছে বিভিন্ন পাবলিক বিশ্ববিদ্যালয়। অনিয়ম-দুর্নীতি, নিয়োগ ও উন্নয়ন কাজে ঘুষ লেনদেনসহ নানা অপকর্মের অভিযোগ উঠেছে বিশ্ববিদ্যালয়ের সংশ্লিষ্টদের বিরুদ্ধে। এর প্রতিবাদে কয়েকটি বিশ্ববিদ্যালয়ে আন্দোলন চলছে।\nএসব আন্দোলনে অংশ নিচ্ছে সাধারণ শিক্ষক-শিক্ষার্থীসহ ভিসির বিপক্ষের একটি গ্রুপ। আর আন্দোলন দমাতে ভিসির পক্ষ হয়ে সক্রিয় আছে শিক্ষক-শিক্ষার্থীদের আরেকটি গ্রুপ।\nএছাড়া বেশ কয়েকটি বিশ্ববিদ্যালয় কর্তৃপক্ষের বিরুদ্ধে এক ধরনের চাপা ক্ষোভ বিরাজ করছে। যে কোনো সময় এই ক্ষোভ প্রকাশ্য রূপ নিতে পারে। এতে বিশ্ববিদ্যালয়গুলো অস্থিতিশীল হয়ে উঠতে পারে বলে আশঙ্কা প্রকাশ করেছেন সংশ্লিষ্টরা।\nপাশাপাশি সরকার সমর্থক ছাত্র সংগঠন- ছাত্রলীগের অভ্যন্তরীণ দ্বন্দ্বের জেরেও দু-একটি বিশ্ববিদ্যালয়ে উত্তপ্ত পরিস্থিতি বিরাজ করছে।\nবিদ্যমান অস্থিরতার কারণে ইতিমধ্যে ৪৭টি পাবলিক বিশ্ববিদ্যালয়ের মধ্যে বন্ধ হয়ে গেছে ৩টি। শিক্ষক-শিক্ষার্থীর আন্দোলনের মুখে সর্বশেষ মঙ্গলবার অনির্দিষ্টকালের জন্য বন্ধ ঘোষণা করা হয়েছে জাহাঙ্গীরনগর বিশ্ববিদ্যালয়।\nএর আগে ২ নভেম্বর দুই দল ছাত্রের সংঘর্ষের কারণে বন্ধ ঘোষণা করা হয় খুলনা প্রকৌশল ও প্রযুক্তি বিশ্ববিদ্যালয় (কুয়েট)। ছাত্রলীগের পিটুনিতে ৭ অক্টোবর ছাত্র আবরার ফাহাদ খুন হওয়ার ঘটনায় এক রকম স্থবির হয়ে আছে বুয়েট। ছাত্রছাত্রীরা ঘোষণা দিয়ে ক্লাস-পরীক্ষা বন্ধ করে রেখেছেন।\nবিশ্ববিদ্যালয় মঞ্জুরি কমিশনের (ইউজিসি) সদস্য (পাবলিক বিশ্ববিদ্যালয়) অধ্যাপক ড. দিল আফরোজা বেগম যুগান্তরকে বলেন, বিশ্ববিদ্যালয়গুলোতে বর্তমানে যে পরিস্থিতি বিরাজ করছে তার মূলে দুটি কারণ।\nএকটি হচ্ছে, বিভিন্ন ধরনের নিয়োগ; অপরটি অবকাঠামোগত উন্নয়ন প্রকল্প। দুটির নেপথ্যেই আছে আর্থিক কর্মকাণ্ড। এই দুটি বিষয়ই যদি বিশ্ববিদ্যালয় থেকে সরিয়ে দেয়া হয় তাহলে হয়তো এ ধরনের আর কোনো সংকট তৈরি হবে না।\nআর সংস্থাটির চেয়ারম্যান অধ্যাপক ড. কাজী শহীদুল্লাহ যুগান্তরকে বলেন, বিশ্ববিদ্যালয়গুলোতে বিদ্যমান সংকটের সমাধান নিজেদেরই করতে হবে। তাদের স্বায়ত্তশাসন দেয়া হয়েছে। নিজেদের সিনেট-সিন্ডিকেট আছে।\nসেখানে আলাপ করেই সমাধান বের করতে হবে। সরকার বা ইউজিসি এক্ষেত্রে কেবল পরামর্শ দিতে পারে। তবে এসব বিশ্ববিদ্যালয়ের সংকট উত্তরণে করণীয় নির্ধারণে মন্ত্রণালয়ে চিঠি পাঠানো হবে।\nখোঁজ নিয়ে জানা গেছে, দৃশ্যমান কারণ যা-ই থাকুক না কেন, বিশ্ববিদ্যালয়গুলোতে অস্থিরতার মূল কারণ শিক্ষক, ছাত্র ও কর্মকর্তা-কর্মচারীদের রাজনীতি ও দলাদলি। কোনো কোনো প্রতিষ্ঠানে ক্ষমতাসীন দলের সমর্থক শিক্ষক ও ছাত্রনেতারা বিভক্ত হয়ে পড়েছেন।\nএছাড়া দ্বিতীয় দফায় ভিসি নিয়োগকেও অনেকে অস্থিরতার কারণ হিসেবে দেখছেন। তবে যে কারণেই আন্দোলন হোক না কেন, এর খেসারত দিতে হচ্ছে সাধারণ শিক্ষার্থীদের। এতে অনিয়মিত হয়ে পড়েছে ক্লাস ও পরীক্ষা। সেশনজটে নষ্ট হচ্ছে শিক্ষাজীবনের মূল্যবান সময়।\nশিক্ষাবিদ অধ্যাপক ড. সৈয়দ মনজুরুল ইসলাম যুগান্তরকে বলেন, ছাত্র ও শিক্ষক রাজনীতি, পদে বসার মানসিকতাসহ অন্যান্য কারণে পাবলিক বিশ্ববিদ্যালয়ে অস্থিরতা তৈরির ইতিহাস পুরনো। কিন্তু সাম্প্রতিককালে সৃষ্ট অসন্তোষের মূলে আছে অনিয়ম-দুর্নীতি।\nপ্রধানমন্ত্রী বর্তমানে দুর্নীতির বিরুদ্ধে ‘জিরো টলারেন্স’ নীতি গ্রহণ করেছেন। ওই নীতি যদি পাবলিক বিশ্ববিদ্যালয়ের ক্ষেত্রেও সমানভাবে প্রয়োগ করা যায়, তাহলে বর্তমান ও ভবিষ্যৎ উভয় সময়ের জন্যই অস্থিরতা দূর হতে পারে।\nসংশ্লিষ্টরা জানান, পাঁচটি বড় বিশ্ববিদ্যালয়ের মধ্যে তিনটিতেই বর্তমানে অস্থিরতা চলছে। এর মধ্যে অনিয়ম, দুর্নীতি ও ঘুষ কেলেঙ্কারির ইস্যুতে গড়ে ওঠা শিক্ষক-শিক্ষার্থী আন্দোলনের মুখে মঙ্গলবার অনির্দিষ্টকালের জন্য বন্ধ হয়ে গেল জাহাঙ্গীরনগর বিশ্ববিদ্যালয়।\nঢাকা ও চট্টগ্রাম বিশ্ববিদ্যালয় তুলনামূলক শান্ত আছে। কিন্তু বিস্ফোরণোন্মুখ পরিস্থিতি বিরাজ করছে রাজশাহী বিশ্ববিদ্যালয়ে। নীতিমালা লঙ্ঘন করে নিয়োগের ইস্যুতে ইতিমধ্যে বিশ্ববিদ্যালয়ের শিক্ষক-শিক্ষার্থীরা আন্দোলনে আছেন।\nদিন দিন তা বড় আকার ধারণ করছে। এছাড়া একই বিশ্ববিদ্যালয়ে আইন বিভাগে প্রভাষক পদে চাকরি না পাওয়া স্বর্ণপদকধারী নুরুল হুদা নামের এক ছাত্রের স্ত্রীর সঙ্গে প্রোভিসি চৌধুরী মো. জাকারিয়ার টাকা-পয়সা লেনদেন সংক্রান্ত ফোনালাপও সামাজিক যোগাযোগমাধ্যমে ভাইরাল হয়েছে।\nএ নিয়ে রাজশাহী বিশ্ববিদ্যালয়ে তীব্র প্রতিক্রিয়া জানিয়েছে বিভিন্ন ছাত্র সংগঠন। যদিও প্রোভিসি ওই ফোনালাপকে বানোয়াট হিসেবে দাবি করেছেন।\n৭ অক্টোবর থেকে স্থবির হয়ে আছে বুয়েট। শিক্ষার্থীরা সাফ জানিয়ে দিয়েছেন, পুলিশ তদন্ত করে অভিযুক্তদের বিরুদ্ধে চার্জশিট না দেয়া পর্যন্ত তারা ক্লাস, পরীক্ষাসহ কোনো ধরনের একাডেমিক কার্যক্রমে অংশ নেবেন না।\nতবে বিশ্ববিদ্যালয়টিতে প্রশাসনিক কর্মকাণ্ড চলছে। আর ২ নভেম্বর অনির্দিষ্টকালের জন্য বন্ধ হয়ে গেছে কুয়েটের একাডেমিক কার্যক্রম। দুই হলের ছাত্রদের মধ্যকার সংঘর্ষের জের ধরে পরিস্থিতি নিয়ন্ত্রণের বাইরে চলে গেলে কর্তৃপক্ষ ক্যাম্পাস বন্ধ করে দেন।\nকর্তৃপক্ষের নির্দেশে হল ছেড়েছে ৭টি হলের অধিকাংশ ছাত্রছাত্রী। ঘটনা তদন্তে ৭ সদস্যের তদন্ত কমিটি কাজ করছে।\nনিয়োগে ঘুষ কেলেঙ্কারির অভিযোগ সামনে এসেছে পাবনা বিজ্ঞান ও প্রযুক্তি বিশ্ববিদ্যালয়েও (পাবিপ্রবি)। সেখানে ঘুষের বিনিময়ে এক প্রার্থীকে চাকরি দেয়ার প্রতিশ্রুতি দেয়ার অডিও ভাইরাল হয়। এতে থাকা একটি কণ্ঠ খোদ ভিসি অধ্যাপক রোস্তম আলীর বলে দাবি করেছেন সমালোচকরা।\nএছাড়া ভিসির বিরুদ্ধে নিয়মনীতি ভঙ্গ করে ২২ জনকে চাকরি দেয়ার অভিযোগ উঠেছে।\nএছাড়া ভিসি প্রশাসনিক ভবনের অবকাঠামো নির্মাণে ঠিকাদারদের কাছ থেকে অধিক হারে অর্থ আদায়ের চেষ্টা করায় চলতি বছরের জুন মাসের মধ্যে কাজ শেষ করার কথা থাকলেও ঠিকাদার তা করছেন না বলে অভিযোগ দায়ের হয়েছে ইউজিসিতে।\nএসব অভিযোগ তদন্ত চলছে। এসব অভিযোগ অবশ্য গণমাধ্যমে অস্বীকার করেছেন ভিসি ড. রোস্তম আলী।\nসিলেট কৃষি বিশ্ববিদ্যালয়ের ভিসির বিরুদ্ধেও ইউজিসি অনুমোদন না করা সত্ত্বেও ৫ কোটি টাকায় ঢাকায় লিয়াজোঁ অফিসের নামে ফ্ল্যাট কেনার অভিযোগ উঠেছে। এর চেয়ে বড় অভিযোগ, নিজস্ব ফ্ল্যাট থাকার পরও ভাড়া কাটা হচ্ছে লিয়াজোঁ অফিসের নামে।\nএছাড়া আছে বিনা টেন্ডারে ৫০ লাখ টাকার এসি কেনা ও নিয়োগ যোগ্যতা পূরণ না করলেও বিশ্ববিদ্যালয়ের রেজিস্ট্রার নিয়োগের অভিযোগ। ইউজিসির নিষেধাজ্ঞা সত্ত্বেও এডহক ভিত্তিতে অসংখ্য নিয়োগ দেয়া হয়েছে।\nএমনি নানা অভিযোগ জমা পড়েছে ইউজিসিতে। যুগান্তরের সঙ্গে এসব বিষয়ে আলাপকালে ভিসি অধ্যাপক ড. মতিয়ার রহমান হাওলাদার বলেন, তার আমলে কোনো অনিয়ম হয়নি।\nঢাকার বাংলাদেশ টেক্সটাইল বিশ্ববিদ্যালয়ের সাবেক এক ভিসির বিরুদ্ধেও উঠেছে নানা অনিয়ম ও গণনিয়োগের অভিযোগ। ওই বিশ্ববিদ্যালয়ে অর্থ মন্ত্রণালয়ের ১০ কোটি টাকার এক প্রকল্প বাস্তবায়নে সাবেক ওই ভিসি ক্ষমতার অপব্যবহার করেন।\nসিন্ডিকেট ও একাডেমিক কাউন্সিলকে পাশ কাটিয়ে প্রকল্প বাস্তবায়ন শুরু করেন। ইতিমধ্যে ৫ কোটি টাকা নয়ছয় হয়েছে বলে অভিযোগ উঠেছে। এই অভিযোগ ইউজিসি এবং দুর্নীতি দমন কমিশনে (দুদক) জমা পড়েছে।\nকিন্তু বিপত্তি ঘটেছে অন্যত্র। বর্তমান ভিসি ওই অভিযোগ তদন্তে যাতে মনোযোগ দিতে না পারেন সে জন্য বিশ্ববিদ্যালয় অস্থিতিশীল করার অভিযোগ উঠেছে ওই সাবেক ভিসির বিরুদ্ধে।\nএ নিয়ে শিক্ষক-কর্মচারীদের মধ্যে অসন্তোষ বিরাজ করছে। ভুয়া খবর প্রচারের অভিযোগে কয়েকদিন আগে কর্মকর্তা-কর্মচারীরা সভা করে সাবেক ভিসির কাছের এক কর্মকর্তাকে ক্যাম্পাসে অবাঞ্ছিত ঘোষণা করেছেন।\nজানতে চাইলে ভিসি অধ্যাপক মো. আবুল কাশেম বলেন, সাবেক ভিসির ব্যাপারে দুদকে কে বা কারা অভিযোগ করেছে। তাতে প্রকল্পের বিষয়টি আছে।\nছাত্রলীগের অভ্যন্তরীণ দ্বন্দ্বের ঢেউ লেগেছে ইসলামী বিশ্ববিদ্যালয়ে। কেন্দ্রীয় ছাত্রলীগের সাবেক সভাপতি ও সাধারণ সম্পাদককে অর্থ দিয়ে বিশ্ববিদ্যালয় শাখা ছাত্রলীগের কমিটি করা হয়েছিল বলে দাবি করছে সংগঠনের একটি অংশ।\nএরপর ওই কমিটি বাতিলের দাবিতে লাগাতার আন্দোলন চালিয়ে যাচ্ছে শাখা ছাত্রলীগের বড় একটি অংশ। এ ঘটনায় ইতিমধ্যে কয়েক দফা ছোটখাটো সংঘর্ষও হয়েছে। পরিস্থিতি বড় আকার ধারণ করতে পারে আশঙ্কা করছেন সংশ্লিষ্টরা।\nটাঙ্গাইলের মাওলানা ভাসানী বিজ্ঞান ও প্রযুক্তি বিশ্ববিদ্যালয়েও একের পর এক নানা অনিয়ম ও দুর্নীতির ঘটনা ঘটছে। অভিযোগ উঠেছে, বিভিন্ন পদে নিয়োগ, পদায়ন ও আপগ্রেডেশনে নিয়ম-নীতির তোয়াক্কা করা হচ্ছে না।\nঅবিশ্বাস্য গতিতে একইদিনে মৌখিক পরীক্ষার চিঠি ইস্যু, পরীক্ষা গ্রহণ এমনকি যোগদানের মতো ঘটনাও ঘটেছে। এমনি নানা অনিয়ম-দুর্নীতির ইস্যুতে শিক্ষক-কর্মচারীদের মধ্যে অসন্তোষ সৃষ্টি হয়েছে।\nঅভিযোগ জমা পড়েছে ইউজিসিতে। সম্প্রতি আলাপকালে এ বিষয়ে ভিসি অধ্যাপক ড. মো. আলাউদ্দিন যুগান্তরকে বলেন, আমি কাজে যোগদানের পর বিশ্ববিদ্যালয়ের সার্বিক উন্নতি ঘটেছে।\nআর কিছু না পেয়ে কিছু লোক ইস্যু তৈরির চেষ্টা করছে। জানা গেছে, এভাবে বিভিন্ন বিশ্ববিদ্যালয়েই অনিয়ম-দুর্নীতি, দলাদলি এবং অভ্যন্তরীণ দ্বন্দ্বে জর্জরিত। এসব ইস্যুতেই প্রতিপক্ষের প্রতিবাদকে কেন্দ্র করে উত্তপ্ত হচ্ছে ক্যাম্পাস।\nযুগান্তরের সঙ্গে আলাপকালে সম্প্রতি খোদ ইউজিসি চেয়ারম্যান জানিয়েছেন, নানা ধরনের অভিযোগ ওঠায় বর্তমানে ১৯টি বিশ্ববিদ্যালয়ের ভিসির ব্যাপারে তদন্ত চলছে।\nইউজিসি সদস্য অধ্যাপক ড. দিল আফরোজা বেগম যুগান্তরকে বলেন, শুধু এখন নয়, অতীতেও বিভিন্ন বিশ্ববিদ্যালয়ের ভিসির ব্যাপারে অভিযোগ এসেছে। সব অভিযোগ যে সঠিক তা নয়। অভিযোগ এলে আমরা তদন্ত করি।\nএর পরিপ্রেক্ষিতে সুপারিশ হয়। আমার হাত দিয়েই করা দুই তদন্তে দুই ভিসিকে অপসারণ করা হয়েছে। তাদের একজন গোপালগঞ্জ ও আরেকজন ইসলামী বিশ্ববিদ্যালয়ের সাবেক ভিসি।\nকিন্তু অভিযোগকে কেন্দ্র করে ছাত্র-শিক্ষকরা নিজ নিজ কাজ ফেলে কেন আন্দোলন করবেন। তারা আমাদের কাছে অভিযোগ দিয়ে তদন্ত করার সুযোগ দিতে পারেন। এতে বিশ্ববিদ্যালয়ের শিক্ষার পরিবেশ বজায় থাকে। সেশনজটে পড়তে হয় না।\nসিটি নির্বাচন পেছানোর রিটের আদেশ মঙ্গলবার\nওমানের নতুন সুলতান কাবুসের চাচাত ভাই হাইতাম


আখতার হামিদ খান : মানুষের বেঁচে থাকার অন্যতম নিয়ামক খাদ্য। খাদ্য ব্যতীত মানুষ বাঁচতে পারে না। সেই খাদ্য যদি নিরাপদ না হয়, তাহলে ভেজাল খাদ্য খেয়ে মানুষের জীবনহানিও ঘটতে পারে। ফলে প্রতিটি মানুষই নিরাপদ ভেজালমুক্ত খাবার খেতে চায়। কিন্তু বর্তমানে দেশে যেভাবে ভেজালের আগ্রাসন চলছে, তাতে নিরাপদ খাদ্য প্রাপ্তি অনেকাংশেই কঠিন হয়ে পড়েছে। অথচ নিরাপদ খাদ্য প্রাপ্তি মানুষের মৌলিক অধিকার। নিরাপদ খাদ্য কর্তৃপক্ষ ভেজালমুক্ত ও উন্নত পরিবেশে তৈরি খাবার সরবরাহে কাজ করছে ঠিকই কিন্তু নিরাপদ খাদ্য প্রাপ্তিকে নিশ্চিত করতে পারছে না। এ জন্য মানুষকে বিবেকসম্পন্ন হতে হবে। ভাবতে হবে, নিরাপদ খাদ্যকে নিশ্চিত করা সম্ভব না হলে মানুষকে স্বাস্থ্য ঝুঁকিতে পড়তে হবে। অতি সম্প্রতি নিরাপদ খাদ্য কর্তৃপক্ষ নিরাপদ খাদ্য নিশ্চিতে হোটেল রেস্তোরাঁগুলোয় ভ্রাম্যমাণ অভিযান চালায়। এতে দেখা গেছে, কম বেশি প্রতিটি হোটেল-রেস্তোরাঁয় খাবার মান এবং খাবার তৈরির পরিবেশের বড়ই অভাব। ফলে ভ্রাম্যমাণ আদালত জেল, জরিমানা করেছেন। আবার নিরাপদ খাদ্য কর্তৃপক্ষ হোটেল রেস্তোরাঁগুলোকে গ্রেডিং পদ্ধতির আওতায় আনার উদ্যোগও নিয়েছে। নিরাপদ খাদ্য কর্তৃপক্ষের গ্রেডিংয়ে ‘ভালো’ স্বীকৃতি পাওয়া তিনটি রেস্তোরাঁ খাদ্যে ভেজালের অভিযোগে ভোক্তা অধিকার সংরক্ষণ অধিদফতরের জরিমানার মুখেও পড়েছে। প্রকৃতপক্ষে উন্নত পরিবেশে খাবার তৈরি ও পরিবেশনে অনিয়মের গুরুতর অভিযোগ অনেক পুরনো। এ প্রসঙ্গে কনজিউমার্স অ্যাসোসিয়েশন অব বাংলাদেশের (ক্যাব) সভাপতি গোলাম রহমান বলেন, নিরাপদ খাদ্য কর্তৃপক্ষ খাদ্য উৎপাদন থেকে ভোক্তার কাছে পৌঁছানো পর্যন্ত সার্বিক বিষয়ে তত্ত্বাবধানের ক্ষমতা রাখে। তবে কারো একার পক্ষে এই কাজ করা সম্ভব নয়। এ জন্য আইনে বিভিন্ন মন্ত্রণালয় ও ৫টি সংস্থাকে সঙ্গে নিয়ে কাজ করার বিধান রয়েছে। কিন্তু আইন অনুযায়ী সেভাবে কাজ না হওয়ায় নিরাপদ খাদ্য নিশ্চিত করা সম্ভব হয় না। তিনি আরো বলেন, ব্যবসায়ীদের মানসিকতার পরিবর্তন করতে হবে। তা না হলে নিরাপদ খাদ্য প্রাপ্তি সহজ হবে না।\nবাংলাদেশ রেস্তোরাঁ মালিক সমিতির হিসাব অনুযায়ী, এখন সারাদেশে ছোট বড় ৫৫ থেকে ৬০ হাজার রেস্তোরাঁ আছে। বাংলাদেশ নিরাপদ খাদ্য কর্তৃপক্ষ এরই মধ্যে ঢাকার ৫৭টি রেস্তোরাঁকে মান বিবেচনায় ‘এ প্লাস’ (উত্তম) ও এ (ভালো) গ্রেডের স্বীকৃতি দিয়েছে। এর পরদিনই ‘ভালো’ মানের তিনটি রেস্তোরাঁয় অভিযান চালিয়ে বাসি খাবার আর নোংরা পরিবেশ পায় ভোক্তা অধিকার সংরক্ষণ কর্তৃপক্ষ। এ প্রসঙ্গে ভোক্তা অধিকার সংরক্ষণ অধিদফতরের ঢাকা বিভাগীয় কার্যালয়ের উপ-পরিচালক মঞ্জুর মোহাম্মদ শাহরিয়ার বলেন, আমরা ২০১৮ সালে গোটা দেশে প্রায় দুই হাজার চারশত হোটেলে অভিযান পরিচালনা করেছি।\nপাশাপাশি ৬ মাসে প্রায় এক হাজার বাজার মনিটরিংয়ে গিয়েছি। আবার তিনি এও বলেছেন, নিরাপদ খাদ্য কর্তৃপক্ষ যে গ্রেডিং সিস্টেম চালু করেছে, সেটা আমাদের অফিসিয়ালি জানানো হয়নি! অথচ নিরাপদ খাদ্য কর্তৃপক্ষকে ১৯টি মন্ত্রণালয় ও ৫টি বিভাগের সঙ্গে সমন্বয় করে কাজ করার কথা। কিন্তু দেখা যাচ্ছে, সমন্বয়হীনতার অভাবে অনেক সময়ই এক প্রতিষ্ঠানকে সরকারের একাধিক বিভাগের পরিদর্শনের সময় সহযোগিতা করতে হয়। এমনকি নিরাপদ খাদ্য কর্তৃপক্ষ যে রেস্তোরাঁকে এ গ্রেডের সনদ দিয়েছে, তার একদিন পর ভোক্তা অধিকার সংরক্ষণ অধিদফতরের অভিযানকালে জরিমানার মুখে পড়তে হয়েছে। এ জন্য সমন্বিতভাবে কাজ করলে একদিকে যেমন ব্যবসায়ীদের ভোগান্তি কমবে, অন্যদিকে বাজারে মনিটরিংয়ের ক্ষেত্রে গতিও আসবে।\nগত ৩ জানুয়ারি রোববার রাজধানীর কৃষিবিদ ইনস্টিটিউটে ‘জাতীয় নিরাপদ খাদ্য দিবস’ অনুষ্ঠানে প্রধানমন্ত্রী শেখ হাসিনা বলেন, খাদ্যে ভেজাল দিয়ে মানুষের জীবন ধ্বংসের অধিকার কারো নেই। খাদ্যে ভেজাল দেয়াও এক ধরনের দুর্নীতি, এটা বন্ধ করতেই হবে। তিনি বলেন, খাদ্যে ভেজাল রোধে আমি নিরাপদ খাদ্য কর্তৃপক্ষ করে দিয়েছি। যারা ভোক্তার স্বার্থ রক্ষায় ভেজালবিরোধী অভিযান পরিচালনা করবেন। যেহেতু খাদ্যে ভেজাল ও দুর্নীতি, সেহেতু ভেজাল রোধে অভিযানকে আরো জোরদার করতে হবে মর্মেও তিনি মন্তব্য করেন। প্রধানমন্ত্রী যথার্থই বলেছেন। কিন্তু আমাদের দেশে যারা যেখানে দায়িত্ব পান, সে সুযোগকে তিনি কাজে লাগিয়ে অনৈতিক সুবিধা আদায় করেন। ফলে সরকারি এমন বিভাগ আছে, যেখানে স্বল্প বেতনের একজন কর্মকর্তা কিম্বা কর্মচারী অঢেল অর্থবিত্তে সমৃদ্ধ হচ্ছেন। এ ধরনের ঘটনা কার অজানা আছে? যে যেখানে সুযোগ পাচ্ছেন সেখানেই দু’হাতে কামিয়ে নিচ্ছেন। ভেজালের ক্ষেত্রেও একই অবস্থা। ফলে ভোক্তার স্বার্থ ক্ষুণœই হচ্ছে। কোথায় নেই ভেজাল? বাজারে মাছ, মাংস, শাক-সবজি থেকে শুরু করে ফল-মূল, এমনকি নিত্যদিনের স্বাভাবিক খাবার দ্রব্য বিষ আর ভেজালে সয়লাব। অতি সম্প্রতি জাতীয় এক দৈনিকে ‘সরকারের অন্তত ১১টি মন্ত্রণালয়সহ নিরাপদ খাদ্য কর্তৃপক্ষ’ কাজ চালিয়ে গেলেও খাদ্যে ভেজাল রোধ করা যাচ্ছে না মর্মে খবর প্রকাশিত হয়েছে। এর ফলে শুধু জনস্বাস্থ্যই হুমকির মুখে পড়েনি, ভবিষ্যত্ প্রজন্মের স্বাভাবিকভাবে বেড়ে ওঠার ক্ষেত্রেও বড় ধরনের অন্তরায় সৃষ্টি হয়েছে। অথচ দীর্ঘদিন ধরে অতি মুনাফালোভী অসত্ এক শ্রেণির ব্যবসায়ী জীবনবিনাশী কর্মকা- চালালেও সংশ্লিষ্ট কর্তৃপক্ষ ভেজাল রোধ করতে পারছেন না। মাঝে মধ্যে সরকারের বিভিন্ন সংস্থা ভেজাল বিরোধ অভিযান পরিচালনা করে।\nএতে নামিদামি খাবার রেস্তোরাঁও ভেজাল বাসি খাবারের অপরাধে দ-িত হয়। কিন্তু এরপর যে যেমন ভাবে পারে, নকল-ভেজালের আগ্রাসন ঠিকই চালিয়ে যায়। এ জন্য মানুষের মধ্যে মানবিক মূল্যবোধ, ভালো ও মন্দের সুফল সম্পর্কে দায়িত্বশীলতার সঙ্গে কাজ করতে হবে। কিন্তু আমাদের দেশে মানুষের মধ্যে বিত্ত বৈভবে বড় হওয়ার এক ধরনের প্রতিযোগিতা চলে। ফলে যে যেখানে পারছে মানুষের বিপদে ফেলে হলেও আয় রোজগার বাড়াচ্ছে। পরিণামে সাধারণ মানুষের জীবন-জীবিকা বিপন্ন হচ্ছে। কিন্তু সে দিকে সুযোগ সন্ধানীদের তিলমাত্র অনুভূতি নেই। তাদের চাই শুধু কাঁড়ি কাঁড়ি টাকা। অথচ ভেজাল নকলের পাল্লায় পড়ে দেশের কম বেশি প্রতিটি মানুষই ক্ষতিগ্রস্ত হচ্ছেন। এমনকি যারা খাদ্যে ভেজাল দিয়ে দেদার ব্যবসা করছেন, তাদেরও পরিবার-পরিজন কিম্বা ভবিষ্যত প্রজন্মও স্বাস্থ্য ঝুঁকিতে পড়ছে।\nসেদিকে ভেজালকারীদের বলতে গেলে কোনো খেয়ালই নেই। অর্থাত্ নিজের অপকর্মের শিকার হচ্ছেন নিজের ভবিষ্যত্ প্রজন্ম। এ জন্য প্রতিটি মানুষের মধ্যে সচেতনতা বাড়াতে হবে। তাদের বুঝাতে হবে, বাড়তি লাভের আশায় ভেজাল, নকল কিম্বা কৃত্রিম কিছু মিশিয়ে হয়তো চুটিয়ে ব্যবসা করা যাবে কিন্তু নিজেদের সন্তানদেরও সেই ধকল থেকে রক্ষা করা যাবে না।\nশুধু খাদ্যে ভেজাল মেশানোর মধ্যেই যে জনস্বাস্থ্য ঝুঁকিতে পড়েছে, তা নয়। এর বাইরেও উৎপাদনকৃত খাদ্যদ্রব্যের মাঝেও ভেজালের প্রমাণ মিলেছে। যেমন আমাদের দেশে শস্য উৎপাদনে মাত্রাতিরিক্ত রাসায়নিক সার ও কীটনাশকের দেদার ব্যবহার চলছে। এমনকি ক্ষেতে বাড়তি ফলন ও তাড়াতাড়ি পাকানোর ক্ষেত্রে বিষাক্ত কেমিক্যাল ব্যবহার করা হচ্ছে। এতে জনস্বাস্থ্যের ব্যাপক ক্ষতি হচ্ছে। এ জন্য দেশে নিরাপদ খাদ্য উৎপাদনে অর্গানিক চাষাবাদের দিকে আমাদের নজর দিতে হবে। সাধারণভাবে জৈব খাদ্য অথবা অর্গানিক ফুড বলতে কোনো ধরনের রাসায়নিক, হরমোন বা কীটনাশকের ব্যবহার ছাড়াই উৎপাদিত খাদ্যকে বোঝায়। এ কারণে অর্গানিক খাবার শতভাগ নিরাপদ ও পুষ্টিসমৃদ্ধ। ফলে গোটা বিশ্বেই এখন সুস্বাস্থ্যের কথা বিবেচনায় নিয়ে অর্গানিক চাষাবাদ বাড়ছে। সে তুলনায় বাংলাদেশ এখনো অনেক পিছিয়ে। সারা বিশ্বে যে সব দেশে ১ শতাংশের কম জমিতে অর্গানিক চাষাবাদ হচ্ছে, সেই তালিকায় বাংলাদেশও রয়েছে। সূত্রমতে, এখন আমাদের দেশে মাত্র ৬ হাজার ৮৬০ হেক্টর জমিতে নিরাপদ অর্গানিক চাষাবাদ হচ্ছে যা মোট চাষযোগ্য জমির মাত্র দশমিক ১ শতাংশ। কৃষিই আমাদের অন্যতম অবলম্বন। অথচ বাংলাদেশের চাষযোগ্য জমির বিশাল অংশে জৈব উপাদানের ঘাটতি দেখা দিয়েছে। বিশেষ করে কৃষিতে অপরিকল্পিত নিবিড়করণ, পরিকল্পনাহীন শস্য আবর্তন, নানা উচ্চফলনশীল শস্যের চাষ বৃদ্ধি পাওয়ায় মাটিতে জৈব উপাদানের ঘাটতি হয়েছে, যা বিশেষজ্ঞরা বারংবার স্মরণ করে দিচ্ছেন।\nএরপরও সচেতনতার অভাবেই রাসায়নিক সারের ব্যবহার, কীটনাশকের ব্যবহার এখনো আশানুরূপভাবে কমেনি। উদ্বেগের বিষয় হচ্ছে, লবণাক্ততার কারণে এরই মধ্যে দেশের ১৮ জেলার ৯৩ উপজেলায় ১০ লাখ ৫৬ হাজার হেক্টর কৃষি জমির মাটি কম-বেশি দূষিত হয়ে পড়েছে। আর জৈব উপাদানের ঘাটতি ধরা পড়েছে ৫২ লাখ হেক্টর জমিতে। সাধারণত সুষম মাটিতে ৪৫ শতাংশ খনিজ বা মাটির কণা, ৫ শতাংশ জৈব এবং ২৫ শতাংশ করে পানি ও বাতাস থাকার কথা। এর মধ্যে উদ্ভিদের প্রয়োজনীয় সব পুষ্টি উপাদান জোগান দেয় মাটিতে থাকা ৫ শতাংশ জৈব পদার্থ। অথচ মাত্রাতিরিক্ত রাসায়নিক সার ও কীটনাশক ব্যবহারের কারণে মাটিতে জৈব পদার্থের পরিমাণ কমে আসছে। এ জন্য এখন খাদ্য শস্যের গাছ, ডাল পালা ভালো হলেও দেখা দেয় ফলন বিপর্যয়। মূলত চাষের জমিতে কোনো উপাদান কি পরিমাণ আছে, তা পরীক্ষা করে কৃষিবিদদের প্রেসক্রিপশন মোতাবেক জৈব সার এবং কি পরিমাণ রাসায়নিক সার ব্যবহার করা উচিত, সে নির্দেশনা মোতাবেক চাষাবাদ করতে হবে। অর্থাৎ এখন মাটি পরীক্ষা করে অর্গানিক চাষাবাদের দিকেই আমাদের এগোতে হবে। তা না হলে নিরাপদ খাদ্য উৎপাদন করা সম্ভব হবে না। আর নিরাপদ খাদ্য উৎপাদন ব্যতীত নিরাপদ খাদ্যের জোগান পাওয়াও কঠিন হবে। অর্থাৎ সুস্থ দেহে বেঁচে থাকতে হলে নিরাপদ খাদ্য গ্রহণ ব্যতীত অন্য কোনো বিকল্প পথ নেই। এটাই নিখাদ সত্য।


(১ সপ্তাহ আগে) মে ৩, ২০২১, সোমবার, ১২:৪৪ অপরাহ্ন\nভারতের উত্তর প্রদেশের মহারাজ শেহেলদেব মেডিকেল কলেজ হাসপাতালের দৃশ্য। একটি স্ট্রেচারে নিষ্প্রাণ মায়ের দেহে প্রাণ ফেরানোর আপ্রাণ চেষ্টা করছেন দুই বোন। মায়ের মুখের সঙ্গে মুখ লাগিয়ে শ্বাস-প্রশ্বাস সচল করার চেষ্টা করছেন তারা। এ দৃশ্য ভিডিওতে ধারণ করার পর তা শনিবার সামাজিক যোগাযোগ মাধ্যমে ভাইরাল হয়ে যায়। ভিডিওতে আশপাশের মানুষকে অক্সিজেন সঙ্কট এবং হাসপাতালে জনবলের অভাব আছে বলে অভিযোগ করতে শোনা যায়। এ খবর দিয়েছে সরকারি বার্তা সংস্থা পিটিআই। যদি কোনো ব্যক্তির ফুসফুস অকেজো হয়ে যায়, তিনি অচেতন হয়ে পড়েন তখন তার দেহে কৃত্রিশ শ্বাসপ্রশ্বাসের জন্য মুখে মুখ লাগিয়ে ফুসফুসে বাতাস প্রবেশ করানো হয়। এতে অনেক নিষ্প্রাণ দেহে প্রাণের সঞ্চার হয়।\nওই হাসপাতালটির জরুরি বিভাগের মেডিকেল অফিসার এহতেশাম আলি বলেছেন, নিঃশ্বাস যায় যায় এমন অবস্থায় ওই রোগীকে হাসপাতালে নেয়া হয়েছিল। তার কাছে চিকিৎসক পৌঁছামাত্র তিনি মারা যান। সামাজিক যোগাযোগ মাধ্যমে ভিডিওটি ভাইরাল হওয়ার সঙ্গে সঙ্গে জেলা ম্যাজিস্ট্রেট শম্ভু কুমার ও মেডিকেল কলেজটির সিনিয়র চিকিৎসকরা রোগীর কাছে যান এবং তাকে পরীক্ষা করে দেখেন। মহারাজা সুহেলদেব মেডিকেল কলেজের অধ্যক্ষ একে সাহনি রোববার বলেছেন, যখন ওই রোগীকে জরুরি বিভাগে নেয়া হয়, তখন তার পরিবার দাবি করেছে যে, তিনি মৃত্যুশয্যায় আছেন। চিকিৎসকরা তার চিকিৎসা শুরু করতেই তিনি মারা যান। এই রোগীর যে দুই মেয়ে তার মুখের সঙ্গে মুখ লাগিয়ে মায়ের দেহে শ্বাস-প্রশ্বাস চালু করার চেষ্টা করেছিলেন তাদের করোনা পরীক্ষা করা হয়েছে। একে সাহনি বলেছেন, তার হাসপাতলে অক্সিজেনের কোনো সঙ্কট নেই।\n৩ মে ২০২১, সোমবার, ৮:৫৩\nনিষ্প্রাণ দেহে প্রাণ সঞ্চার এর আকৃতি যেতে নাহি দিব হায় তবু যেতে দিতে হয় চলে যায়,শুধু রয়ে যায় মানবতার মহিমা\n৩ মে ২০২১, সোমবার, ৯:৫২\nmaa, aha maa this is real love yes , this is real\n৩ মে ২০২১, সোমবার, ১:১২\nDay by day thousands are dying. And yet some are busy with making viral videos !!!


ফারুকীর প্রথম ওয়েব কন্টেন্টে তারার হাট – চ্যানেল আই অনলাইন\nফারুকীর প্রথম ওয়েব কন্টেন্টে তারার হাট\n- চ্যানেল আই অনলাইন ১১ জুন, ২০২১ ১৫:০১\nপ্রথমবারের মতো ওয়েব প্লাটফর্মে বড়পর্দার তারকা নির্মাতা মোস্তফা সরয়ার ফারুকী। চূড়ান্ত নয়, তবু সম্ভাব্য নাম হিসেবে ‘নতুন প্রেমের তরী’র কথাও জানিয়েছিলেন। এর বাইরে কোনো তথ্যই জানাননি ‘ডুব’ এর এই নির্মাতা।\nএপ্রিলের শেষ দিকে আনুষ্ঠানিকভাবে ঘোষণার কথা থাকলেও আর কিছুদিন ধৈর্য্য ধরতে বলেছিলেন তিনি। বৃহস্পতিবার (১০ জুন) রাতে জানালেন, অপেক্ষার প্রহর ফুরাচ্ছে! ১৪ জুন বিকেল ৪টায় আনুষ্ঠানিকভাবে নিজের প্রথম ওয়েব কন্টেন্ট নিয়ে সবকিছু খোলাসা করবেন।\nতবে এতোদিন ধরে যারা ধৈর্য্যের পরীক্ষা দিচ্ছিলেন, তাদের জন্য মন খুশী করার জন্য ফারুকী শেয়ার করলেন পৌনে দুই মিনিটের একটি ভিডিও ক্লিপ! কী আছে তাতে? আছে, ওয়েব কন্টেন্ট শুটিংয়ের পেছনের কিছু দৃশ্য।\nযে ভিডিও ক্লিপটি দেখে আন্দাজ করা যায়, ফারুকীর ওয়েব কন্টেন্ট এ বসতে চলেছে তারার হাট। কে নেই সেখানে? মামুনুর রশীদ থেকে শুরু করে, আফজাল হোসেন, হাসান মাসুদ, সাবেরী আলম, পার্থ বড়ুয়া, মুকিত জাকারিয়া, ইরেশ যাকের, নুসরাত ইমরোজ তিশা, ফারিণ, মারিয়া নূর, শরাফ আহমেদ জীবন প্রমুখ!\nকোন্ প্লাটফর্মের জন্য কাজ করছেন ফারুকী, দেশি নাকি বিদেশি? এমন কৌতুহলও ছিলো অনেকের। তবে এই ভিডিও ক্লিপ শেয়ার করার পর সেটা বোধহয় অনেকেই আঁচ করতে পারছেন, কারণ ভিডিও ক্লিপটি শেয়ার করা হয়েছে ভারতীয় স্ট্রিমিং প্লাটফর্ম ‘জি ফাইভ’-এর অফিশিয়াল ফেসবুক পেইজেও।\nযদিও এ বিষয়েও চুপ ফারুকী। বিষয়টি জানতে চাইলে মজা করে তিনি বলেন,‘অফিশিয়ালি আমি এখনও জানি না’!\nএশিয়াটিকের কনটেন্ট এজেন্সি গুড কোম্পানি লিমিটেডের সঙ্গে পার্টনারশিপের মাধ্যমে আলোচিত ‘কন্ট্রাক্ট’ ওয়েব সিরিজটির মতোই ফারুকীর প্রথম ওয়েব কন্টেন্টটিও প্রযোজনা করছে জি-ফাইভ।\nআফজাল হোসেনইরেশ যাকেরওয়েব সিরিজকন্টেন্টতারাতারার হাটনতুন প্রেমের তরীনুসরাত ইমরোজ তিশা\nবিশ্বসভায় শেখ হাসিনা আজ স্বমহিমায় উজ্জ্বল: ওবায়দুল কাদের\nবঙ্গবন্ধু সেতু এলাকার মহাসড়‌কে ২০ কিমি যানজট


আর্জেন্টিনা – Kriralok-ক্রীড়ালোক\nভয়বাহ লড়াইটা শেষ পর্যন্ত জিতলেন দিবালা\nক্রীড়ালোক প্রতিবেদকঃ প্রাণঘাতী করোনা-ভাইরাস রেয়াত দিচ্ছে না কাউকে । আক্রান্ত হচ্ছেন সাধারণ থেকে শুরু করে সমাজের বিশিষ্ট সব মানুষ । এখন পর্যন্ত সারা বিশ্বে করোনা-ভাইরাসে সংক্রমিত হয়েছেন প্রায় ছয় মানুষ । মৃত মানুষের সংখ্যা পেরিয়েছে সাতাশ হাজারের কোঠা । করোনা-ভাইরাসের বিরুদ্ধে যুদ্ধে জয়ী হয়েছেন আর্জেন্টিনার তারকা পাওলো দিবালাও । এখন সুস্থ আছেন বলে জানিয়েছেন নিজেই । এমনকি তারই সাথে করোনায় ...\nবাধ্য হয়ে নিয়ম ভাংলেন হিগুইন\nক্রীড়ালোক প্রতিবেদকঃ বিশ্বব্যাপী ছড়িয়ে পড়া প্রাণঘাতী করোনা-ভাইরাসের আক্রমণে সবচেয়ে বেহাল দশায় আছে ইটালি । করোনা-ভাইরাসের প্রথম প্রাদুর্ভাব যদিও দেখা দিয়েছিল চীনে , কিন্তু ক্ষতির বিবেচনায় চীনকেও ছাড়িয়ে গেছে ইটালি । এখন পর্যন্ত ইটালিতে করোনা-ভাইরাস সংক্রমিত হয়ে মারা গেছে ৪,০৩২ জন । শুক্রবার (২০ মার্চ) একদিনেই ইটালিতে মারা গেছে ৬২৭ জন । যা একদিনে মৃত্যুর সর্বোচ্চ রেকর্ড । চীনে এই সংখ্যা ...\nভেঙ্গে গেলো মেসির স্বপ্ন !\nক্রীড়ালোক প্রতিবেদকঃ এখন পর্যন্ত নিজ দেশের হয়ে কোন আন্তর্জাতিক শিরোপা জিততে পারেন নি লিওনেল মেসি । সেই স্বপ্ন পূরণ করতে চলতি বছর কোপা আমেরিকাকে টার্গেট করেছিলেন তিনি । যদিও আপাতত সেটা আর হচ্ছে না । করোনা-ভাইরাসের কারণে ২০২০ সালে অনুষ্ঠিত হচ্ছে ল্যাটিন আমেরিকানফুটবলের শ্রেষ্ঠত্বের আসর । মঙ্গলবার (১৭ মার্চ) দক্ষিণ আমেরিকান ফুটবল ফেডারেশন ‘কনমেবল’ ঘোষণা দিয়েছে , ২০২০ সালে আর ...\n‘দুঃখজনক’ রেকর্ড গড়লেন আর্জেন্টিনার ডিফেন্ডার !\nক্রীড়ালোক প্রতিবেদকঃ সারা বিশ্বজুড়ে আতঙ্ক সৃষ্টি করা করোনা ভাইরাসে আক্রান্ত হয়েছেন আর্জেন্টিনার ডিফেন্ডার এজেকিয়েল গ্যারায় । ২০১৪ সালের বিশ্বকাপে তিনি ছিলেন আর্জেন্টিনা দলের অন্যতম সদস্য । খেলেছিলেন জার্মানির বিপক্ষে হেরে যাওয়া ফাইনালেও । ২০১৪ সালে লিওনেল মেসিদের সাথে বিশ্বকাপে খেলেছেন গ্যারায় । এখনও খেলছেন মেসির সাথে স্প্যানিশ লা লীগায় । তবে প্রতিপক্ষ হিসেবে তিনি আছেন ভ্যালেন্সিয়ায় । সম্প্রতি তিনি করোনা-ভাইরাস ...\nঅবিশ্বাস্য রেকর্ড গড়লেন আগুয়েরো\nক্রীড়ালোক প্রতিবেদকঃ আবারও ইংলিশ প্রিমিয়ার লীগের সেরা খেলোয়াড় হয়েছেন সার্জিও আগুয়েরো । জানুয়ারি মাসে ইপিএলের সেরা খেলোয়াড় হয়ে ম্যানচেস্টার সিটির স্ট্রাইকার গড়েছেন নতুন রেকর্ড । শুক্রবার (৭ ফেব্রুয়ারি) ঘোষিত হয়েছে ইংলিশ প্রিমিয়ার লীগের জানুয়ারি মাসের সেরা খেলোয়াড়ের নাম । যেখানে সেরা হয়েছেন আর্জেন্টিনার তারকা আগুয়েরো । এই নিয়ে ইপিএলে সর্বোচ্চ সাতবার মাসের সেরা খেলোয়াড়ের পুরস্কার পেলেন । লিভারপুলের সাবেক খেলোয়াড় ...\nক্রীড়ালোক প্রতিবেদকঃ কনমেবল অঞ্চল থেকে সবার আগে অলিম্পিক ফুটবলে খেলা নিশ্চিত করেছে আর্জেন্টিনা । কলম্বিয়াকে হারিয়ে বাছাই-পর্বে টানা দ্বিতীয় জয়ে আর্জেন্টিনা পেয়েছে আসন্ন অলিম্পিকে খেলার ছাড়পত্র । শুক্রবার (৭ ফেব্রুয়ারি) বুকারামাঙ্গা স্টেডিয়ামে অনুষ্ঠিত ম্যাচে কলম্বিয়াকে ১-২ গোলে হারিয়েছে আর্জেন্টিনার অলিম্পিক ফুটবল দল (অনূর্ধ্ব-২৩) । প্রতিপক্ষের মাঠে পাওয়া এই জয়ে অলিম্পিকে খেলা নিশ্চিত হয়েছে আর্জেন্টিনার । ম্যাচের প্রথমার্ধে কোন গোল হয় ...\nভয়াবহ সড়ক দুর্ঘটনার কবলে আর্জেন্টিনার তারকা\nক্রীড়ালোক প্রতিবেদকঃ ভয়াবহ সড়ক দুর্ঘটনার কবলে পড়েছেন আর্জেন্টিনার গোলরক্ষক সার্জিও রেমেইরো । দুর্ঘটনায় দুমড়ে-মুচড়ে গেছে তার গাড়ি । যদিও অলৌকিকভাবে অক্ষত অবস্থায় বেঁচে গেছেন তিনি । ৩২ বছরের রোমেইরো বর্তমানে ইংলিশ জায়ান্ট ম্যানচেস্টার ইউনাইটেডে খেলছেন । সোমবার (২০ জানুয়ারি) ইংল্যান্ডের ম্যানচেস্টার শহরেই তার প্রায় দুই কোটি টাকা মূল্যের ল্যাম্বারগোনি গাড়িটি পড়ে দুর্ঘটনায় । জানা গেছে , সকাল বেলায় রোমেইরো নিজের ...\nসবার সেরা বেলজিয়াম\nক্রীড়ালোক প্রতিবেদকঃ টানা দ্বিতীয়বারের ফুটবলের বিশ্ব নিয়ন্ত্রক সংস্থা ‘ফিফা’র বর্ষসেরা দলের সম্মান পেয়েছে বেলজিয়াম । অন্যদিকে এসএ গেমসে ব্যর্থ হলেও ফিফার বিবেচনায় সার্বিকভাবে উন্নতি করেছে বাংলাদেশ । ২০১৮ সালে রাশিয়ায় অনুষ্ঠিত বিশ্বকাপে শিরোপা জিতেছিল ফ্রান্স । আর তৃতীয় হয়েছিল বেলজিয়াম । কিন্তু বিশ্বকাপের পর ফিফার র‍্যাংকিংয়ে শীর্ষে উঠে আসে বেলজিয়াম । বৃহস্পতিবার (১৯ ডিসেম্বর) প্রকাশিত হয়েছে ২০১৯ সালে ফিফার সর্বশেষ ...\nইকুয়েডরের বিপক্ষে নিষিদ্ধ মেসি\nক্রীড়ালোক প্রতিবেদকঃ এখনও শুরু হয় নি ২০২২ সালে অনুষ্ঠিতব্য ফিফা বিশ্বকাপের ল্যাটিন আমেরিকান অঞ্চলের বাছাই পর্ব । আগামী বছরের মার্চের একেবারে শেষের দিকে শুরু হবে ল্যাটিন অঞ্চলের ১০ দলের মধ্যে পরবর্তী বিশ্বকাপে জায়গা করে নেয়ার লড়াই । মঙ্গলবার (১৭ ডিসেম্বর) দক্ষিণ আমেরিকা অঞ্চলের বিশ্বকাপ বাছাইয়ের ড্র অনুষ্ঠিত হয়েছে । ২৬ মার্চ এই অঞ্চলের দেশগুলো খেলতে নামছে তাদের প্রথম বাছাই ম্যাচে ...


Parle-G Business : লকডাউনে লক্ষ্মীলাভ! পার্লে-জি বিস্কুটের রেকর্ড বিক্রি\nলকডাউনে লক্ষ্মীলাভ! পার্লে-জি বিস্কুটের রেকর্ড বিক্রি\nকরোনা মোকাবিলায় লকডাউনে যেখানে দেশের অর্থনীতি কার্যত ঝিমিয়ে পড়েছে। কেউ যখন কাজ হারাচ্ছেন, তখন পার্লে জি বিস্কুটের বৃহস্পতি একেবারে তুঙ্গে।\nUpdated: June 10, 2020 3:55:00 pm\nলকডাউনে রীতিমতো লক্ষ্মীলাভ করল পার্লে-জি বিস্কুট। এপ্রিল-মে মাসে লকডাউনের মধ্য়ে রেকর্ড বিক্রি হয়েছে পার্লে জি বিস্কুটের। যার জেরে সংস্থার মার্কেট শেয়ার বেড়েছে প্রায় ৫ শতাংশ। এমন আর্থিক বৃদ্ধি বর্তমান সময়ে দাঁড়িয়ে আগে কখনও হয়নি, মঙ্গলবার সংস্থার তরফে এমনটাই জানানো হয়েছে।\nকরোনা মোকাবিলায় লকডাউনে যেখানে দেশের অর্থনীতি কার্যত ঝিমিয়ে পড়েছে। কেউ যখন কাজ হারাচ্ছেন, তখন পার্লে জি বিস্কুটের বৃহস্পতি একেবারে তুঙ্গে। লকডাউনের সময়েই সবথেকে বেশি পরিমাণে বিক্রি হয়েছে পার্লে জি বিস্কুট। এ প্রসঙ্গে সংবাদসংস্থা পিটিআই-কে পার্লে প্রোডাক্টসের সিনিয়র ক্য়াটেগরি হেড ময়াঙ্ক শাহ জানিয়েছেন, ”অভাবনীয় বৃদ্ধি ঘটেছে। লকডাউনের সময়ে ৪.৫ থেকে ৫ শতাংশ শেয়ার বাড়িয়েছে পার্লে”।\nআরও পড়ুন: করোনায় জোর ধাক্কা পিভিআরের, চতুর্থ ত্রৈমাসিকে শেয়ার কমল প্রায় ৫ শতাংশ\nএ প্রসঙ্গে তিনি আরও জানান, ”বর্তমান সময়ে এটাই সর্বোচ্চ আর্থিক বৃদ্ধি। গত ৩০-৪০ বছরে এতটা লাভ চোখে পড়েনি”। বাজারে পার্লে জি বিস্কুটের রমরমা প্রসঙ্গে তিনি বলেন, করোনা পরিস্থিতিতে সরকারি সংস্থা ও বহু স্বেচ্ছাসেবী সংস্থা পার্লে জি বিস্কুট বিতরণ করেছে। অধিকাংশ ভারতীয়র পছন্দের বিস্কুট পার্লে জি। বিশেষত, লকডাউনের সময় ব্য়াপক হারে মানুষ এই বিস্কুট কিনেছেন।\nময়াঙ্ক শাহ আরও জানান, ভূমিকম্প, সুনামির সময়ও পার্লে জি বিস্কুটের বিক্রি বেড়েছিল। তাঁর কথায়, ”ব্র্য়ান্ডের প্রতি মানুষের অটুট বিশ্বাস রয়েছে। তাছাড়া খাবার মজুত করার তালিকায় পার্লে জি বিস্কুট অন্য়তম”। উল্লেখ্য়, দেশে করোনা পরিস্থিতিতে ৩ কোটি পার্লে জি বিস্কুট বিতরণ করার কথা ঘোষণা করেছিল সংস্থা।\nWeb Title: Coronavirus lockdown parle g helps parle clock best ever growth in last four decades\nলাইসেন্স, পারমিট-সহ গাড়ির যাবতীয় নথির বৈধতার মেয়াদ বাড়াল কেন্দ্র


বলিউডের নায়িকারা কে কত পারিশ্রমিক পান? | উত্তর বাংলা\nআজ- মঙ্গলবার, ২৪ নভেম্বর, ২০২০ :: ১০ অগ্রহায়ণ ১৪২৭ :: সময়- ৯ : ৩০ পুর্বাহ্ন\nHome / বিনোদন / বলিউডের নায়িকারা কে কত পারিশ্রমিক পান?\nবলিউডের নায়িকারা কে কত পারিশ্রমিক পান?\n‘ডার্টি পিকচার’ এর পর দর্শক এবং সমালোচকদের প্রশংসা বিদ্যা বালানকে পৌঁছে দিয়েছে নতুন এক অবস্থানে। তবে সাম্প্রতিক সময়ে মুক্তি পাওয়া তার কমেডি ঘরানার সিনেমা ‘ঘনচক্কর’ এবং ‘শাদি কে সাইডইফেক্টস’কে তেমন ভালভাবে গ্রহণ করেনি দর্শক।\nPrevious: চাঁপাইনবাবগঞ্জে তিন হাজার জনের বিরুদ্ধে মামলা\nNext: কামালের নতুন জোট ‘জাতীয় ঐক্য উদ্যোগ’


ফরিদগঞ্জে মেয়র পদে ২ ও কাউন্সিলর পদে ১৯ জনের মনোনয়নপত্র সংগ্রহ - ডেইলি ফরিদগঞ্জ\n৪ঠা মাঘ, ১৪২৮ বঙ্গাব্দ রাত ১:৩৩ ১৩ই জমাদিউস-সানি, ১৪৪৩ হিজরী\nফরিদগঞ্জে মেয়র পদে ২ ও কাউন্সিলর পদে ১৯ জনের মনোনয়নপত্র সংগ্রহ\nচাঁদপুরের ফরিদগঞ্জ পৌরসভা নির্বাচন উপলক্ষে নির্বাচন কমিশন কর্তৃক ঘোষিত তফসিল অনুযায়ী আগামী ২৬ জানুয়ারী মনোনয়নপত্র দাখিলের শেষ দিন।\nফরিদগঞ্জ পৌরসভার মেয়র পদ ব্যতিত ০৯টি সাধারণ ওয়ার্ড (পুরুষ) ও ৩টি সংরক্ষিত নারী ওয়ার্ড রয়েছে। ফরিদগঞ্জ উপজেলা নির্বাচন কমিশন অফিস সূত্রে জানা যায়, গতকাল ০৭ জানুয়ারী বৃহস্পতিবার ফরিদগঞ্জ নির্বাচন অফিস থেকে মেয়র পদে আওয়ামী লীগের ২ জন প্রার্থী তাদের মনোনয়নপত্র সংগ্রহ করেছেন।\nএদিকে ০৯টি ওয়ার্ডে (পুরুষ) ০৯টি পদের বিপরীতে ১৪ জন কাউন্সিলর প্রার্থী আর সংরক্ষিত ৩টি নারী আসনে ৩টি পদের বিপরীতে ৩ জন প্রার্থী তাদের মনোনয়নপত্র সংগ্রহ করেছেন।\nমেয়র পদে পৌর আ’লীগের সাধারন সম্পাদক ও বর্তমান মেয়র মো. মাহফুজুল হক এবং জগন্নাথ বিশ্ববিদ্যালয় ছাত্রলীগের সাবেক নেত্রী সেলিনা আক্তার শেলী মনোনয়নপত্র সংগ্রহ করেছেন।\nএদিকে সংরক্ষিত ৩টি নারী ওয়ার্ডের মহিলা কাউন্সিলর পদে মনোনয়নপত্র সংগ্রহ করেছেন যথাক্রমে : ওয়ার্ড-১ (১, ২ ও ৩নং ওয়ার্ড) মহিলা কাউন্সিলর পদে প্রার্থী কুসুম, শাহিনা আক্তার। ওয়ার্ড-২ (৪, ৫ ও ৬নং ওয়ার্ডে) হাছিনা বেগম। ওয়ার্ড-৩ (৭, ৮ ও ৯নং ওয়ার্ড) সেলিনা আক্তার যুথী।\nসাধারণ ০৯টি ওয়ার্ডে কাউন্সিলর পদে নির্বাচন অফিস থেকে মনোনয়নপত্র সংগ্রহকারীরা হচ্ছেন যথাক্রমে : ১নং ওয়ার্ডে মোস্তফা কামাল সুমন, মো. আক্তার হোসাইন, ২ নং ওয়ার্ডে মো. আবুল হাসেম, মো. সরোয়ার হোসেন, জাহিদ পাটওয়ারী, ৩ নং ওয়ার্ডে মোহাম্মদ জায়েদ হোসেন, মোহাম্মদ মহসিন তালুকদার, ৪ নং ওয়ার্ডে মো. বিল্লাল, ৫ নং ওয়ার্ডে আবুল হাসান, শাহ জালাল, ৬ নং ওয়ার্ডে মাহাবুব আলম, মো. মজিবুর রহমান, ৮ নং ওয়ার্ডে জাকির হোসেন গাজী, ৯ নং ওয়ার্ডে মোহাম্মদ রসু মিয়া, মো. সাজ্জাদ হোসেন টিটু।\nউল্লেখ্যঃ আগামী ১৭ জানুয়ারী রবিবার মনোনয়নপত্র দাখিলের শেষ দিন। ১৯ জানুয়ারী মঙ্গলবার যাচাই-বাছাই, ২৬ জানুয়ারী মঙ্গলবার মনোনয়ন প্রত্যাহারের শেষদিন। ১৪ ফেব্রুয়ারী রবিবার ভোট গ্রহণ।


মুন্সীগঞ্জে নৌকার মাঝি হলেন যারা | মুন্সিগঞ্জের খবর…\nBy Munshiganj24.com on March 3, 2019\nমুন্সীগঞ্জের ছয়টি উপজেলার পাঁচটিতেই নৌকার মনোনয়ন পেলেন পুরানো প্রার্থীরা। এর মধ্যে মুন্সীগঞ্জ সদর, টঙ্গিবাড়ী, লৌহজং ও সিরাজদিখান উপজেলায় বর্তমান ৪ চেয়ারম্যান এবারও মনোনয়ন পেয়েছেন।\nশ্রীনগর উপজেলায় এসেছে নতুন মুখ। এ উপজেলায় বর্তমান চেয়ারম্যান রয়েছেন বিএনপির মো. মমিন আলী।\nগজারিয়া উপজেলায় গতবারের মনোনীত প্রার্থীকে এবারও মনোনয়ন দেয়া হয়েছে। খুন, দখল ও জবরদস্তির কারণে গতবার তিনি জয়ী হতে পারেননি। রক্ত আর লাশের মধ্য দিয়ে এ উপজেলায় জয়ী হন আওয়ামী লীগের বিদ্রোহী প্রার্থী রেফায়েত উল্লাহ খান তোতা।\nউপজেলা নির্বাচনে এবার নৌকা প্রতীক পেয়েছেন, মুন্সীগঞ্জ সদরের বর্তমান চেয়ারম্যান ও জেলা আওয়ামী লীগের সিনিয়র সহ সভাপতি বীর মুক্তিযোদ্ধা আনিছউজ্জামান আনিছ; টঙ্গিবাড়ীতে বর্তমান চেয়ারম্যান এবং জেলা আওয়ামী লীগের প্রচার ও প্রকাশনা সম্পাদক ইঞ্জিনিয়ার কাজী আবদুল ওয়াহিদ; লৌহজংয়ে বর্তমান চেয়ারম্যান ও উপজেলা আওয়ামী লীগের ভারপ্রাপ্ত সভাপতি ওসমান গনি তালুকদার; সিরাজদিখানে বর্তমান চেয়ারম্যান ও উপজেলা আওয়ামী লীগের সভাপতি মহিউদ্দিন আহমেদ; গজারিয়ায় উপজেলা আওয়ামী লীগের সাধারণ সম্পাদক আমিরুল ইসলাম এবং শ্রীনগরে উপজেলা আওয়ামী লীগের সাধারণ সম্পাদক মো. তোফাজ্জল হোসেন।


নারীর ক্ষমতায়ন এবং ক্রমবর্ধমানভাবে নিরাপত্তাহীনতা বৃদ্ধি\nপ্রিন্ট সংস্করণ॥মাসুদা এম রশীদ চৌধুরী | ১৩:২০, ফেব্রুয়ারি ১২, ২০১৮\nযুগ যুগ ধরে এ দেশের নারীরা নিরাপত্তাহীনতায় ভুগেছে। চিরকাল তারা পুরুষের নিয়ন্ত্রণে অবস্থান করেছে। বিশেষ করে, পুরানো যুগে নারীর অবস্থান ছিল কেবল ঘরের ভিতরে। না ছিল শিক্ষার সুযোগ, না ছিল ঘরের বাহিরের কোনো অনুষ্ঠানে অংশগ্রহণের সুযোগ। আমরা বেগম রোকেয়ার অবদান এর কথা ভুলতে পারি না। বাঙ্গালী মহিলাদের ঘরের বাহিরে গিয়ে লেখা পড়ার সুযোগ করে দিয়েছিলেন এই মহিয়শী নারী।\nআজ বাংলার নারী মুক্তআকাশের নিচে, স্বাধীনভাবে লেখাপড়া করছে, রোজগারের কাজ করছে, দায়িত্ব পালন করছে, ঘুরে বেড়াচ্ছে, আনন্দ ফুর্তি করছে। হঠাৎ করে এই পরিবর্তন আসেনি। প্রয়োজন হয়েছে অনেক আন্দোলন, অনেক শ্রম এবং সাহসীকতার পরিচয়।\nনারী আন্দোলনের পরিভাষায় “ক্ষমতায়ন” শব্দটির অন্তর্র্ভুক্তি এটাই নির্দেশ করে যে, নারী বুঝে গেছে “ক্ষমতা” ছাড়া তার স্বাধীনতার মূল্য খুব অল্পই। ক্ষমতায়নের মূল প্রবণতা হল : যেসব মৌলিক বিষয়াদি নারীর জীবনকে প্রভাবিত করে সেসব বিষয়ে সিদ্ধান্ত গ্রহণের অধিকারই শুধু নয় বরং নারীর নিজের জন্য যেসব বিষয় থেকে নির্বাচনের ধরনটিকেও তার অধিকারের আওতাভুক্ত করা। নারীর আইনি অধিকার থাকাই যথেষ্ট নয় ; সেসব অধিকার চর্চা করার ক্ষেত্রে তার ক্ষমতাও নিশ্চিত করতে হবে। এই প্রেক্ষিতে আইনী শিক্ষা নারীর ক্ষমতায়ন প্রক্রিয়া বাস্তবায়নের এক দরকারি মাধ্যম হয়ে ওঠে।\nআজ বাংলাদেশের প্রধানমন্ত্রী, বিরোধী দলের নেত্রী, স্পিকার, মন্ত্রীসহ বিভিন্ন দেশে বাংলাদেশের রাষ্ট্রদূত হিসেবে রয়েছেন নারী। বিশ্ববিদ্যালয়ের উপাচার্যসহ সরকারি সচিব, উচ্চপদস্থ কর্মকর্তা বিভিন্ন গুরুত্বপূর্ণ পদে রয়েছেন নারী। নারীদের জন্য শিক্ষার সুযোগ করে দিয়েছে সরকার। তাদের প্রশিক্ষণের ব্যবস্থা করা হয়েছে বিভিন্ন সংগঠনে। নারী কেবল শিক্ষক, ডাক্তার, প্রকৌশলী, আইনজীবী অথবা চিত্র শিল্পী নন। নারীরা পাইলট হিসেবে উড়োজাহাজ চালাচ্ছে এবং বাংলাদেশ রেলওয়েতে ট্রেন চালক হিসাবে গুরুত্বপূর্ণ দায়িত্ব পালন করছে। আজ বাংলাদেশের নারীরা পুরুষের সঙ্গে তাল মিলিয়ে ব্যবসা, বাণিজ্যে সুনাম অর্জন করেছে। মিল কারখানা স্থাপন করে দুস্থ মহিলাদের চাকরি দিয়ে তাদের সংসার চালাচ্ছে। রপ্তানিকারক ও আমদানিকারক হিসেবে সুনাম অর্জন করেছে। বিদেশে বাংলাদেশের পণ্যের সুনাম ও চাহিদা বৃদ্ধি করেছে। তাদের সিদ্ধান্ত গ্রহণের অধিকারের স্বীকৃতি আদায়ের জন্য তারা প্রাণপণ পরিশ্রমের দ্বারা আদায় করছে।\nযদি ফিরে যাই সেই ১৮৫৭ সালের ৮ মার্চ এর ঘটনায়, যেদিন যুক্তরাষ্ট্রের সুঁচ কারখানার নারীরা প্রতিবাদ করেছিলেন অধিকারহীন কর্মজীবনের। সেই প্রতিবাদ তিলে তিলে নারীর শ্রমের চেতনায় ও মূল্যায়নে এমন প্রভাব ফেলেছিল যে ১৯৯০ সালে ৮ মার্চকে আমরা পাই আন্তর্জাতিক নারী দিবস হিসেবে। আমরা জানি যে, যদিও অর্ধশতকেরও বেশী সময় লেগেছে তবুও গর্ব করি যে নারীর প্রতিবাদী ও সংগ্রামী শক্তির প্রতীক হিসাবে একটি দিন চিহ্নিত হয়েছে ইতিহাসে, গবের্র উজ্জ্বল, সুদৃঢ় স্থান করে নিতে। শুধু নারী শ্রমিকের অধিকার প্রতিষ্ঠার চিহ্ন হিসেবে নয়, ৮ মার্চ নানা পরিক্রমায় আজ বরং বিশ্বব্যাপী নারী মুক্তির, নারী স্বাধীনতার, নারীর সাধিকারের স্বীকৃতির পরিচয় ধারণ করে থাকে।\nদশকের পর দশক আজ প্রাণপণ সাধনায় আরও কত নারী সংগ্রাম করে চলেছেন মানব সমাজে তার পাপ্য স্থানটুকু পাওয়ার জন্য। কাজ করে চলেছেন গ্রামে-গঞ্জে শহরে-নগরে পাওয়ার জন্য একটু কাজ, একটি নিশ্চিত বাসস্থান, কিছু উপার্জন আর সেই উপাজর্নের ওপর নিজের অধিকার। আর একান্ত নিজের শরীরের উপর তার নিয়ন্ত্রণ, নিজের জীবন সম্পর্কে তার সিদ্ধান্ত গ্রহণের অধিকারের স্বীকৃতি আদায়ের জন্য।\nবাংলাদেশে বর্তমান সময়ের উল্লেখ্যযোগ্য ও চমকপ্রদ উন্নয়নের মধ্যে, যেখানে মধ্যম আয়ের দেশ হিসেবে রূপান্তরিত হচ্ছে এই দেশ; যেখানে নারীদের প্রতিনিয়ত “কিছুই না পারার” অনুযোগ থেকে মুক্তি, এত তার প্রতিদিনের সংগ্রাম। তারা অন্তর্নিহিত শক্তির জোরে এগিয়ে যায় অনেক খানিই আবার চতুস্পর্শ্বের বৈরিতা তাকে ঠেলে দেয় পিছনে। বাধ্য করে হাল ছেড়ে দিতে। দুর্বৃত্তের দাপটে ফতোয়ার নৃশংসতার ক্ষতবিক্ষত হতে হয় অথবা হওয়ার আশঙ্কা বুকে চেপে বাঁচতে হয়। এর মাঝেও শপথ থাকে একটি মানব জীবনের পূর্বসূরিদের নিরন্তন আহক্ষান, প্রণোদনা আর উদাহরণ - বাঁচিয়ে রাখে তার সামনে চলার প্রতিজ্ঞা।\n‘‘ক্ষমতা” ব্যতীত নারী স্বাধীনতা মূল্যহীন হয়ে পড়ে এবং ক্ষমতার বা ক্ষমতায়নের যে ব্যাখ্যা তাতে বোঝা যায় যে, প্রতিদিনকার জীবন-যাপনে শুধুমাত্র সিদ্ধান্ত গ্রহণের অধিকারই নয় বরং কি সিদ্ধান্ত নেওয়া হবে তার ধরন নির্বাচনেও নারীর অধিকারকে স্বীকৃতি দিতে হবে। নারীর আইনি অধিকার থাকাই যথেষ্ট নয় বরং সেসব অধিকারের চর্চা করার ক্ষেত্রে তার সক্ষমতা নিশ্চিত করতে হবে। অর্থাৎ ক্ষমতার স্বীকৃতি ও অধিকার চর্চার সক্ষমতা নিশ্চিত করাও নারীর ক্ষমতায়নের মধ্যে পড়ে।\nসামগ্রিকভাবে নানা নির্দেশিকায়- বিশেষত অর্থনৈতিক, সামজিক ও সাংস্কৃতিক অধিকারের ক্ষেত্রাধীন বিষয়গুলোতে বাংলাদেশের অগ্রগতি বিশ্বের সব প্রশংসা দৃষ্টি আকর্ষণ করতে সক্ষম হয়েছে। এর অনেকটাই নিঃসন্দেহে সম্ভব হয়েছে শ্রম, দক্ষতা বৃদ্ধি এবং অধিকার সচেতনতার সমন্বয়ে বাংলাদেশের অর্থনৈতিক ও সামাজিক জীবনের অগ্রসরমানতায় নারীর অবদানের কারণে। অথচ আজও বাংলাদেশে অধিকাংশ নারীকে শঙ্কা ও অভাবের মধ্যে, অশিক্ষা, অবঙ্গা ও নির্যাতনের মধ্যে জীবন কাটাতে হয়।\nপ্রশ্ন তুলতে হবে নারীর শ্রম, অংশগ্রহণ আর অর্থ উপার্জন তাকে সিদ্ধান্ত গ্রহণ এবং কি সিদ্ধান্ত গ্রহণ করা হবে, তার অধিকার ও অংশীদারিত্ব নিশ্চিত করছে কিনা, নাকি শুধুমাত্র নারীর শক্তি ও উপস্থিতিকে ব্যবহার করা হচ্ছে ভিন্ন স্বার্থে। নারীর এক বিশেষ সংজ্ঞা পুরুষশাসিত সমাজে প্রতিষ্ঠা পেয়েছে যা তাকে পূর্ণাঙ্গ মানুষের পরিচয়ে সমানাধিকারে বা সমান মর্যাদায় দাঁড়াতে দেয় না। নারীকে তার মানুষের পরিচয়ে বাঁচার অধিকার প্রতিষ্ঠার জন্য কত কিছুই না করতে হয়েছে। আইন অমান্য, অনশন, ধরণা, হরতাল থেকে শুরু করে আন্দোলন সব পথেই তাকে হাঁটতে হয়েছে।\nবাংলাদেশের নারীদের সংগ্রামও বন্ধুর পথ বেয়েই অগ্রসর হয়েছে। সেই ১৯৭২ সাল থেকে এদেশের নারীরা ব্যক্তিগত জীবনে সমান অধিকারের আইনের জন্য আন্দোলন করে আসছেন। বাংলাদেশের সংবিধান জনজীবনে নারীর সমঅধিকারের অঙ্গীকার করলেও ব্যক্তিগত জীবনে নারীরা আইনগতভাবেই বৈষম্যের মধ্যে বাস করতে বাধ্য হন। উল্লেখ করা যেতে পারে, জাতিসংঘের নারীর প্রতি সকল প্রকার বৈষম্য বিলোপের যে সনদ, যা আমরা সহজেই ‘সিডো’ নামে বুঝতে পারি। বাংলাদেশ তা স্বাক্ষর করার পরেও তার ধারা ২ এবং ১৬(১)গ এখনও সংরক্ষণ করে রেখেছে। এসবের ফলশ্রুতিতে নারীর জীবন আজও পুরুষনির্ভর এবং অবমূল্যায়িত। নারীর প্রতি এ ধরনের আইনগত বা সামাজিক বৈষম্য তার বেঁচে থাকার সক্ষমতার ওপরও প্রভাব ফেলে।\nবলা হয় নারীদের উপর পারিবারিক নির্যাতনের হার দক্ষিণ এশিয়ার মধ্যে বাংলাদেশে এখনও সর্বোচ্চ। বিশেষ করে বলা যায় যৌতুক এর কারণে নারীদের অত্যাচার বেশী করা হয়। বিয়ের সময়, যৌতুক না পেলে, পরবর্তি অবস্থায়, শাশুরী, স্বামী, ননদ সকলে মিলে বিশেষ করে গ্রামীণ অঞ্চলে নববধূর উপর অত্যাচার চালায়, নির্যাতন করে। সরকারের নারী ও শিশু অধিদপ্তর এই সব ঘটনার পরিপ্রেক্ষিতে সৃষ্টি করেছেন “এমএসপিভিএডাব্লিউ” প্রতিষ্ঠানটিতে বিশেষ চিকিৎসার ব্যবস্থা। কোনো খানে যদি কোনো নারী নির্যাতনের স্বীকার হয়, তা হলে এখানে ফোন করলেই অ্যাম্বুুলেন্স এসে নিয়ে যাবে নির্যাতিত নারীকে। দেশের ৭টি সরকারি হাসপাতালে এই বিশেষ চিকিৎসার ব্যবস্থা রয়েছে। নারী নির্যাতন চিকিৎসা কেন্দ্র হিসেবে আলাদা চিকিৎসার ব্যবস্থা রয়েছে। যৌতুক না দেওয়ার কারণে নারীদের স্বামীর বাড়ি থেকে বের করে দেওয়া হয়, অত্যাচার করা হয়, নির্যাতনের স্বীকার হিসেবে অনেক নারী মৃত্যুবরণ করেছে। এই অবস্থার কোনো পরিবর্তন হয়নি বালাদেশে এখনও।\nআজকাল সকল স্তরের নারীরা চাকরি করছে। কেউ সংসার বাঁচাতে, কেউ নিজের খরচ মেটাতে, অথবা বৃদ্ধ পিতা মাতার সেবাকার্য করতে। চাকরিতে যাওয়ার পথে অহরহ নারীরা নির্যাতিত হচ্ছে। কখনো ধর্ষণ, কখনও শারীরিক নির্যাতন, কখনও অশ্লীল ভাষায় নারীদের অপমান করা হচ্ছে। পোশাক শিল্পের নারী শ্রমিকদের প্রায় নির্যাতনের স্বীকার হতে হয়। টাংগাইল এর জাকিয়া সুলতানা রূপাকে বাস এর মধ্যে পাঁচজন মিলে যে গণধর্ষণ করেছিল সেই বিচার এখনও হয়নি। পত্রিকায় প্রতিদিন অনেক নারীদের উপর নির্যাতনের খবর ছাপা হয়, তবে কয়টা ঘটনার বিচার হয়? ইদানিং অল্পবয়স্ক নারীরা পুরষের দ্বারা আমন্ত্রিত হাটেলে গিয়ে বিপদে পড়ছ। প্রায় শোনা যায় তরুণীরা রাতভর পালাক্রমে ধর্ষণের স্বীকার হচ্ছে। কে যে আসল বন্ধু বোঝা মুসকিল তাই তরুণীরা নিরাপত্তাহীনতায় ভোগে। অনেক সময় এক বান্ধবী অন্য বান্ধবীকে এভাবে বিপদে ফেলে টাকা অর্জনের জন্য।\nঅবস্থাপূর্ণ পরিবারের ছেলে মেয়েরা বন্ধুত্ব পাতিয়ে যৌন সম্পর্কে জড়িয়ে পরে। কেউ বিয়ে না করে একসঙ্গে বসবাস করে। অনেক বিশ্ববিদ্যালয়ে ছাত্র মফস্বল থেকে আসা ছাত্রীদের সাথে সম্পর্ক গড়ে তোলে এবং “লিভ টুগেদার” খেলায় বান্ধবীকে নিয়ে একসঙ্গে বসবাস করতে শুর করে। অনেক বিশ্ববিদ্যালয়ে নারীর ক্ষমতায়ন দেখিয়ে এক নারী অপর নারীর বন্ধুর সঙ্গে স্বামী স্ত্রী সম্পর্ক গড়ে তুলছে আজকাল। এক্ষেত্রে পিতামাতারা অনেক বিপদে পড়তে হয় এবং তাদের বিয়ে দিতে অসুবিধা হয়ে যায়। কলেজ ও বিশ্ববিদ্যালয়ের ছাত্রীরা শিক্ষার কারণে ঢাকায় আসে, পরবর্তিতে তারা যৌনকর্মী হিসেবে পরিচিত হয়ে বিভিন্ন হোটেলর অতিথিদের সঙ্গে যৌনসঙ্গমে জড়িত হয়। এমন এক সময় আসে যখন এইসব মেয়েরা নিরাপত্তাহীনতায় ভোগে। মানুষ যখন জেনে যায় তাদের কর্মকা- তখন তাদের চলাফেরায় বিপদ ঘটে।\nআজকাল ক্ষমতায়ন এর দৃষ্টান্তে কলেজ ও বিশ্ববিদ্যালয়ের শিক্ষার্থীরা নবযুগের বাসিন্দা হিসেবে নিরাপত্তাহীনতার অবস্থার কথা ভূলে, ফ্যাশন করে আধুনিক সাজ পোশাক ও মদ্যপানে আসক্ত হচ্ছে। অনেক ক্ষেত্রে যৌন মেলামেশার ফলে বিপদ ও ঘটে যখন মহিলার যৌন সম্পর্কিত ছবি ইন্টারনেটে দিয়ে দেয় তার ছেলে বন্ধু।\nমেয়েদের অল্প বয়সে বেশী স্বাধীনতা দিয়ে ফেললে পিতামাতাকে পরবর্তিতে অনেক বিপদের সম্মুখীন হতে হয় যখন অবাদ যৌন মেলামেশার ফলে মেয়েরা সন্তান সম্ভাবা হয়। বর্তমান সমাজে অবাদ মেলামেশার ফলে মেয়েরা নিষিদ্ধ অনেক কর্মকা-ে জড়িয়ে পরে এবং পরে নিরাপত্তাহীনতায় ভোগে যখন সমাজে তাদের বদনাম ছড়ায়।\nক্ষমতায়ন মানে এই নয় যে কেউ ইচ্ছা মত জীবন যাপন করতে পারবে। বাবা- মায়েদের অজান্তে, মফস্বল থেকে কলেজে অথবা বিশ্ববিদ্যালয়ে পড়তে আসা\nনারীর ক্ষমতায়ন এবং মাদকাসক্ত হচ্ছে, ইচ্ছামত চলাফেরা করছে, অবৈধ সম্পর্ক গড়ে তুলছে অথবা অভিশপ্ত জীবন গড়ে তুলছে। মেয়েদের সঠিক পথে নির্দেশনা দিতে হবে বাবা- মা, আত্মীয়-সজন, শুভাকাক্সক্ষী এবং শিক্ষকদের। আধুনিকায়নের সাথে রাখতে হবে বাঙ্গালী ও ধর্মীয় সংস্কৃতি, ভুল পথে কেউ গেলে কি করতে হবে সেই শিক্ষাও দিতে হবে। মোবাইল ফোনে পরিচয়ের সূত্র ধরে পায় প্রতিদিন প্রেমে পড়ার ঘটনা ঘটছে। ছেলেরা এই সকল কিশোরীদের সঙ্গে সম্পর্ক গড়ে তোলে এর ফলে কিশোরীরা ধর্ষণের শিকার হচ্ছে।\nঅপরদিকে রয়েছে যে সকল নারী যারা নির্যাতিত হয়ে আজ বেঁচে থাকার জন্য যুদ্ধ করছে। একটি অফিসে অসহায় প্রায় শিশু বয়সের মেয়ে দেখলাম মামলা করেছে তার নিয়োগ কর্তার বিরুদ্ধে। কারণ লোকটা তাকে ধর্ষণ করেছে। দরিদ্র সংসারে বাবা সকল খরচ সামলাতে পারে না, তাই এই ছোটো মেয়েটি চাকরি নিতে এসে একজন অফিসার তাকে ধর্ষণ করেছে। কত লাখ লাখ ধর্ষণের ঘটনা ঘটছে সমাজে আমরা কয়টার খবর জানতে পারি?\nপোশাক শিল্পে নারী শ্রমিকরা, তাদের কর্মকর্তা এবং পুরুষ শ্রমিকদের দ্বারা নিরিবিলিতে ধর্ষিত হচ্ছে। কোনো কর্মকর্তা বা পুরুষ শ্রমিকের কি চাকরি চাল যাচ্ছে এই ঘটনায়? অপর দিকে কর্মজীবী নারীদের কুৎসিত ভাষায় গালিগালাজ করেন ধর্মের লেবাসদারী জঙ্গি- মৌলবাদীরা। অপরদিকে আধুনিকায়নের যুগে নারীর ক্ষমতায়ন কাজে লাগাতে বিদেশে চাকরি করতে যাচ্ছে বহু নারী। এমন দেশে পাড়ি জমাচ্ছে যে দেশ সম্পর্ক হয়তো তারা কিছুই জানে না। অনেক মহিলা নিজের পরিবার পরিজন ছেড়ে সম্পূর্ণ একা হাজার হাজার মাইল চলে যাচ্ছে জীবিকার সন্ধানে। পরিবারকে, স্বামী সন্তানকে দারিদ্রের হাত থেকে মুক্তি দেওয়ার জন্য।\nকিন্তু কত যে দুর্ঘটনা ঘটেছে এসব মেয়েদের নিয়ে বিদেশে থাকাকালীন, তারা কিছুই দেশে ফিরে জানায় না, বিদেশে অত্যাচারিত হয়ে তার পুরো তথ্য হয়তো সরকারের নাই জানা নাই। আজ আধুনিকায়নের যুগে দেশে তাই নিরাপত্তাহীনতায় ভুগছে লাখ লাখ নারী যারা নির্যাতিত হয়েছেন এবং এই অত্যাচার অপমান তারা তাদের জীবনের নিত্যসঙ্গী হিসাবে মেনে নিয়েছে এবং তার বিরদ্ধে প্রতিকার চাইছে। এরা শুধুমাত্র একটি শ্রেণি নয়। রয়েছে তৃণমূল নারী, শহরের উচ্চপদস্থ আমলা, সামরিক কর্মকর্তার স্ত্রীরা, রয়েছে যৌনকর্মী, দলিত, উভয়লিঙ্গ বা হিজরা সম্প্রদায়ের মানুষ, রয়েছে কিশোরী, আদিবাসী গোষ্ঠী, বস্তিবাসী, তৈরি পোশাক শিল্পের অথবা অভিবাসী শ্রমিকরা। দেশে নারী নীতিমালা প্রণীত হয়েছে।\nপারিবারিক জীবনে নারীর উপর যে নির্যাতন এতদিন অপরাধ বলেই স্বীকৃত হত না। আজকে সেই অপরাধের বিরদ্ধে নারীদের পক্ষে সুরক্ষা আইন তৈরি হয়েছে। অর্মত সেন বলেছেন, বহু সাক্ষাৎ প্রমাণ রয়েছে যে বাংলাদেশের মান গুণাগুণের পরিমাপক ও বসবাসের অবস্থা এত উন্নত হয়েছে নারীদের দ্বারা। বিশেষ করে শিক্ষা, স্বাস্থ্য, পরিবার পরিকল্পনা, জনগণের সেবা এবং বিশেষ করে শিল্পকারখানার শ্রমিকরা যারা বাংলাদেশকে এগিয়ে নিয়ে যাওয়ার যোগ্যতা অর্জন করেছে। আমাদের মনে রাখতে হবে যে, প্রগতিশীল, অগ্রসরমান, অসম্প্রদায়িক পরিবেশ সুস্থ্য রাখতে হবে। বাংলাদেশের অভিযাত্রা হবে গণতন্ত্র, আর সাম্যের লক্ষ্যে। তখনই বাংলাদেশ বাচবে মুক্তিযুদ্ধের শর্তে। মনে রাখতে হবে যে যখন ক্রমবর্ধমানভাবে নিরাপত্তাহীনতা লোপ পাবে নারীর ক্ষমতায়ন তখনই সহজে এগিয়ে যাবে। লেখক : অধ্যাপক, ঢাকা বিশ্ববিদ্যালয়\nভাষার মাসে শাফিন ফ্লপ আ.লীগ নেতা খুন ও চা চক্র\nনিমতলী থেকে চকবাজার আরও সচেতন হতে হবে


পিয়ার "Dukhmyanaya": বিভিন্ন বিবরণ, ছবির বিবরণ > বাগান বাগান"> বাগান">\nDukhmyanaya পশুর বিভিন্নতা: বৈশিষ্ট্য, পেশাদার এবং বিপরীত\nবাজারে পশুর ফলের দাম বিবেচনা করে, অনেক মালিক একটি ভাল উত্পাদনশীল পিয়ারের সন্ধান খুঁজছেন যা নরম সজ্জা দিয়ে সুস্বাদু ফল উৎপন্ন করবে। আজ আমরা "দুখম্মানয়ায়" পশুর আলোচনা করব, বিভিন্ন বিষয়ে সংক্ষিপ্ত বিবরণ দিই, এবং আবেদন সম্পর্কে কথা বলব।\nফল ব্যবহার করুন\nআমাদের আগে একটি বেলারুশিয়ান বৈচিত্র্য, যা Aleksandrandrka এবং Klapp প্রিয় পীস ক্রসিং ফলে প্রাপ্ত হয়েছিল। নির্বাচনের কাজ প্রজনীদের একটি দল দ্বারা পরিচালিত হয়: মিখনেভিচ, ময়লিক, পুসিলো এবং কনভোলোভা।\n1999 সালে বেলারুশের রাজ্য নিবন্ধনে বিভিন্ন অন্তর্ভুক্ত ছিল।\nগাছটি বেশ লম্বা, উচ্চতা5মিটার পর্যন্ত। ক্রোনটি পিরামিড আকারে গঠিত তার গড় ঘনত্ব দ্বারা আলাদা। শীট প্লেট গাঢ় সবুজ, চকচকে, পরিচিত আকৃতি।\nআপনি কি জানেন? ভবিষ্যত মায়েদের জন্য পিয়র খুবই উপযোগী, কারণ এতে প্রচুর পরিমাণে ফোলিক অ্যাসিড থাকে।\nবাদাম একটি গোলাপী পাশ দিয়ে একটি সালাদ রঙে আঁকা একটি আদর্শ আকৃতি আছে। গড় ওজন - 130-140 গ্রাম।\nফলটির আকৃতিটি বেশি বেগুনি, এটি উপরের দিকে সংকীর্ণ এবং নিম্নতর প্রশস্ত অংশের মধ্যে বৈপরীত্যজনক রূপান্তর নয়।\nআপনি "ব্র্যাঙ্কস্ক সৌন্দর্য", "ডেজার্ট রোশোস্কানকা", "ক্রিমিয়ান মধু", "হেরা", "ক্রসুলিয়া", "কোকিন্সকায়া", "শিশু", "পরী", "ডচেশে", " নর্থহেরনার "," বার্গমোট "," রগেনদা "," ভেলেস "," কোমলতা "," শতক "," চীনা "।\nমাংস স্বাভাবিক সাদা রং, সামান্য তৈলাক্ত মধ্যে রঙ্গিন হয়। ফল স্বাদ একটি noticeable sourness সঙ্গে, মিষ্টি। একটি উচ্চ স্বাদ স্কোর আছে।\nযদিও পাতার মুকুটটি পাম্বব্রাতে লাগানো যায়, তবে পাতা পাতাগুলি খুব বেশি আলোকে দাবি করে না, তবে ফুলের ফল এবং ফল গঠনের সময় আপনাকে একটি ভাল আলো দিন এবং ফুল এবং ফলগুলিতে সরাসরি সূর্যালোকের প্রয়োজন।\nএই কারণে, একটি খোলা এলাকায় একটি গাছ উদ্ভিদ করার পরামর্শ দেওয়া হয়। এটি বিশেষত গুরুত্বপূর্ণ যে প্রথম 3-4 বছরে গাছটি কেবল পর্যাপ্ত পরিমাণে সার পাওয়া উচিত নয়, তবে সূর্যালোকেরও অ্যাক্সেস রয়েছে।\nউদ্ভিদ জন্য উপযুক্ত আলগা ভাল drained স্তর যে আর্দ্রতা আটকে না। একই সাথে, মাটিতে অল্প পরিমাণে মাটি যোগ করা প্রয়োজন, তার ভূমিকা পরে, মাটি এখনও আর্দ্রতা পাসে ভাল হওয়া উচিত।\nএটা গুরুত্বপূর্ণ! রোপণ করার সময়, মূল ঘাড়টি নিম্নস্তরের উপরে3সেমি উত্তোলন করা উচিত।\nবিভিন্ন স্ব-উত্পাদনশীল, তাই সাইটটিতে এটি "একা" রোপণ করা যায় না - আপনি অন্য পলিনেটর প্যারিয়ার ছাড়া ফল পাবেন না।\nএই তথ্যটি খুবই গুরুত্বপূর্ণ, যেহেতু কোনও পোকামাকড় কাছাকাছি অন্য কোন ধরণের নাশপাতি না থাকলে পরাগকে পরিচালনা করতে সক্ষম হবে, যা একটি পলিনেটর হিসাবে কাজ করতে পারে।\nযদি প্রতিবেশীরা আপনার চক্রান্তের কাছাকাছি নাশপাতি বাড়ায়, তাহলে তারা পরাগকের ভূমিকা পালন করতে পারে কিনা তা অবাক হওয়ার মতো।\nএটা গুরুত্বপূর্ণ! "ফ্যান", "জাস্ট মারিয়া" এবং "লাগোদন্যা" এর মতো এই ধরনের উপসর্গ পরাগরণের জন্য উপযুক্ত।\nশুধুমাত্র চার বছর বয়সী গাছ ফলগুলি দিয়ে আপনাকে খুশি করতে সক্ষম হবে, কারণ এর আগে আপনি খালি ফুল পাবেন অথবা ডিম্বাশয় বন্ধ হয়ে যাবে।\n4 বছরেরও বেশি সময় আগে, আপনি এখনও ফল দেখতে পাচ্ছেন না, তার জন্য আপনি প্রচুর পরিমাণে সার বা পানির বৃদ্ধি উদ্দীপক করতে পারবেন না।\nআপনি কি জানেন? পেঁয়াজ ডায়াবেটিকসের জন্য ভাল কারণ তারা আরও fructose থাকে, যা ইনসুলিন প্রয়োজন হয় না বরং গ্লুকোজ।\nআমাদের আগে একটি দেরী PEAR বৈচিত্র্য, তাই ফল আগস্ট শেষ এবং সেপ্টেম্বর শুরুতে ripen। এই বিন্দু পর্যন্ত নাশপাতি খুব কঠিন এবং টার্ট হবে।\n"সুগন্ধিবিশেষ" মূল্যবান, তার উৎপাদনশীলতার জন্য প্রথমত, 1 হেক্টর থেকে প্রায় ২0 টন মানের পণ্য সংগ্রহ করা সম্ভব।\nদেরী PEAR খুব নরম ফল দ্বারা আলাদা করা হয় না, তাই এটি দীর্ঘ দূরত্ব ছাড়াই পরিবহন করা যাবে। স্টোরেজ হিসাবে, স্বাভাবিক (বেশি পাকা নয়) অবস্থায় সংগৃহীত ফল প্রায়3মাস ধরে সংরক্ষণ করা হয়।\nএই জাতের বৃদ্ধি যারা মালিক, বিভিন্ন ব্যাকটেরিয়া রোগ, পাশাপাশি স্ক্যাব একটি ভাল প্রতিরোধের নোট। যাইহোক, বিভিন্ন ধরনের ফাঙ্গাল রোগ প্রভাবিত হয়।\nপ্রথমত, এটি জং থেকে গাছ রক্ষা করার জন্য প্রস্তুতি কেনা মূল্য। একটি ছত্রাকের রোগ, যার জন্য বিভিন্ন ধরণের অনাক্রম্যতা নেই, তা দ্রুত গাছকে নিয়ন্ত্রণ করতে পারে, যা কেবল পাতা নয়, ফলকেই প্রভাবিত করে।\nআপনি বর্ডার তরল 1% সঙ্গে মরিচা এবং অন্যান্য ছত্রাক যুদ্ধ করতে পারেন, বা শক্তিশালী রাসায়নিক এজেন্ট ব্যবহার করতে পারেন। শঙ্কু গাছ আপনার সাইটে হত্তয়া এমনকি যদি fungicides প্রয়োগ করার পরামর্শ দেওয়া হয়।\nকীটপতঙ্গ হিসাবে, বিভিন্ন কোন প্রতিরোধের আছে। এই কারণে, একটি শক্তিশালী ক্ষত সঙ্গে একটি ছোট ক্ষত, বা রাসায়নিক মিশ্রণ সঙ্গে লোক সমাধান সঙ্গে গাছ স্প্রে করার চেষ্টা করুন।\n"আত্মা" একটি গড় তুষারপাত প্রতিরোধ আছে, তাই উত্তর এলাকায় এটি রোপণ করা হয় না। প্রথম, শীতের পরে গাছটি একটি ভয়ানক অবস্থায় থাকবে, এবং আপনি ক্রমাগত হিমায়িত অঙ্কুর অপসারণ করতে হবে। দ্বিতীয়ত, ফলের পরে ফসল হবে, যা frosting হতে পারে।\nএটি একটি সার্বজনীন ব্যবহার আছে। শর্করা উৎপাদনের জন্য ফল ব্যবহার করা যেতে পারে, কারণ তাদের মধ্যে চিনির অংশ 9% বেশি। এছাড়াও, ফল সাধারণভাবে সংরক্ষণের জন্য উপযুক্ত।\nপরবর্তী, আমরা এই জনপ্রিয় বেলারুশিয়ান বিভিন্ন শক্তি এবং দুর্বলতা তালিকা।\nবিভিন্ন একটি উচ্চ এবং নিয়মিত ফলন আছে, তাই এটি বিক্রয়ের জন্য পণ্য অনুমতি দেয় যে বড় খামার ব্যবহার করা যেতে পারে।\nএটি চমৎকার পালন মানের এবং পরিবহন সময় তার আকৃতি হারান না।\nব্যবহারের শর্তাবলী বহুমুখী ফলে ফসল উভয় তাজা এবং সংরক্ষণের জন্য অনুমোদিত ব্যবহার করতে পারবেন।\nব্যাকটেরিয়া রোগ প্রতিরোধ, যা যত্ন সুবিধার।\nবিভিন্ন স্ব-উত্পাদনশীল, তাই এটি অন্য পলিনেটর জাতের ছাড়া রোপণ করা যাবে না।\nগড় শীতকালীন দৃঢ়তা উত্তর অঞ্চলে একটি পশম গাছপালা লাগা অসম্ভব করে তোলে।\nগাছের উচ্চতা উচ্চমানের ছুরি বা সম্পূর্ণ ফসল কাটার অনুমতি দেয় না।\nআপনি অন্য সুন্দর পিয়ের বৈচিত্র্যের বিষয়ে শিখেছেন, যদিও এটি আপনার বাগানে প্রথম হতে পারে না তবে, বেশ জনপ্রিয় হওয়ার যথেষ্ট সুবিধা রয়েছে। একটি ভাল তরুণ গাছ পেতে শুধুমাত্র নার্সারিগুলিতে রোপণ কিনুন, যা অসুস্থ হবে না এবং সবচেয়ে কম সম্ভাব্য সময়ে একটি উন্নত মুকুট গঠন করবে।\nভিডিও দেখুন: (এপ্রিল 2020).\nম্যাগাজিন ইয়েলো ব্রেড © Copyright 2020 | Dukhmyanaya পশুর বিভিন্নতা: বৈশিষ্ট্য, পেশাদার এবং বিপরীত


বাঙালি বস্তুত ব্রাহ্মণ্যবাদী: মাধ্যমিক-বিষয়ে যৎকিঞ্চিৎ - Nagorik.net\nনাগরিক মতামত বাঙালি বস্তুত ব্রাহ্মণ্যবাদী: মাধ্যমিক-বিষয়ে যৎকিঞ্চিৎ\nইনি বলছেন ৭৯টা ছায়া প্রকাশনীর মডেল, উনি বললেন ১০০ শতাংশ পাশ যে, সকলেই কি বিদ্যাসাগর? ইনি বললেন বন্যাত্রাণের মত নম্বর, তো উনি চশমা চোখে, ভারী বিজ্ঞ মুখে এবং স্বর নামিয়ে: ‘এর ফলে শিক্ষায় মানের অবনমন ঘটবে’। সোজা কথা: এ বারের মাধ্যমিক রেজাল্ট প্রকাশিত হতেই বাঙালির পেটে দস্তুরমত খিল, কোথাও ঈষৎ ভ্রূ-কুঞ্চন, ‘মেধার সঙ্গে আপস হল যে’-মর্মে ঈষৎ বিশ্রম্ভালাপ, আর নেটে পরীক্ষার্থীদের অবিরল সইতে হল গঞ্জনা, লাঞ্ছনা, এবং কিছু আমুদে কাতুকুতু।\nবিষয়টা বিস্ময়কর নয়, কেন না বাঙালি একটি বর্ণবাদী জাতি। তফাতের মধ্যে হল এই যে, উত্তর ভারতে যেখানে পদবি দেখে কিংবা পেশা দেখে ছায়া না-মাড়ানোর চল, বাঙালি সেখানে খোঁজে নম্বর, যদিও মুখে বলে ‘মেধা’। সকলেই জানে যে মাধ্যমিকের নম্বরে বাকি জীবনে এসে যায় বস্তুত ঘণ্টা, কিন্তু বেচারা বাঙালির কাছে ওটি সর্বরোগহর কৌলীন্যমাপক। এ বারের দুর্যোগপূর্ণ মহামারী-তাড়িত পরিস্থিতি সেই বর্ণবাদী ঘা-দগদগে উৎসমুখ হাট করে খুলে দিয়েছে। কারুর অত ভাবার সময় নেই যে কী পরিস্থিতিতে এই মূল্যায়ন হল, এবং এত কাল সরকারি নীতিটিতি নিয়েও কাউকে বিশেষ মাথা ঘামাতে দেখা যায় নি। কিন্তু আজ যখন রেজাল্ট বেরোল, তার গায়ে লেগেছে ভীষণ, যার মোদ্দা জায়গাটা অসূয়ার। মাধ্যমিক-উত্তর, বহু বছর ধরেই শিক্ষার সাংঘাতিক অবনমন-বিষয়ক বাৎসরিক চিলচিৎকার চলে, যার আপ্তবাক্য: অমুকে বাঁকুড়ার ছেলে হয়েও ফার্স্ট হতে পারে? ইদানীং সেই অনুযোগ গা-সওয়া হয়ে আসছিল। এ বারের সদ্যোজাত, নবতম ধামাকা: ৭৯ জন প্রথম, ১০০ শতাংশ পাশ। নেটমাধ্যমে কৌতুকী খিলখিল, হা হা হি হি রব।\nসত্যিই জানি না, ভারতের বাকি রাজ্যগুলিতে যেখানে এমনধারা মূল্যায়ন-পদ্ধতি গৃহীত হল এ বছর, সেখানেও এ রকম সাংঘাতিক দুশ্চিন্তাস্রোত বয়ে গেছে কি। সম্ভবত, যায় নি। কারণ স্বভাবকেরানি (ওই নির্দিষ্ট পেশাটিকে উদ্দেশ্য করে কিছু বলছি না) বঙ্গপুঙ্গবের, সত্যি সত্যিই, পরীক্ষার নম্বর ছাড়া হারানোর কিছু নেই। তার চার পাশে হা-ধ্বস্ত অবস্থা, মড়কের বিষছোবল, অর্থনীতি যায়-যায়, পঙ্গু ও ভঙ্গুর সমকাল। এ সব তো দু’ দিনের খোকা, এমনিও, বাঙালির কলার ঝাঁকানোর মত খুচরো কিছুই নেই সাম্প্রতিকে– এতটাই জঙ্গম ও জড়দ্গব জাতিতে পর্যবসিত সে। চরাচরব্যাপী এত অপ্রাপ্তি ও বঞ্চনার ভেতর, বিধাতার অনিঃশেষ করুণায় তার জীবনে এসেছে ফেসবুক, হোয়াটসঅ্যাপ, ইন্টারনেট। সে ঘুম থেকে ওঠে গুড মর্নিং-সহ গোলাপফুল বিতরণ করে, সন্ধ্যায় পাঠায় আশ্চর্য সুন্দর রবীন্দ্রসংগীত ও মধ্যাহ্নভোজের পর পাঠায় মাধ্যমিক-বিষয়ক কমিক রিলিফ। কারণ বাঙালি সাংঘাতিক বর্ণবাদী। পরীক্ষার নম্বরে তার যায়-আসে।\nখেয়াল করে দেখবেন, চিন্তাশীল বিদ্দ্বজ্জন যাঁরা আজ হঠাৎ মুখ খুলছেন, তাঁদের রকমসকম দেখে মনে হচ্ছে, বিদগ্ধ বামুনের হাত থেকে গোটা সমাজটা বেরিয়ে গেছে, এসেছে এমন ঘোর কলি যেখানে হাভাতে কিছু ছোটলোক প্রাপ্যের চাইতেও বেশি হাসিল করে নিচ্ছে– যাদের হয়তো এমনিতে তলানির শুদ্দুর হিসেবে থাকার কথা ছিল, সে পাচ্ছে একশোয় পঁচানব্বই। এই যে গলগল করে টিপ্পনী, আলগা খোঁচা, কিংবা দুশ্চিন্তাগ্রস্ত কনসার্ন উথলে উথলে উঠছে, তা সবই ধাতে ব্রাহ্মণ্যবাদী অনুযোগ। সকলেই জানে যে ওই মাধ্যমিকের নম্বর ধুয়ে গাধাও জল খাবে না, কিন্তু ওইটেই তো টুলো বাঙালি পাঁড়-পণ্ডিতের শেষ ফ্রন্টিয়ার। বচনবাগীশ ও ইউটিউব-সিদ্ধ তরুণ সিপিএম নেতা এত সহজে পরীক্ষার্থীদের ব্যঙ্গ করে ঘণ্টাপিছু দেড় হাজার লাইক আদায় করে নিতে পারেন, কারণ উনিও ওই বৃহত্তর ব্রাহ্মণ্যবাদী সলিডারিটির অংশবিশেষ। দিকে দিকে, ‘শিক্ষাবিদ’ তকমার চোগা-চাপকান পরে যাঁরা বিতরণ করছেন বাণী, গম্ভীর মুখ করে ক্ষয়ক্ষতির হিসেব বিলোচ্ছেন, তাঁরাও বস্তুত ব্রাহ্মণগোত্রীয়, যে ঠিক করে দেবে মেধার আদত ঠিকেদার কে।\nতা হলে কি এই রেজাল্টে কিছু যাবে-আসবে না? অবশ্যই আসবে। এই দুরপনেয় ক্ষত, পরীক্ষা-অন্তে দুঃসহ ট্রোল পরীক্ষার্থীদের জীবনব্যাপী ট্রমা হয়ে থেকে যাবে। ঠিক যেমন, ভেবে আশঙ্কিত লাগছে, সমাজে যে ভাবে উত্তরোত্তর বাড়ছে কম্পিটিশন, যাঁরা দু’ চুল কম নম্বর পেলেন, তাঁদের ঠিকানা হবে কোন গাড্ডায়? সমাজটা এতটাই উল্লম্ব, এতটাই বিষম ও খাড়াখাড়ি যে, নম্বরের সামান্য চুল-পরিমাণ হেরফের সাংঘাতিক অনিশ্চিতের সামনে ফেলে দেবে এই পড়ুয়াদের। আমি জানি না, সেখান থেকে তাঁরা কী করে উদ্ধার পাবেন। হয়তো পপুলিস্ট সরকারের এ-ই এক সমস্যা, সে কোনও দীর্ঘমেয়াদি এবং স্ট্রাকচারাল উপকার করতে পারে না– কেবল, ঘায়ের ওপর বিক্ষিপ্ত কিছু মলম লাগায়। বাঙালি অবশ্য পাবলিক পলিসির নিন্দেমন্দ করতে ভুলে গেছে। মাধ্যমিক পরীক্ষার্থীদের নিয়ে মিম শেয়ার করাটা অপেক্ষাকৃত সহজ, কারণ ওতে সরকার-প্রণোদিত পাবলিক পলিসি নিয়ে টুঁ শব্দ করার পরিশ্রম বইতে হয় না।\nকিন্তু সমালোচনার জায়গাটা আরও মৌলিক ও মোদ্দা। উবেরমেনশ হতে-চাওয়া বর্ণকুলীন, ব্রাহ্মণশ্রেষ্ঠ বাঙালি চির কালই ন্যায় নয়, বরং বৈষম্যে বিমলানন্দ পায়। যেমন ধরুন, স্কুলগুলিতে অনলাইন ক্লাস চলছে বিগত দেড় বছরকাল। নেহাতই নামকাওয়াস্তে। কাউকে চার পাশে বলতে শুনছি না, এই ব্যবস্থাটার কোনও বিকল্প প্রয়োজন। একটিও সংগঠন, একটিও রাজনৈতিক দল এই সর্বনেশে ও উৎকট ফরমানের বিরুদ্ধে দৃশ্যগ্রাহ্য কোনও প্রতিবাদ জানাতে পারে নি। জনমত সংগ্রহের কোনও উদ্যোগ নেওয়া হয় নি। ইতিউতি কিছু সার্ভে হয়েছে টুকটাক। যে ছাত্রছাত্রীরা ক্ষতিগ্রস্ত, তাদের কোনও ওরাল আর্কাইভ গড়ে তোলার উদ্যোগ নেওয়া হয় নি। খবরের কাগজেও, বিক্ষিপ্ত কিছু ব্যতিক্রম ছাড়া, অনলাইন ক্লাসের মত এ-হেন নিঃশব্দ বিপ্লব পাদপ্রদীপের আলোয় আসে নি। সিস্টেম শুরু হওয়ার তিন-চার মাসের মধ্যে গোটা দেশে অন্তত কুড়ি জন পড়ুয়া আত্মহত্যা করেছেন, তাই নিয়েও বিশেষ হইচই হয় নি। আসলে আমাদের রক্ত শীতল, চামড়া মোটা ও গা-গতর ঠাণ্ডা, বস্তুত আমরা সকলেই সেঁধিয়ে রয়েছি অনিঃশেষ গর্তে। আজকের আনন্দবাজারের কলকাতা সংস্করণেই রয়েছে বিমানবন্দরের কাছে একটি ক্লাস ফোরের শিশুর ড্রপ-আউট হয়ে টফি বিক্রি করার মর্মন্তুদ উপাখ্যান। না, এই বিষয়ক কোনও হোয়াটসঅ্যাপ ভাইরাল হবে না। কোনও সরকারের চোখেও পড়বে না বিশেষ। কোনও কূপমণ্ডুক বামপন্থী নেতা অথবা স্ব-বিশেষিত পাণিনিপ্রতিম বিদ্দ্বজ্জন এই নিয়ে কথা বলবেন না। কেন-না আমরা সকলেই বর্ণবাদী। এত ড্রপ আউট, শিক্ষার এই সাংঘাতিক বৈষম্য আমাদের বর্ণচৈতন্যের সঙ্গে চমৎকার সঙ্গতিপূর্ণ। ঈষৎ সংবেদী যাঁরা, তাঁদের মনখারাপ হবে বড়জোর। বাকিরা স্নিগ্ধ ই-আবহে ভাসতে ভাসতে চুটকি ফরওয়ার্ড করবেন। এবং, অবরে-সবরে, মাধ্যমিক পরীক্ষার্থী দেখলে যথাসম্ভব ইট, পাথর এবং গালি।\nপূর্ববর্তী নিবন্ধভাগ্য-রাতের তারা\nপরবর্তী নিবন্ধকারার ওই লৌহকপাট: বর্ণময় পিঞ্জরকথা\nsayak July 20, 2021\tAt\t6:18 pm\nএটা বাস্তব সত্য। এ সমাজ কক্ষনো প্রশ্ন করবে না কি শিক্ষা ব্যবস্থা তৈরী করলাম যে MA পাশ করেও আমি চাকরি পাই না। আমাকে আবার টুইশান নিতে হবে লোন নিয়ে ইন্টারভিউ পাশ করতে। প্রশ্ন করবে না কি এই assessments যা pen and paper ছাড়া হয় না। কেন সারা পৃথিবীর মতো সেমিস্টার ও অনলাইন assessments প্রথায় grade দেয়া হয় না। প্রশ্ন করবে না কেন প্রফেসর এর notes এর কৌলিন্য প্রথায় বছরের পর বছর ধরে সতীদাহ হয়। কেননা এ সমাজ বিবেকহীন।\nbrotee mukhopadhyay July 22, 2021\tAt\t11:43 am\nআজকের দুর্দিনে বাচ্চাদের ওপর এইধরনের আক্রমণ সহ্য করা যায় না আর নিন্দা করাই যথেষ্ট না। আমাদের দেশে শিক্ষার ব্যাপারটা অনেক আগে থেকেই প্রশ্নময়। করোনাকালের আগেও যা চলছিল সে নিয়ে কম আপত্তি নেই। শিক্ষাভাবনা কিছু লিখবে?


বাচ্চাদের জন্য বিস্কুট - এগুলি কি নিরাপদ?\nবাচ্চাদের জন্য বিস্কুট: এড়িয়ে চলার কারণ এবং বিকল্পগুলি\nHome শিশু খাবার ও পুষ্টি বাচ্চাদের জন্য বিস্কুট – এগুলি কি নিরাপদ?\nআপনি কি আপনার শিশুর বিস্কুট দিতে পারেন?\nকেন শিশুদের বাজারে কেনা বিস্কুট দেওয়া উচিত নয়\nকোন বিস্কুট শিশুদের জন্য ভাল?\nবিস্কুট সব বয়সের শিশুদের জন্য একটি জনপ্রিয় জলখাবার। এগুলি সুস্বাদু এবং দ্রুত ও সহজ উপহার। বাজারে শত শত অনন্য বিস্কুটের ব্র্যান্ড রয়েছে যা আপনি চয়ন করতে পারেন। উপরন্তু, এটি আপনার নরম ও সহজে গুঁড়ো হয়ে যায়, তাই এটি ভাল খাবার হতে পারে। যাইহোক, এটি যতটা সহজ মনে হয় ততটা সহজ নয়। এটি আসলে আপনার সন্তানের জন্য কোন পুষ্টিকর জিনিস নয়, এই নিবন্ধটি তা ব্যাখ্যা করবে।\nবিস্কুট সুস্বাদু, বিভিন্ন স্বাদ, রং ও টেক্সচারে পাওয়া যায়। এগুলি চায়ের জন্য বা যখন আপনি একটু ক্ষুধার্ত বোধ করেন, তার জন্য একটি চমৎকার জলখাবার। তবে, এটি শুধুমাত্র প্রাপ্তবয়স্কদের ক্ষেত্রে প্রযোজ্য। আপনার শিশুকে খাওয়ানোর সময় বিস্কুটগুলি অবশ্যই প্রকৃত খাবারের জন্য স্বাস্থ্যকর প্রতিস্থাপন নয়। তাই “আপনি কি আপনার সন্তানের জন্য বিস্কুট দিতে পারেন?”-এই প্রশ্নটির উত্তর দিতে, সংক্ষিপ্ত উত্তর হল “একেবারেই না”। শিশুদের কথা ভুলে যান, দোকানের বিস্কুটগুলি ছোট বাচ্চাদের জন্যও সুপারিশ করা হয় না।\nএটি আপনার কাছে অবাক হওয়ার মতো হতে পারে, তবে বিস্কুটগুলি সুস্বাদু হলেও, এগুলি পুষ্টির দৃষ্টিকোণ থেকে একেবারেই মূল্যহীন। এগুলি বিভিন্ন কারণে অত্যন্ত সমস্যাযুক্ত হতে পারে।\n১) পরিমার্জিত গমের ময়দা\nঅন্য কোন উপাদানগুলি বিবেচনা করা ছাড়াও, সমস্ত বিস্কুটগুলির মূল উপাদান আপনার আদর্শ পরিমার্জিত গমের আটা বা ময়দা। ময়দা মূলত গম পরিমার্জনের বর্জন দ্বারা তৈরি হয়। আসলে, এই প্রক্রিয়ার কারণে, পরিমার্জিত গমের আটা আসলে কোন পুষ্টির দরকারেই লাগে না। উপরন্তু, পরিমার্জিত গমের আটা হজম করার জন্য অনেক বেশি সময় লাগে, এমনকি প্রাপ্তবয়স্কদের মধ্যেও পাচক পদ্ধতির উপর বেশি প্রভাব ফেলে। বাচ্চাদের ক্ষেত্রে, তাদের অন্ত্র কম উন্নত হয় এবং ময়দা হজম করার সময় অনেক বেশি চাপ সহ্য করে।\n২) ট্রান্স ফ্যাট\nট্রান্স ফ্যাটগুলি আকৃতি, সুবাস এবং সামঞ্জস্য বজায় রাখার জন্য প্রক্রিয়াজাত খাবারে ব্যবহৃত নির্দিষ্ট ধরণের ফ্যাট। তবে, এটি শুধুমাত্র পুষ্টির অভাবই নয়, এটি গুরুতর সমস্যাও সৃষ্টি করতে পারে, কারণ এটি শরীরের ভাল ও খারাপ কোলেস্টেরলের মাত্রাগুলিতে ভারসাম্যহীনতা সৃষ্টি করে। শিশুদের মধ্যে, এটি দৃষ্টির সমস্যা, স্নায়বিক রোগ, অ্যালার্জি, ডায়াবেটিস এবং স্থূলতা সৃষ্টি করে বলে পরিচিত। অনেক ব্রান্ডে উল্লেখ করা থাকতে পারে যে, তাদের পণ্যে কোনও ট্রান্স ফ্যাট নেই, তবে এটি প্রায়শই বিভ্রান্তিকর হয় যেহেতু প্রায় সব পণ্যতেই অল্প পরিমাণে থাকে। এমনকি এটি আপনার শিশুর জন্য সমস্যার কারণ হতে পারে।\n৩) কোন পুষ্টিগুণ নেই\nসহজভাবে, বিস্কুটের মধ্যে কোন পুষ্টির মানই নেই। এগুলি মূলত পরিমার্জিত গমের আটা, অস্বাস্থ্যকর ফ্যাট, সোডিয়াম, পটাসিয়াম এবং ক্ষতিকারক সিন্থেটিক পদার্থের একটি গুচ্ছ ধারণ করে।\n৪) সংযোজিত পদার্থ\nপ্রক্রিয়াকৃত কিছু রাসায়নিক সংযোজিত পদার্থ প্রয়োজন হয়। আমরা ব্যবহার করি এমন সাবান, শ্যাম্পু, টুথপেস্ট, রেডিমেড খাবার, ইত্যাদিতে এগুলি প্রযোজ্য।\nবিস্কুটগুলি এমন বস্তু ধারণ করে যা অনিষ্ট করতে পারে, এগুলিতে বিএইচএ এবং বিএইচটি-এর মতো সংরক্ষণাকারী জিনিসগুলির প্রয়োজন। এই রাসায়নিক ক্যান্সারের ঝুঁকির সঙ্গে যুক্ত করা হয়।\nবিস্কুটগুলি বেকিং সোডার মতো বেকিং প্রক্রিয়া চলাকালীন এজেন্ট ব্যবহার করার প্রয়োজন হয় যা ছোট্ট বাচ্চাদের এবং শিশুদের মধ্যে অ্যাসিড রিফ্লাকের মত পেটের সমস্যা সৃষ্টি করতে পারে।\nগ্লিসারোল মোনোস্টিয়েরেটের মত ইমেলসেফাইং এজেন্ট খাবার জিনিসের মধ্যে ফ্যাটি পদার্থ এবং জল একসাথে রাখতে ব্যবহৃত হয়। যাইহোক, তারা অন্ত্রের ব্যাকটেরিয়াকে প্রভাবিত করে। দেখা গেছে, যার ফলে পাচক সিস্টেমের সমস্যা হয়।\nময়দার কন্ডিশনার ময়দার লেচিকে শক্তিশালী বা আরও সামঞ্জস্যপূর্ণ করতে ব্যবহৃত হয়। এগুলি সাধারণত সিন্থেটিক রাসায়নিক এবং আপনার শিশুর জন্য এগুলি এড়ানো ভাল।\nঅবশেষে, স্বাদযোগ করার এজেন্ট প্রায়শই স্বাভাবিক স্বাদের পরিবর্তে বিস্কুট ব্যবহার করা হয়। এই কৃত্রিম পদার্থ মস্তিষ্কের ক্ষতি, বুকে সমস্যা, টিউমার ইত্যাদি কারণ হিসাবে পরিচিত।\nবিস্কুটের মধ্যে কোন খাদ্যতালিকাগত ফাইবার বা তুষ থাকে না বললেই চলে। যেমনটা আপনি জানেন, শরীরের বাইরে মল কার্যকরীভাবে বের করার জন্য তুষ গুরুত্বপূর্ণ। এটির কারণে আপনার শিশুর গুরুতর কোষ্ঠকাঠিন্য হতে পারে, যার মধ্যে গুরুতর জটিলতা থাকতে পারে, যেমন মলদ্বারে ফোলাভাব, বমি, রক্ত ঝড়া, ইত্যাদি হতে পারে।\n৬) অতিরিক্ত চিনি\nবিস্কুট এবং সোডার মতো প্রক্রিয়াজাত খাবারগুলিতে সুস্বাদু মিষ্টি যোগ করার জন্য অতিরিক্ত পরিমাণে পরিশ্রুত চিনি থাকে। এটি বিভিন্ন কারণে বেশ বিপজ্জনক। প্রথমত, এটি চিনির রেশ হিসাবে পরিচিত হালকা আসক্তির কারণ হতে পারে, যা আপনার সন্তানকে স্বাস্থ্যকর খাবারের পরিবর্তে বিস্কুটগুলির জন্য খাবার ইচ্ছা বাড়াতে পারে। উপরন্তু, যে চিনি প্রায়শই ব্যবহার করা হয় তা ইনভার্ট চিনি হিসাবে পরিচিত, কারণ এটি গ্লুকোজের তুলনায় যথেষ্ট মিষ্টি। এটি তার স্ফটিকের ছোট আকারের কারণে ব্যবহার করা হয়, যা আরো ইউনিফর্ম তৈরির অনুমতি দেয়। বিপরীত চিনি হল হাইড্রোস্কোপিক, যার মানে এটি আর্দ্রতা খুব ভালভাবে ধরে রাখতে পারে, বিস্কুটটি বায়ুতে যোগাযোগে শুকিয়ে যাওয়া থেকে বাধা দেয়, পণ্যটির ভাল থাকার সময় উন্নত করে। যাইহোক, এটি ডায়াবেটিস, ক্যান্সার, হৃদরোগ, ইত্যাদি কিছু বড় সমস্যার কারণ হতে পারে।\n৭) খালি পেট ভরানো\nবিস্কুটগুলি কোন পুষ্টিগুণ না দিলেও আপনার ক্ষুধার্ত সন্তানের পেট ভরিয়ে দেয়। এটি মিষ্টি, চকলেট, কেক, নরম পানীয় ইত্যাদি অন্যান্য খাবারগুলিতেও প্রযোজ্য। এই আইটেমগুলি খালি ক্যালোরি খাবার হিসাবে পরিচিত, এগুলি মৌলিক শরীরের কার্যকারিতার জন্য শক্তি প্রদান করে, কিন্তু অন্য কিছুই করে না। আপনি টেকনিক্যালি শুধু বিস্কুট খেয়েই বেঁচে থাকতে পারেন, কিন্তু এটি একটি স্বল্প এবং অস্বাস্থ্যকর জীবন হবে।\nবিস্কুটগুলিতে অ্যালার্জেনিক পদার্থ যেমন গ্লুটেন এবং সোয়া লিসিথিন থাকে। এগুলি থেকে আপনার শিশুর অ্যালার্জির প্রতিক্রিয়া হতে পারে। প্রতিক্রিয়াগুলি ত্বকের র‍্যাস অথবা ফুসফুসের প্রদাহের কারণে শ্বাস কষ্টের মতো বিপজ্জনক হিসাবে সহজ হতে পারে।\nস্টোর থেকে কেনা বিস্কুট ব্র্যান্ড উপরে উল্লিখিত সমস্ত কারণে সুপারিশ করা হয় না। আপনি ফলের, বাদাম ইত্যাদি স্বাস্থ্যকর খাবারের সাথে বিস্কুটগুলি প্রতিস্থাপন করতে পারেন। শিশুদের জন্য কোন ভাল বিস্কুট নেই; তবে এখানে কিছু সুস্থ বিকল্প রয়েছে:\nঘরে তৈরি বিস্কুট: শিশুদের জন্য স্বাস্থ্যকর বিস্কুটের রেসিপি ইন্টারনেটে সহজে পাওয়া যায়। আপনি ওট, রাগী, মিলেট, আমন্ড বাদাম, রেইজিন ইত্যাদি স্বাস্থ্যকর উপাদানের ব্যবহার করতে পারেন। তবে, আপনি বেকিং করার সময় এজেন্ট দেওয়া এড়াতে ভুলবেন না।\nসমগ্র আটার বিস্কুট: এইগুলির মধ্যে কোন পরিমার্জিত গমের আটা বা ময়দা নেই।\nজৈব বা অরগানিক বিস্কুট: এই বিস্কুটগুলি সংরক্ষণকারী বা সংযোজিত পদার্থের মত কৃত্রিম বা সিন্থেটিক রাসায়নিক ছাড়া তৈরি হয়।\nযখন আপনার শিশু কঠিন খাদ্য খেতে শুরু করে, তখন খাবারের বিকল্পগুলি ব্যাপকভাবে বৃদ্ধি পায়। সিদ্ধান্ত নেওয়া কঠিন হলে, আপনি সর্বদা তাজা ফল এবং সবজির মত তাজা জৈব খাবারগুলি চয়ন করতে পারেন। আপনি সালাদ, স্ম্যুদি এবং তরকারি হিসাবে এই উপাদানগুলি দিয়ে বিভিন্ন ধরণের ডিশ প্রস্তুত করতে পারেন। যাইহোক, এটি বেশ বিরক্তিকর হতে পারে। আপনি স্বাস্থ্যকর বাড়িতে তৈরি বিস্কুটগুলির সাথে মাঝে মাঝে স্ন্যাক হিসাবে তাদের প্রতিস্থাপন করতে পারেন, পাশাপাশি বাজার থেকে কেনা বা প্রক্রিয়াকৃত খাবার কঠোরভাবে এড়িয়ে চলতে পারেন। আপনি যদি স্টোর থেকে কেনা বিস্কুটগুলি ব্যবহার করতে চান, তাহলে নিশ্চিত করুন যে এটি শুধুমাত্র জরুরি সময়ে, যেমন ভ্রমণের সময় ইত্যাদিতেই ব্যবহার করা নিশ্চিত করুন।


উপমহাদেশে মুঘল সাম্রাজ্যঃ কিভাবে শুরু এবং শেষ হয়েছিলো ! - NIMOBD\nBy Rifat F. Karim December 1, 2019\nমুঘল বা মোগল সাম্রাজ্য ছিল ভারত উপমহাদেশের একটি সাম্রাজ্য। উপমহাদেশের অধিকাংশ অঞ্চলজুড়ে মুঘল সাম্রাজ্য বিস্তৃত ছিল। মুঘল সাম্রাজ্য মূলতঃ পারস্য ও মধ্য এশিয়ার ভাষা, শিল্প ও সংস্কৃতি দ্বারা প্রভাবিত ছিল।\nপানিপথের প্রথম যুদ্ধে ইবরাহিম লোদির বিরুদ্ধে বাবরের জয়ের মাধ্যমে মুঘল সাম্রাজ্যের সূচনা হয়। মুঘল সম্রাটরা ছিলেন মধ্য এশিয়ার তুর্কো-মঙ্গোল বংশোদ্ভূত। তারা চাগতাই খান ও তৈমুরের মাধ্যমে চেঙ্গিস খানের বংশধর। ১৫৫৬ সালে আকবরের ক্ষমতারোহণের মাধ্যমে মুঘল সাম্রাজ্যের ধ্রূপদী যুগ শুরু হয়। আকবর ও তার ছেলে জাহাঙ্গীরের শাসনামলে ভারতে অর্থনৈতিক প্রগতি বহুদূর অগ্রসর হয়। আকবর অনেক হিন্দু রাজপুত রাজ্যের সাথে মিত্রতা করেন। কিছু রাজপুত রাজ্য উত্তর পশ্চিম ভারতে মুঘলদের বিরুদ্ধে প্রতিরোধ জারি রাখে কিন্তু আকবর তাদের বশীভূত করতে সক্ষম হন। মুঘল সম্রাটরা মুসলিম ছিলেন তবে জীবনের শেষের দিকে শুধুমাত্র সম্রাট আকবর ও তার পুত্র সম্রাট জাহাঙ্গীর নতুন ধর্ম দীন-ই-ইলাহির অনুসরণ করতেন।\nমুঘল সাম্রাজ্য স্থানীয় সমাজে হস্তক্ষেপ করত না তবে প্রশাসনিকভাবে এসবের মধ্যে ভারসাম্য রক্ষা করা হত। অনেক বেশি কাঠামোগত, কেন্দ্রীভূত শাসন প্রতিষ্ঠা করা হয়। মুঘল শাসনামলে উত্তর ও পশ্চিম ভারতের বিভিন্ন গোষ্ঠী যেমন মারাঠা, রাজপুত ও শিখরা সামরিক শক্তি অর্জন করে।\nশাহজাহানের যুগে মুঘল স্থাপত্য এর স্বর্ণযুগে প্রবেশ করে। তিনি অনেক স্মৃতিসৌধ, মসজিদ, দুর্গ নির্মাণ করেন যার মধ্যে রয়েছে আগ্রার তাজমহল, মোতি মসজিদ, লালকেল্লা, দিল্লি জামে মসজিদ। আওরঙ্গজেবের শাসনামলে মুঘল সাম্রাজ্যের সীমানা সর্বোচ্চ পর্যায়ে পৌছায়। শিবাজী ভোসলের অধীনে মারাঠাদের আক্রমণের ফলে সাম্রাজ্যের অবনতি শুরু হয়। আওরঙ্গজেবের সময় দক্ষিণ ভারত জয়ের মাধ্যমে ৩.২ মিলিয়ন বর্গ কিলোমিটারের বেশি অঞ্চল মুঘল সাম্রাজ্যের অন্তর্গত হয়। এসময় সাম্রাজ্যের জনসংখ্যা ছিল ১৫০ মিলিয়নের বেশি যা তৎকালীন পৃথিবীর জনসংখ্যার প্রায় এক চতুর্থাংশ এবং জিডিপি ছিল ৯০ বিলিয়ন ডলারের বেশি।\n১৮শ শতাব্দীর মধ্যভাগ নাগাদ মারাঠারা মুঘল সেনাবাহিনীর বিপক্ষে সফলতা লাভ করে এবং দক্ষিণাত্য থেকে বাংলা পর্যন্ত বেশ কিছু মুঘল প্রদেশে বিজয়ী হয়। সাম্রাজ্যের প্রশাসনিক ও অর্থনৈতিক প্রক্রিয়ার দুর্বলতার কারণে অভ্যন্তরীণ অসন্তোষ সৃষ্টি হয় যার ফলে বিভিন্ন প্রদেশ কার্যত স্বাধীন হয়ে পড়ে। ১৭৩৯ সালে কারনালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় দিল্লি লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে। সিপাহী বিদ্রোহের সমর্থনে তিনি একটি ফরমান জারি করেছিলেন। সিপাহী বিদ্রোহ ব্যর্থ হলে ব্রিটিশ ইস্ট ইন্ডিয়া কোম্পানি তার বিরুদ্ধে রাজদ্রোহীতার অভিযোগ এনে কারাবন্দী করে। শেষে তিনি রেঙ্গুনে নির্বাসিত হন এবং সেখানেই মারা যান।\nসমসাময়িকরা বাবরের প্রতিষ্ঠিত সাম্রাজ্যকে ‘তিমুরি’ বা ‘তৈমুরী’ সাম্রাজ্য বলে উল্লেখ করেছেন যা মুঘলরা নিজেরাও ব্যবহার করত। আইন-ই-আকবরিতে ‘হিন্দুস্তান’ নামটি উল্লেখ রয়েছে।পাশ্চাত্যে ‘মুঘল’ (বা ‘মোঘুল’ Moghul) শব্দটি সম্রাট ও বৃহৎ অর্থে সাম্রাজ্য বোঝাতে ব্যবহৃত হত। মঙ্গোল শব্দের আরবি ও ফারসি অপভ্রংশ থেকে ‘মোগল’ (বা মুগুল/মোগুল) শব্দটি এসেছে।তবে বাবরের পূর্বপুরুষরা সাবেক মঙ্গোলদের চেয়ে ফারসি সংস্কৃতি দ্বারা বেশি প্রভাবিত ছিলেন।\nবাবর মুঘল সাম্রাজ্যের প্রতিষ্ঠা করেন। তিনি ছিলেন মধ্য এশিয়ার তুর্কো-মঙ্গোল বংশোদ্ভূত শাসক। বাবার দিক থেকে তিনি তৈমুর লং ও মায়ের দিক থেকে চেঙ্গিস খানের বংশধর ছিলেন।মধ্য এশিয়া থেকে বিতাড়িত হয়ে বাবর ভারতে ভাগ্য নির্মাণে নিয়োজিত হন। তিনি নিজেকে কাবুলের শাসক হিসেবে প্রতিষ্ঠা করেন এবং আফগানিস্তান থেকে খাইবার পাস হয়ে ভারতে প্রবেশ করেন।পানিপথের যুদ্ধে বিজয়ের পর বাবরের সেনাবাহিনী উত্তর ভারতের অধিকাংশ এলাকা জয় করে নেয়।তবে শাসন পাকাপোক্ত করতে অনেক সময় লেগে যায়। অস্থিতিশীলতা তার ছেলে হুমায়ুনের সময়ও ছড়িয়ে পড়ে। হুমায়ুন দিগ্বিজয়ী সেনাপতি শেরশাহ কর্তৃক ক্ষমতাচ্যুত হয়ে ভারত থেকে পারস্যে পালিয়ে যান। হুমায়ুনের সাথে পারস্যের সাফাভিদের কূটনৈতিক সম্পর্ক স্থাপিত হয়।\nইতিহাসবিদরা মুঘল সাম্রাজের পতনের বেশ কিছু কারণ উল্লেখ করেন। অর্থনৈতিক দিক থেকে থেকে সাম্রাজ্যে প্রধান অফিসার, আমিরদের বেতন দিতে প্রয়োজনীয় রাজস্ব ছিল না। আঞ্চলিক শাসকদের উপর সম্রাট নিজের নিয়ন্ত্রণ হারিয়ে ফেলেছিলেন। সেনাবাহিনীকে অধিক মাত্রায় আগ্রাসী মারাঠাদের বিরুদ্ধে দীর্ঘদিনব্যপী চলমান যুদ্ধে অবতীর্ণ হতে হয় ফলে তারা মনোবল হারিয়ে ফেলে। ফররুখসিয়ারের মৃত্যুর পর স্থানীয় শাসকরা ক্ষমতা নিতে শুরু করে।\n১৯৭০ এর দশক থেকে ইতিহাসবিদরা বেশ কয়েকভাবে পতনকে ব্যাখ্যা করেছেন। মনস্তাত্ত্বিক ব্যাখ্যায় দেখা যায় উচ্চশ্রেণীর মধ্যে অসাধুতা, অত্যধিক বিলাসিতা এবং সংকীর্ণ দৃষ্টিভঙ্গি শাসকদের বাহ্যিক হুমকির ব্যাপারে অপ্রস্তুত করে তোলে। একটি মার্ক্সবাদী মতানুযায়ী, ধনীদের হাতে কৃষকদের নিপীড়নের কারণে শাসনের প্রতি জনসমর্থন কমে যায়। আরেকটি মতানুযায়ী হিন্দু ধনী সম্প্রদায় মুঘল সাম্রাজ্যের বদলে মারাঠা ও ব্রিটিশদের অর্থসহায়তা প্রদান করে।ধর্মীয় দিক থেকে বিচারে বলা হয় হিন্দু রাজপুতরা মুসলিম শাসনের বিরুদ্ধে বিদ্রোহ করেছিল। তবে চূড়ান্ত মত হিসেবে অন্যান্য পণ্ডিতরা বলেন যে সাম্রাজ্যের অত্যধিক সমৃদ্ধি প্রদেশগুলোকে অধিক মাত্রায় স্বাধীনতা অর্জনে উৎসাহ যোগায় এবং রাজ দরবারকে দুর্বল করে তোলে।\nলো ল্যাটেন্সি বা লো পিং কি ও কেনো দরকার?\nআহসান মঞ্জিলের ইতিহাস !\nBy A. Pervin - Nimobd Author April 5, 2020 1\nSaleh Uddin says:\n1 December, 2019 at 2:46 am\nওয়াও, খুবি ভালো লাগলো পড়ে। অনেক কিছু জানতে পারলাম\n27 January, 2020 at 2:08 pm\nJune 16, 2019 2379 views\nহুয়াওয়ের উপর থেকে নিষেধাজ্ঞা প্রত্যাহার করে নিয়েছে আমেরিকা!\nফেসবুকের লোগোতে পরিবর্তন !\nকপিরাইট © ২০২২ - NIMOBD. সকল স্বত্ত সংরক্ষিত - - -"আকাশ ছোঁয়ার স্বপ্ন নিয়ে চালিত"।\nএইচ.টি.এম.এল (HTML) কি ও কিভাবে শুরু করবো? (সিরিজ-১)\nগ্রেট ফায়ারওয়াল অব চায়নাঃ চীনের ইন্টারনেট নিয়ন্ত্রন ব্যবস্থা !